ስነ ስርዓት ኣከባብራ በዓል ጥምቀት ኣብ ከተማ መቐለ

በዓል ጥምቀት ኢየሱስ ክርስቶስ ብደረጃ ትግራይ ኣብ ከተማ ማይጨው ተኸቢሩ። እቲ በዓል ኣብ ከተማ መቐለ እውን ብሃማይኖታዊ ስርዓትን ባህላዊ ምድላዋትን ደሚቑ ተኸቢሩ። በዓል ጥምቀት ኢየሱስ ክርስቶስ ኣብ ከተማ መቐለ ብመዝሙር፣ ሁራን ደሚቑ በበዓመቱ ኣብ ዝኽበረሉ ሰውሒ ንጉስ ተባሂሉ ኣብ ዝፍለጥ ከባቢ ተኸቢሩ። ካብ ኣብያተ ክርስትያን ከተማ መቐለ ዝወፁ ታቦታት ኣብቲ ባህረ ጥምቀት ሓዲሮም እቲ ስነሰርዓት ምስተዛዘመ ድማ ነናብ ድብሮም ተመሊሶም። ኣብቲ በዓል መራሕቲ ሃይማኖት፣ አመንቲን በጻሕቲ ሃገርን ተሳተፍቲ ኔይሮም። መምህር ፅጌ በርሀ ኣብ ከተማ መቐለ ጌተሰማኒ ቅድስት ማርያም ቤተክርስትያን ሰባኪ እዮም። በዓል ጥምቀት ኢየሱስ ክርስቶስ ብመጥምቁ ዮሃንስ ዝተጠመቐሉ እንዝክረሉ እዩ ይብሉ። ብተወሳኺ ኣብ ፅባሕ ጥምቀት ዝኽበር በዓል ቃናዘገሊላ እውን ድማ ኢየሱስ ክርሰቶስ ንፈለማ ግዜ ተኣምር ዝሰርሓሉ ዝዝከረሉ እዩ ይብሉ። ኣብቲ ኣብ ከተማ መቐለ ዝነበረ ኣከባብራ መናእሰይ እቲ በዓል ብሰላም ክዛዘም ተወዲቦም ካብ ምሕላው ብተወሳኺ ታቦት ኣብ ዝሓልፈሉ መንገዲ ሰቲ ነስኒሶም ምንፃፍ ብምንጻፍ ኣገልጊሎም። ናይቲ በዓል ተሳተፊቲ እቶም መናእሰይ ነቲ በዓል ኣዲሚቖምዎ ይብሉ። ሊቀ ጳጳስ ሃገረስብከት መቐለ ብፁእ ኣቡነ ኢሳየስ ኣብቲ በዓል ኣብ ዘሕለፍዎ መልእኽቲ ሰላም ኣብ ኢትዮጵያ ክሰፍን ኩሉ ክተሓባበር ፀዊዖም። No media source currently available  በዓል ጥምቀት ብብደረጃ ክልል ትግራይ ኣብ ከተማ ማይጨው እዩ ተኸቢሩ። ኣብቲ በዓል ዝተረኸቡ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ህዝቢ ትግራይ ንኽብሪ ባህሉን መንነቱን መስዋእቲ ከፊሉ እዩ ኢሎም። ኣብ እዋናዊ ጉዳይ ጠሚቱ ዘስምዕዎ ዘረባ ድማ ህዝቢ ትግራይ ምስ ካልኦት ህዝበታት ብፍላይ ምስ ህዝቢ ኣምሓራ ንምግጫው ፃዕሪ ይግበር ከምዘሎ ተዛሪቦም። "ንህዝቢ ኣምሓራ ትግራይ ክወረኩም ይዳለው ኣሎ ተባሂሉ ክሰናበድ ይግበር ኣሎ ህዝቢ ኣምሓራ ግና ነቲ ጉዳይ ይቃወሞ ኣሎ" ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ፈጻሚ ስራሕ ኢህወዲግ ከኻይዶ ዝቐነየ አኼባ ዛዚሙ

ኣብ ኢትዮጵያ ይላየድ ዘሎ ለውጢ ዓሚቕን ሰፊሕን ተስፋ ሒዙ እንተመፀ እውን ስግኣታት’ውን ዝሓዘለ እዩ ኢሉ ኣኼብኡ ሎማ ዝወድአ ፈፃሚ ስራሕ ኢህወዴግ ኣፍሊጡ።ዝተወደቡ ፀረ ለውጢ ኣተሓሳስባታት ብድሆታት ኮይኖም ኣለው እውን ኢሉ። ኣብ መንጎ ኣባል ፓርትታት ዘሎ ፀገማት ኣካይዳን ነንባዕልኻ ምጥርጣራትን ክዕረዩ ኣብ ምርድዳእ ከምዝተበፅሐ ሓቢሩ’ሎ። ካብ 7 ጥሪ ክሳብ ሎማ ዓርቢ 10 ጥሪ 2011 ዓ.ም ኣኼባ ዘካየደ ፈፃሚ ስራሕ ኢህወዴግ ኣብ መወዳእታ ኣብዘውፅኦ መግለፂ ተስፋታትን ፈተናታትን ጎኒ ንጎኒ ይጉዓዙ ኣለው ኢሉ። እቲ መግለፂ እቲ ለውጢ ዘምፅኦም ውፅኢታት፣ዘጋጥሙ ዕንቅፋታትን ንቕድሚ ከጋጥሙ ኣብ ዝኽእሉ ኩነታትን ብዕምቆት ብምዝታይ ኣንፈት ከምዘቐመጠ ይገልፅ ። ፖለቲካዊ ሃውህው ኣብ ምስፋሕ፣እሱራት ብይቕሬታን ምሕረትን ክፍትሑ፣ዕጥቓዊ ቓልሲ የካይዱ ዝነበሩ ሓይልታት ናብ ኢትዮጵያ ክምለሱ፣መግሃስቲ ሰብኣዊ መሰላት ንምእራም ዝተወስዱ ስጉምትታትን ካልኦትን ብኣወንታ ዘርዚሩ’ሎ። እቲ ለውጢ ስግኣት ሒዙ ምምፅኡ እውን ፈፃሚ ስራሕ ኢህወዴግ ገምጊሙ’ሎ።ለውጢ ህዝባዊ መሰረት ሒዙ ብኢህወዴግ ይምራሕ እንተሃለወ እውን ህዝባዊ መሰረት ዘይብሎም ፀረ ለውጢ ኣረኣእያታት ብዝተዋደደ እናተመርሑ ብድሆታት ኮይኖሞ ኣለው ኢሉ’ሎ። እቲ መግለፂ ወሲኹ ኣብቲ ህዝቢ ዘሎ ምድንጋርን ኣብ እዋን ለውጢ ከጋጥሙ ዝኽእሉ ናይ ኣመራርሓ ጉድለታትን ከምኡ እውን መንነትን ካልኦት ኣጀንዳታትን ንመፈፀሚ ዕላማታቶም የውዕሉዎ ኣለው ይብል።ፅንፋዊ ኣካይዳ ብምኽታል ናይ ባዕሎም ድልየት ንምፍፃም ኣብ ህይወት፣ኣካልን ንብረትን ዜጋታት ጉድኣት ክወርድን ዜጋታት ካብ መንበሪኦም ክመዛበሉን ይሰርሑ ኣለው ይብል። ፈፃሚ ስራሕ ኢህወዴግ ካብ ኣርባዕቲአን ኣባል ውድባት ናይ ኦሮሞ ዴሞክራሲያዊ ፓርቲ፣ናይ ኣምሓራ ዴሞክራሲያዊ ፓርቲ፣ናይ ደቡብ ኢትዮጵያ ህዝብታት ዴሞክራሲያዊ ምቅስቓስን ህዝባዊ ወያነ ሓርነት ትግራይን ዝተዋፅኡ 36 ኣባላት ዝሓቖፈ እዩ። ኣብ ኢትዮጵያ ይካየድ ዘሎ ለውጢ ስዒቡ ኣብ መንጎ ኣባል ውድባት ዘሎ ሓድነትን ናይ ዕላማ ምትእስሳርን ኣብ ሕቶ ዘእትው ክስተታት ክርኣዩ ፀኒሖም ኣለው። እቲ መግለፂ ኣብ መንጎ ኣባል ፓርትታት ዘሎ ናይ ኣካይዳ ዘይምቅዳውን ምጥርጣርን ብግልፂ ከምዝተልዓለ፣እዞም ፀገማት ንመጻኢ ክፍትሑ ኣብ ምርድዳእ ከምዝተበፅሐን እቲ መግለፂ ሓቢሩ’ሎ።


39 ሚሊዮን ኢትዮጵያዊያን ህፃናት ብከቢድ ድኽነት ከምዝሳቐዩ ሓደ መፅናዕቲ ኣፍሊጡ።መጠንን ዕሙቐትን ድኽነት ካብ ከተማ ኣብ ገጠር ከምዝገድድ እቲ መፅናዕቲ ሓቢሩ’ሎ። እቲ በዓል ብዙሕ ገጽ ድኽነት ህጻናት ኢትዮጵያ ዝብል መጽናዕቲ ከምዝሃበሮ ኣብ ኢትዮጵያ ካብ ዘለው ትሕቲ 18 ዓመት ዝዕድሚኦም 41 ሚልዮን ህጻናትን ቆልዑን እቶም 36 ሚልዮን ዝኾኑ መባእታዊ ማሕበራዊ ኣገልግሎት ክረኽቡ ዘይክእሉ እዮም ይብል። ምሉእ ትሕዝቶ ኣብዚ ምስማዕ ይክኣል። No media source currently available


ፈጻሚ ስራሕ ኢህወዲግ ንለውጢን ልዕልና ሕጊን ዝምልከት ኣኼባ የካይድ ኣሎ

ኮሚቴ ፈፃሚ ስራሕ ኢህወዴግ ኣብታ ሃገር ይካየድ ኣብዘሎ ለውጥን ምኽባር ልዕልና ሕጊ ብዝምልከት ይዘራረብ ከምዘሎ ተገሊፁ።ካብ 36 ኣባላት ፈጻሚ ስራሕ ሓደ ዝኾኑ ሓላፊ ቤት ፅሕፈት ኢህወዴግ ኣቶ ፈቃዱ ተሰማ ንድምጺ ኣሜሪካ ኣብዝሃብዎ ቃል ኣብቶም ኣጀንዳታት ነፃን ግልፅን ምይይጥ የካይድ ኣሎ ኢሎም። ንሶም ኣስዒቦም እቲ ኣኼባ እቲ ለውጢ የጋጥሞ ዘሎ ፈተናታት ልዕልና ሕጊ፤ስርዓት ኣልቦነት፣ፅንፋዊነት፣ዝተወደበ ስርቅን ኣተሓሕዛ ሰብኣዊ መሰላትን ብዝምልከት ዝተሰርሑ ስራሓት’ውን ዝግምግም እዩ ኢሎም። “ብፍላይ ኣብ መንጎ ኢህወዴግ ዘለው ፖለቲካዊ ውድባት ዘሎ ምጥርጣራት፣ኣብ ዴሞክራሲያዊ ጥርናፈ ዝርኣዩ ነገራት፣ንሓድነት ኣመራርሓ ዝሽርሽሩ ነገራት ብዝርዝር፣ብግልፂ፣ብብስለትን ሓላፍነትን ብዝተመልኦ ኣገባብ ምዝርራብን ምእራምን ዝከኣለሉን ሓድነት ዝሕይለሉ ኣንፈት ምቕማጥ እዩ።” ብገበን ስለዝተጠርጠሩ ኣብ ኣኼባ ፈፃሚ ስራሕ ዘይሳተፉ ኣባል ኣለው ዝብሃል ሓቂ ድዩ ተባሂሎም ዝተሓተቱ ኣቶ ፈቃዱ እቲ ኣኼባ ናይ ውልቀ ሰብ ወይ ናይ ሓደ ፍፃመ ዘይኮነስ ኣብ ሃገራዊ ጉዳያት እዩ ኢሎም ።


ወተሃደራዊ ምዕራብ እዚ ኢትዮጵያ 835 ኣባላት ኦነግ ኣብ ትሕቲ ቁጽጽር ኣውዒለ ክብል ኣፍሊጡ

ኣብ ደቡባዊ ኢትዮጵያ ድማ፡ ሓደ ጉጅለ ኣባላት ኦነግ ዕጥቆም ፈቲሖም ናብ ሰላማዊ ቃልሲ ክንምለስ ኢና ምባሎም ተጸብጺቡ`ሎ ቤት-ጽሕፈት ቀዳማይ ሚንስተር ኢትዮጵያ: ሰራዊት ምክልኻል ኣብ ምዕራብ ወለጋ ናይ ኣየር ደብዳብ ከምዘካየደ ዝገልጹ ጸብጻባት መሰረት ዘይብሎም ኢዮም ክብል ከሎ ወተሃደራዊ ምዕራብ እዚ ኢትዮጵያ ብወገኑ ፡ ኣብ ምዕራብ ኢትዮጵያ ተዓጢቖም ንሰላም`ቲ ኸባቢ ክህውኹ ዝጸንሑ 835 ኣባላት ኦነግ ኣብ ትሕቲ ቁጽጽር ኣውዒለ ኢሉ`ሎ። ኣብ ደቡባዊ ኢትዮጵያ ድማ፡ ሓደ ጉጅለ ኣባላት ኦነግ ዕጥቆም ፈቲሖም ናብ ሰላማዊ ቃልሲ ክንምለስ ኢና ምባሎም ተጸብጺቡ`ሎ። ወሃቢት-ቃል ቤት ጽሕፈት ቀ/ሚ ኣብይ ኣሕመድ ቢልለኔ ስዩም፡ ሰራዊት ምክልኻል ኣብ ምዕራብ ወለጋ ናይ ምርግጋእ ስራሕ ይሰርሕ ከም ዘሎ ብምግላጽ፡ ኣብ`ቲ ኸባቢ ሰራዊት ምክልኻል ኣንጻር ዕጡቓት ናይ ነፈርቲ መጥቓዕቲ ፈጺሙ ዝብል ወረ ግን መሰረት ዘይብሉ ሓሶት ምዃኑ ገሊጻ። ናይ ኣየር መጎዓዝያ ምንቅስቓስ ከም ዝነበረ ግን ኣይከወለትን። “ብማሕበራዊ ሚድያ ዝብተን ዘሎ ወረ ሓሶት`ዩ። ብነፈርቲ ዝተኻየደ መጥቃዕቲ የለን። ኣቑሑትን ወተሃደራትን ብነፈርቲ ናይ ምምልላስ ተግባር ግን ኔሩ`ዩ። ምኽንያቱ ገለ-መተሓላለፊ መንገድታት በዞም ጸረ-ሰላም ዕጡቓት ተዓጽዩ ስለዝነበረ ብሄሊኮተር ናይ ምርግጋእ ስራሕ ክስራሕ ግድን ኔሩ። ኣብ`ቲ ቦታ ዝኸውን ዘሎ ነገር ብጌጋ ናይ ምርዳእ ኩነታት ኣሎ ።” ቤት-ጽሕፈት ኮሚኒኬሽን ኦሮሚያ ትማሊ ኣብ ዘውጽኦ መግለጺ`ውን፡ “መንግስቲ ናይ ሕጊ ላዕላዋይነት ንምኽባር ኣብ ዝገብሮ ምንቅስቓስ፡ ናይ ሓሶት ሓበሬታ ብምቕራብ ንህዝቢ ንምድንጋር ፈተነታት ይግበሩ ኣለዉ” ኢሉ ኔሩ። ቤት ጽሕፈት ክልል ኦሮምያ ብተወሳኺ ኣብ`ቲ ኸባቢ ዘሎ ናይ ጸጥታ ሽግር ክንድኡ ዝኣክል ናይ ነፈርቲ መጥቃዕቲ ምውሳድ ዘድልዮ ኣይኮነን ኢሉ ። ኣብ`ቲ ከባቢ ዝንቀሳቐሱ ናይ ኦነግ ሓይልታት፡ ኣብ ብዙሕ ዘይሕጋዊ ተግባራት ተዋፊሮም ጸኒሖም`ዮም ዝበለት ወሃቢት-ቃል ቤት-ጽሕፈት ቀ/ሚ ቢልለኔ ስዩም፡ ኣብ ልዕሊ ሰላማዊ ህዝቢ ከም ምዕጻው ጽርግያታትን ጭውያን ህዝቢ ምፍንቓልን ዝበሉ ገበናት ክፍጽሙ ጸኒሖም`ዮም ኢላ- ጾታዊ ዓመጽ ዝሓውስ ከበድቲ ገበናት ምፍጻሞም ብምጥቃስ ስለዚ ኢላ ንሳ፡ ብሕቶ ህዝብን ክልልን ሰራዊት ምክልኻል ናብ`ቲ ከባቢ ብምእታው ዕዉት ናይ ምርግጋእ ዕማም ፈጺሙ`ሎ ኢላ። “እቲ ከባቢ ተረጋጊኡ`ሎ- ንቡር ናብራ ህዝቢ`ውን ናብ ቦትኡ ይምለስ ኣሎ። ባንክታት ዝዘረፉ ሰባት`ውን ኣብ ትሕቲ ቁጽጽር ኣትዮም ኣለዉ-ናብ ፍርዲ ክቐርቡ`ዮም። ዕጡቓት ዕጥቆም ክፈትሑ ተገይሩ`ሎ። ስለዚ ኣብ`ዚ ኸባቢ ዘሎ ሰራዊት ምክልኻል ዝተፈላለየ ዕማማት`ዩ ዘፈጽም ዘሎ።” እቲ ናይ ፈደራል ሰራዊት ምክልኻል ናይ ምዕራብ ወለጋ ተልእኩኡ መኣስ ከምዝዛዝም ብድምጺ ኣመሪካ ዝተሓተተት ወሃቢት-ቃል ቤትጽሕፈት ቀ/ሚ ኢትዮጵያ -ቢልለኔ ስዩም፡ እቲ ስርሕ ቅድሚ ክልተ ሰሙን ከም ዝተጀምረን፡ ኩሉ ዝተረፈ ናይ ምርግጋእ ሰራሕ ተጻፊፉ ምስ ተወደኤ ክንሕብር ኢና ክትብል መሊሳ። ብተመሳሳሊ ዜና፡ ኣብ ምዕራብ ኢትዮጵያ ተዓጢቖም ንሰላም`ቲ ኸባቢ ክህውኹ ዝጸንሑ 835 ኣባላት ኦነግ ኣብ ትሕቲ ቁጽጽር ኣውዒለ ክብል፡ ወተሃደራዊ ምዕራብ እዚ ኢትዮጵያ ኣፍሊጡ። ከም ሓበሬታ መንግስታዊ ሚዲያ ፋና፡ እቲ ወተሃደራዊ እዚ ሎሚ ኣብ ዘውጽኦ መግለጺ፡ ተዓናቒፎም ዝጸንሑ ናይ መንግስትን ናይ ውልቅን ትካላት መብዛሕቲኦም ስራሕ ከምዝጀመሩን ዝተፈላለዩ ማሕበራዊን ንግዳውን ምንቅስቓሳት ናብ ንቡር ከምዝተመልሰ ኣፍሊጡ`ሎ። ኣተሓሒዙ፡ ዝተወሰነ ጉድኣትን ናይ ባንኪ ዘረፋን እንተነበረ`ኳ፡ ብሚዲያታት ኣብ`ዚ ሰሙን`ዚ ዝቐርብ ዘሎ ግን ዝተጋነንን ዝተዛብዐን`ዩ ኢሉ። ብገበን ዝተታሕዙ ወገናት ድማ፡ ጉዳዮም ብፈደራል ዓቃቢ-ሕጊ ተታሒዙ ከምዘሎ እቲ መግለጺ ኣመልኪቱ`ሎ። ብዛዕባ`ቶም ተታሒዞም ዝተባህሉ 835 ኣባላት ኦነግ፡ ካብ ግንባር ሓርነት ኦሮሞ ዝተዋህበ ምላሽ ዛጊድ የለን። ኣብ ደቡባዊ ኢትዮጵያ ድማ፡ ሓደ ጉጅለ ኣባላት ኦነግ ዕጥቆም ፈቲሖም ናብ ሰላማዊ ቃልሲ ክምለስ ኢና ምባሎም ተጸብጺቡ`ሎ። እቶም ብኤልያስ ጋምበላ ዝብሃል ሰብ ዝምርሑ ዝነበሩ ዝተባህሉ ዕጡቓት ኣብ ዞባ ጉጂ ኣንጻር መንግስቲ ይዋግኡ ከምዝነበሩን፡ ድሕሪ ብዓበይቲ ዓዲ ዝተገብረ ናይ ዕርቂ ጻዊዒት፡ ኣብ`ቲ ውሳነ ከም ዝበጽሑ ተገሊጽ`ሎ። ብኻልእ ናይ ሎሚ ዜና፡ኣብ ከተማ ኣምቦ ድማ ተማሃሮ፡ ብሽም ኦሮሞ ዝንቀሳቐሱ ፓርትታት ዕርቀ-ሰላም ዝጽውዕ ሰለማዊ ሰልፊ ኣካይዶም ኔሮም። ብተመሳሳሊ ግን ተማሃሮ ዩኒቨርሲቲ ኣምቦ ሰልፊ ክንወጽእ ምስ በልና ፖሊስ ብዘንብዕ ትኪ ደው ኣቢሉና ኢሎም። ምምሕዳር`ቲ ዩኒቨርሲቲ ግን፡ ሰልፊ ክንወጽእ ኢሉ ዝሓተተና የለን-ዝኸልከልናዮ`ውን የለን ይብል። እቶም ተማሃሮ ዕላማና ንሓደ ውድብ ንምድጋፍ ወይ ነቲ ሓደ ውድብ ንምድጋፍ ዘይኮነስ፡ ኦዴፓ፡ ኮነ ኦነግ፡ ኦፌኮ ካልእ ኩሎም ኦሮሞ`ዮም ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


‘ኣብ ምዕራብ ኦሮሚያ መንግስቲ ብነፈርቲ ዝተሓገዘ መጥቓዕቲ ፈጺሙ ዝብል ወረ ሓሶት`ዩ’ ክልላዊ መንግስቲ ኦሮሚያ

ቤት-ጽሕፈት ኮሚኒኬሽን ክልል ኦሮሚያ ትማሊ ኣብ ዘውጽኦ መግለጺ፡ መንግስቲ ኣብ ምዕራብ ኦሮሚያ ኣብ ዝርከባ ዞባታት ብነፈርቲ ኣጥቂዑ ዝብል ዝናፈስ ዘሎ ወረ ካብ ሓቂ ዝረሓቐ `ዩ ኢሉ። “መንግስቲ ናይ ሕጊ ላዕላዋይነት ንምኽባር ኣብ ዝገብሮ ምንቅስቓስ፡ ናይ ሓሶት ሓበሬታ ብምቕራብ ንህዝቢ ንምድንጋር ፈተነታት ይግበሩ ኣለዉ” ኢሉ። ሰራዊት ምክልኻል፡ ኣብ ልዕሊ ሰላማዊያን ዜጋታት፡ ስጉምቲ ይወስድ ኣሎ ዝብልን መጥቃዕቲ ነፈርቲ ብምፍጻም፡ ኣብ ልዕሊ ዜጋታት ጉድኣት የውርድ ኣሎ ብዝብል ዝዝርጋሕ ዘሎ ሓበሬታን ካብ ሓቂ ዝረሓቐ `ዩ ኢሉ። እቲ ቤት ጽሕፈት ወሲኹ ኣብ`ቲ ፡ ኸባቢ ዘሎ ናይ ጸጥታ ሽግር ክንድኡ ዝኣክል ናይ ነፈርቲ መጥቃዕቲ ምውሳድ ዘድልዮ ኣይኮነን ኢሉ።


ኣብ ክልል ኦሮምያ ዝረአ ዘይምርግጋእ ብልዝብ ክፍታሕ ባህላዊ ኣመሓደር’ቲ ክልል ጸዊዖም

ኣብ ኢትዮጵያ ክልል ኦሮምያ ኣብ ዝተፈላለዩ ከባቢታት ዘይምርግጋእን ስእነት ሰላም ይረአ ብምህላው እቲ ክልል ኣብ ስግኣት ወዲቑ’ሎ ክብሉ ባህላዊ መራሕቲ’ቲ ክልል (አባገዳታት) ተዛሪቦም። ኣብቲ ክልል ሰላም ነባሪ ሰላም ክህልው ፖርቲታት ፍልልያቶም አጽቢቦም ጸገማት ብልዝብ ክፈትሑ ተላብዮም። እዚ ከምዚ ኢሉ ኸሎ መንግስቲ ኣብ ምዕራብ ኦሮምያ ብደብዳብ ነፈርቲ ዝተሓገዘ መጥቓዕቲ ፈጺሙ ዝብል ወረ ካብ ሓቅነት ዝረሓቐ’ዩ ክብል ገዛኢ ፓርቲ’ቲ ክልል ኣፍሊጡ። ብካልእ ወገን ኣብ ሆሮገድሩ ወለጋ ከተማ ሻምቡ ተአሲራ ዝቀነየት ጫልቱ ታኸለ ከምዝተፈትሓት ተገሊጹ። ኣብ ክልል ደቡብ ዞባ ከፋ ዕጡቓት ብዘውረድዎ መጥቓዕቲ ሰባት ካብ ቤት ንብረቶም ከምዝተመዛበሉ ነበርቲ ገሊጾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ሓደ ካብ ዓበይቲ ሆቴላት ናይሮቢ ተኹሲን ድምጺ ነትጒ ምስምዑ ተገሊጹ

ብረት ዝሓዙ ሰባት፡ ኣብ ኬንያ ንሓደ ዘመናዊ ሆቴልን ህንጻ ኣብያተ-ጽሕፈትን ኣጥቂዖም- ኣብ ህይወት ሰብ ጉድኣት ወሪዱ`ሎ። ሎሚ ሰሉስ ሰዓት 3፡30 ድሕሪ ቀትሪ፡ ዕጡቓት ኣብ ዱሲት ዲ2 ዝተባህለ ሆቴል ናይሮቢ ተኹሲ ከፊቶም።ናይ ዓይኒ መሰኻኽር እንተወሓደ ሓደ ፍንጀራ`ውን ሰሚዕና ኢሎም ።\n\nትካላት ዜና ኬንያ፡ ብዙሓት ሰባት በቲ መጥቃዕቲ ተቐቲሎም ይብላ`ለዋ። ካብ ሰበ-ስልጣን መንግስቲ ግን ምርግጋጽ ኣይተኻእለን። ናይ ሶማል ጥሩፋዊ ዕጡቕ ጉጅለ ኣልሸባብ፡ ነቲ መጥቃዕቲ ሓላፍነት ወሲዱ’ሎ። ጽንሕ ኢሉ ኣብ ዝለኣኾ መልእኽቲ ድማ፡ ኣብ`ቲ ቦታ መሪር ግጥም ቀጺሉ ከምዘሎ ይገልጽ። ንሪፖርተር ድምጺ ኣሜሪካ ክፍሊ ሶማል ሓሩን ማዕሩፍ ዝተዛረበ ፕረዚደንት ኮሚቴ ኦሎምፒክ ሶማል ዝነበረ ዱራን ፋራሕ፡ ንሱ ምስ ብጾቱ ናብቲ ሆቴል ክኣትዉ ክብሉ፡ ተኹስን ፍንጀራን ከምዝተቐበሎምን ብሓደ ሸነኽ ከም ዝሃደሙን ገሊጹ`ሎ።\n\nፋራሕ ብተወሳኺ፡ ብዙሓት ዝቖሰሉ ከምዝርኣየን፡ እቶም ዕጡቓት ገና ኣብ`ቲ ህንጻ ኣለዉ ኢሉ ከምዝኣምንን ተዛሪቡ። ወሃቢ-ቓል መንግስቲ ኬንያ ኤሪክ ኪራተ፡ ሓይልታት ጸጥታ ነቲ ህናጻ ይፍትሽዎ ከምዘለዉ ንድምጺ ኣሜሪካ  ሓቢሩ። ንሱ ምስ ቪኦኤ ብተሌፎን ኣብ ዝገበሮ ቃለ-መጠይቕ “ግብረሽበራዊ መጥቃዕቲ ይኹን ካልእ፡ ትካላት ጸጥታ መርሚሮም ዝርዝር ሓበረታ ክህቡሉ`ዮም” ኢሉ ። No media source currently available  ብኣሶሾይትድ ፕረስ ዝተፈነወ ቀጥታ ቪድዮ፡ ኣብ ኣፍደገ `ቲ ሆቴል መካይን ክነዳን ሰባት ካብ`ቲ ሆቴል ክሃድሙን፡ ወተሃደራት ድማ ናብ`ቲ ህንጻ ክኣትዉን የርኢ ኔሩ። እዚ ናይ ናይሮቢ መጥቃዕቲ ዝስማዕ ዘሎ፡ ሓደ ቤት-ፍርዲ ኬንያ ንሰለስተ ተጠርጠርቲ በቲ ቅድሚ ሓሙሽተ ዓመት ኣብ ናይ ናይሮቢ ወስትገይት ሞል ዝተባህለ ዘመናዊ ዕዳጋ ዝተፈጸመ ሽበራዊ መጥቃዕቲ ድሕሪ ምኽሳሱ ድሕሪ ሓደ መዓልቲ`ዩ። በቲ ሽዕኡ ማለት ኣብ 2013 ብኣልሸባብ ዝተፈጸመ መጥቃዕቲ ብውሕዱ 67 ሰባት ምሟቶም ይዝከር።


ዶ/ር ደብረጽየን ገ/ሚካኤልን ፕረዚደንት ኢሳያስ ኣፈወርቂን ዝተዛረብሉ ዛዕባ እንታይ'ዩ?

ዶ/ር ደብረጽየን ገብረሚካኤል ምስ መራሒ ኤርትራ ፕረዚደንት ኢሳያስ ኣፈወርቂ ዝገበርዎ ክልተኣዊ ልዝብ ‘ጉዳይ ክልቲኦም ኣሓት ህዝቢታት ሰላሞምን ረብሓታቶምን ብቀጻሊ ናይ ምርግጋጽን ዘለው ሽግራት ብከመይ ከምዝፍትሑ ዝነጸርሉ’ ከምዝኾነ ወ/ሮ ልያ ካሳ ገሊጸን። እዚ ከም’ዚ’ሉ ከሎ፣ ቀዳማይ ሚኒስትር ኣየርላንድ ኣብ ትግራይ ወግዓዊ መገሻ ዝሓለፈ ሰሙን ፈጺሞም ኣለው። ‘ኣየርላንድ ነቲ ሎሚ ኣብ መላእ ኢትዮጵያ ዝተረኸበ ሰላምን ምዕባለን ንክረጋገጽ ካብ ዕጥቃዊ ቃልሲ ጀሚሩ ኣብ ጎኒ ህወሓትን ህዝቢ ትግራይን ዝቆመ’ዩ’ ኢለን ሓላፊት ቢሮ ርክብ ህዝቢን መንግስትን ክልል ትግራይ ወ/ሮ ሊያ ካሳ። No media source currently available


ንክልል ዓፋርን ትግራይን ዘራኽብ መንገዲ ዳግም ተኸፊቱ

ኣብ ኢትዮጵያ ክልል ዓፋር ካብ ትማሊ ረፍዲ ጀሚሩ ተዓጽዩ ዝነበረ መንገዲ ከምዝተኸፈተ ተገሊጹ። እቲ ካብ አዋሽ ናብ ክልል ትግራይ ዝወስድ ዝነበረ መንገዲ ክኽፈት ከሎ ካብ ማእከል ሃገር ናብ ምብራቅ ኢትዮጵያን ጅቡቲን ዝወስድ መንገዲ ግን ምሸት'ዩ ተኸፊቱ። ምሉእ ትሕዝቶ ኣብዚ ምስማዕ ይክኣል። No media source currently available


'መንግስቲ ኣብ ምዕራብ ኦሮምያ ዘካይዶ ብነፈርቲ ዝተሓገዘ መጥቓዕቲ ይቕጽል ኣሎ' ነበርቲ

መንግስቲ ኣብ ኢትዮጵያ ምዕራብ ኦሮሚያ ብነፈርቲ ዝተደገፈ መጥቓዕቲ ንኣርባዕተ መዓልታት ከምዝቐፀለን ሰባት ብዕጡቕ ሓይሊ መንግስቲ ይሞቱ ከምዘለውን ነበርቲ ገሊፆም።ብኻልእ ወገን ኣብ ዞባታት ቀሌም ወለጋን ምዕራብ ወለጋን ብርክት ዝበሉ ናይ መንግስትን ውልቅን ባንክታት ብዕጡቓት ሓይልታት ከምዝተዘረፉን ሰባት እውን ከምዝተጨውዩን ተፈሊጡ። ኣዲሱ ሰርቤሳ ዝተባህለ ነባሪ ወረዳ ቤጊ ንዕጡቓት ግንባር ሓርነት ኦሮሞ/ኦነግ/ ኢና ንደሊ ብዝብል ሰባት ብዕጡቓ መንግስቲ ይቕተሉ ኣለው ኢሎም።ትማሊ ሓደ ሎማ ድማ ካልእ ሰብ ከምዝተቐትለን ኣብ ኣቤ ሻንጎ ድማ ኣርባዕተ መንበሪ ኣባይቲ ብዕጡቓት መንግስቲ ከምዝተቓፀሉን ገሊፆም። ወቢ ነሞምሳ ዝተባህለ ነባሪ ብወገኑ ካብ 3 ጥሪ ክሳብ ትማሊ ሓሙሽተ ጥሪ 5, 2011 ዓ.ም ኣብ መዓልቲ ክልተ ግዜ ኣብ ዙሪያ እታ ከተማ ነፈርቲ ብዝፈፀምኦ ደብዳብ ትካላት መሰረት ልምዓት መንግስቲ ከምዝዓነው ገሊፆም። “ቀዳም ስዓት ሸውዓት ኣብ ከተማ ቄለም ደብዳብ ነፈርቲ ተፈፂሙ።ካልኣይ ቤት ትምህርቲ ተደብዲቡ።ትካላት ኔትወርክ ስለዝተወቕዑ ኔትወርክ ይቆራረፅ ኣሎ።ትማሊ ኣብ ልዕሊ እታ ከተማ ሰለስተ ደብዳብ ነፈርቲ ተፈፂሙ’ሎ።እቲ ሕብረተሰብ ኣብ ስግኣት ወዲቑ’ሎ።” በቲ መጥቓዕቲ ህይወት ሰብ ንምጥፍኡ ዝፈልጡዎ ከምዘይብሎም ብምሕባር ናይ ሓረስቶት ፍሪያት ቡንን ካልኦት ንብረታትን ከምዝዓነወ ዝገለፁ ኣቶ ወቢ ነበርቲ ቄለም ንብረቶም እናራሕርሑ ናብ ከተማታት ጊዳሚን ቤግን ኣብ ምህዳም ከምዝርከቡ ገሊፆም። ሎሚ እውን ኣብ ቀሌም ወለጋን ከባቢኡ ደብዳብ ነፈርቲ ከምዝተፈፀመ ተፈሊጡ’ሎ። ብዛዕባ እዚ መብርሂ ንምሕታት ንሰበስልጣን መንግስቲ ዞባ ቄለም ወለጋን ክልል ኦሮሚያን ዝተገብረ ፃዕሪ ኣይሰለጠን። ብተመሳሳሊ ኣብ ዞባታት ቄለም ወለጋን ምዕራብ ወለጋን ናይ መንግስትን ውልቅን ባንክታት ብዕጡቓት ሓይልታት ከምዝተዘረፉን ሰባት ከምዝተጨውዩን ነበርቲ ገሊፆም። ኣብ ዝሓለፈ ቀዳም ቅድሚ ስዓት ዕጡቓት ሓይልታት ኣብ ዞባ ቄለም ወለጋ ከተማታት ገባ ሮቢ፣ጫንቃ፣ቅቤን መቻርን ባንክታት ከምዝተዘረፉ ኣቶ ቡሉሱማ ዱፌራ ዝተባህሉ ናይ ዓይኒ ምስክር ሓቢሮም። “ገንዘብ ንምውፃእ ናብ ባንኪ ከይደ ነይረ።ሪጋ በዚሑ ነይሩ።መብዛሒቲኦም ነበርቲ ናይቲ ከባቢ ዝኾኑ ኣስታት 19 ዕጡቓት መፂኦም።ክልቲኦም ባንክታት ጎኒ ንጎኒ ስለዝነበሩ ብኩንታል መሊኦም ብመኪና ፅዒኖም እናደረፉ ወሲዶምዎ።” እቶም ዕጡቓት ኣብ ከተማ ገባ ሮቢ ናይ ዝርከብ ንግዲ ባንክን ትካል ሕብረት ስራሕ ኦሮሚያን ኣካየድቲ ስራሕን ተሓዝቲ ገንዘብን ብድምር ንኣርባዕተ ሰባት ዓፊኖም ከምዝወሰዱዎም ኣቶ ብሉሱማ ተዛሪቦም። ሓላፊ ፀጥታ ቄለም ወለጋ ብዛዕባ እቲ ጉዳይ ተሓቲቶም ባንክታት ምዝራፎም ከምዝፈልጡ ብምግላፅ ካብቲ ከባቢ ሪሒቖም ስለዝርከቡ ዝርዝር ሓበሬታ ከምዘይብሎም ንቪኦኤ ገሊፆም። ናይ ኢትዮጵያ ንግዲ ባንኪ ኣካያዲ ስራሕ ምዕራብ ዲስቲሪክት ኣቶ ግርማ ጪብሳ ንቢቢሲ ኣብዝሃብዎ ቃል ሓሙሽተ ጨንፈራት ባንኪ ብዕጡቓት ከምዝተረፉን ካልኦት ሓሙሽተ ጨንፈራት ምዕናዎምን ገሊፆም።ካብ ዝተጨወዩ ኣርባዕተ ሰራሕተኛታት ባንኪ ክልተ ከምዝተፈትሑ እውን ሓቢሮም። ብተመሳሳሊ ኣብ ዞባ ምዕራብ ወለጋ እውን መንነቶም ዘይተፈልጡ ዕጡቓት ሓይልታት ኣብ ሽዱሽተ ወረዳታት ንዝርከቡ 10 ባንክታትን ሓደ ናይ ልቓሕን ውሕለላን ትካል ኣብ ዝሓለፈ ሰሙን ከምዝዘረፉ ገሊፆም።ኣብ ኣርባዕተ ወረዳታት ዝርከቡ ኣስታት 37 መንግስታዊ ትካላት ብሓዊ ኣባሪዖም ክብሉ ዋና ኣመሓዳሪ ናይቲ ዞባ ኣቶ ገመቺስ ተመስገን ንቪኦኤ ገሊፆም። ኣብ ላሎሳቢ ወረዳ ልዕሊ 20 ኣባያተ ፅሕፈት መንግስቲ ከምዝተቓፀሉ እውን ኣማሓዳሪ ወረዳ ኣቶ ጂሪኛ መላኩ ንቪኦኤ ሓቢሮም። ኣብ ቤት ፅሕፈት ናይ ኦሮሞ ዴሞክራቲክ ፓርቲ ሓላፊ ህዝባዊ ርክባት ኣቶ ታየ ደንደኣ ትማሊ ንርእይቶ ኣብዝሃብዎ ር እይቶ ምኽንያት ኣብቲ ክልል ይኽሰት ናይ ዘሎ ስእነት ሰላምን ዘይምርግጋእ ኦነግ እዩ ኢሎም። ኦነግ ኣብዚ ሰሙን ኣብ ዘውፅኦ መግለፂ ኣብ ክልቲኦም ወለጋ ኣብዝተኻየደ ወራር ባንክታት ኢዱ ከምዘይብሉ ገሊፁ’ሎ።ወሃቢ ቃል ኦነግ ኣቶ ቶሌራ ደባ ንቪኦኤ ከምዚ ኢሎም። “ኣብ ምዕራብ ኦሮሚያ ዝንቀሳቐስ ናይ ኦነግ ዕጡቕ ጉጅለ ንባንክታት ከምዝዘረፈ ዝግለፀ ዘሎ ሽም ኦነግ ንምፃልም እዩ።ዕጡቓት ኦነግ ንባንኪ ይዘርፉ እዮም ኢልና ኣይንኣምንን።እዚ ንናይ ኦነግ ሽም ንምፅላም ዝካየድ ዘሎ ውዲት እዩ።” መንግስቲ ብነፈርቲ ዝሕገዝ ውግእ ከፊቱ’ሎ ዝበሉ ኣቶ ቶሌራ ይካየድ ዘሎ ውግእ ደው ኢሉ ዘይምርድዳእ ብሰላማዊ ኣገባብ ክፍታሕ ኦነግ ድልዊ እዩ ኢሎም። ምሉእ ትሕዝቶ ኣብዚ ምስማዕ ይክኣል ። No media source currently available


ጽባሕ ቀዳም ምሸታዊ ሙዚቃዊ ምርኢት ኣብ ማይ-ዓይኒ ትግራይ ተዳልዩ ኣሎ

‘ሕጂ’ውን ቅኒት መዝሙር ሰላም ንክልቲኡ ህዝቢታት’ ኣብ ትሕቲ ዝብል ቴማ ጽባሕ ቀዳም ተቐማጦ መዓስከር ስደተኛታት ማይ ዓይኒን ከባቢኡን ዲቕ ዝበለ ሙዚቃዊ ምርኢት ይጽበዮ ኣሎ። ነቲ ሙዚቃዊ ምራኢት ንምድማቕ ኮኸባት ኪነ ጥበባዊያን ኢትዮጵያን ኤርትራን ናብ’ቲ ስፍራ ተበጊሶም ኣለው። ሎሚ ዓርቢ ኣብ ሽረ ምስ በጽሑ ዘዘራረብናዮም ኢትዮጵያዊ መርከብ ባርያጋብር (ቦኒትዋ)ን ኤፍረም ኣማረን ‘ናብ’ቲ ምርኢት እኹል ምድላው ገይሮም ከምዝነቐሉ’ ገሊጾምልና ኣለው። ኤርትራዊ ናሆም ዮሃንስን ኣድያም ስብሓቱን’ውን ኣብ’ቲ መድረኽ ከምዝሳተፉ ዝረኸብናዮ ሓበሬታ ገሊጹ’ሎ። እንተኾነ ኣድያም ምስ ኣዳለውቲ (ምኽንያቱ’ኳ ኣይፈለጥናዮን) ስለዘይተሰማመዐት ክሳብ’ዚ ዜና’ዚ ዘዳለናሉ ሰዓት ናብ ሽረ ከምዘይኣተወት ንምፍላጥ ኪኢልና ኣለና። ኣብ ጉጅለ/ባንድ ግዕዝ ተሓቒፎም ዘለው ጆን ራስታ፣ ናሆም ዮሃንስ፣ ኤፍረም ኣማረ፣ ዓለምሰላም ወላይን መርከብ ቦኒትዋን’ዮም። ነቲ ሙዚቃዊ ምርኢት ዘዳለውዎ ብምትሕብባር 'ሰለብሪቲ ኢቨንትስን' ወናኒ ሃብቲ ኣቶ ዳዊት ገ/ሄርን ምኳኑ'ውን ተፈሊጡ ኣሎ። No media source currently available


ኦነግ ምስ መንግስቲ ንምልዛብ ሓድሽን ዘይወገናዊን አካል ከምዝደልይ ኣፍሊጡ

ግንባር ሓርነት ኦሮሞ ኣብዚ ሰሙን እዚ ኣብዘውፅኦ ጋዜጣዊ መግለፂ ምስ መንግስቲ ኢትዮጵያ ሰላም ንምፍጣር ብሓዱሽን ዘይወገናዊን ኣካል ክላዘብ ከምዝደልይ ገሊፁ። ሰበስልጣን መንግስቲ ኢትዮጵያ ግንባር ሓርነት ኦሮሞ ኣብ ዝተፈላለዩ ዞባታት ክልል ኦሮሚያ ሞትን ዕንወትን ይፈጥር ኣሎ ክብሉ ይኸሱ። ግንባር ሓርነት ኦሮሞ ብወገኑ ዕጡቓቱ ምስ ሰራዊት ኢትዮጵያ ክፅንበሩ መንግስቲ ኢትዮጵያ ዝኣተዎ መፅብዓ ኣየኽበረን ክብል ይኸስስ።ብሰንኪ እዚ ድማ ምትእምማን ከምዝጠፍአ ወሃቢ ቃል ግንባር ሓርነት ኦሮሞ ኣቶ ቶሌራ ኣደባ ንድምጺ ኣሜሪካ ገሊፆም። ወሃቢ ቃል ገዛኢ ፓርቲ ክልል ኦሮሚያ ኣቶ ታየ ደንድኣ ብወገኖም ብቕዓት ዘለዎም ኣባላት ግንባር ሓርነት ኦሮሞ ምስ ፖሊስ ክልል ኦሮሚያ ምፅንባሮም ክእለት ዘይብሎም ድማ እግሪ መትከሊ ተዋሂቡዎም ምስቲ ሕብረተሰብ ክፅንበሩ ተገይሮምን እዮም ክብሉ ንድምጺ ኣሜሪካ ሓቢሮም። ሰማዕትና ድምጺ ኣሜሪካ ንኽልቲኦም ብሓባር ዓዲሙ ዘካየዶ ዘተ ኣብ ዝቕፅል መደብና ክነቕርቦ ኢና።


ቀ/ሚ ኣየርላንድ ኢትዮጵያ ውሕስነት መግቢ ንምርግጋፅ እተገብሮ ፃዕሪ መንግስቶም ደገፉ ከምዝቕፅል ገሊጾም

ኢትዮጵያ ውሕስነት መግቢ ዜጋታታ ንምርግጋፅ እተገብሮ ፃዕሪ መንግስቶም ደገፉ ኣሐይሉ ከምዝቕፅል ቀዳማይ ሚንስትር ኣየርላንድ ሊዮ ቫርዱካር ገሊፆም። ንሶም ነዚ ዝተዛረቡ ኣብ ትግራይ ማእኸላይ ዞባ ኣይርሽ ኤይድ ንዝምውሎም ፕሮጀክትታት ትማሊ ሓሙስ ድሕሪ ምዕዛቦም ኣብዝሃብዎ ርእይቶ እዩ። ሎማ ዓርቢ እውን ኣብ ዞባ ሰሜን ምዕራብ ዝርከብ ማይ ዓይኒ መዕቐቢ ስደተኛታት ዑደት ፈፂሞም ኣለው።


ዶ/ር ደብረፅዮን ገብረሚካኤል ንጉዳይ ሰላምን ዕርቅ ብዝምልከት ምስ መራሕቲ ሃይማኖትን ዓበይቲ ዓድን ዘትዮም

መራሕቲ ሃይማኖትን ዓበይቲ ዓድን ኢትዮጵያ ኣብ ጉዳይ ሰላምን ዕርቅን ጠሚቱ ሎሚ ኣብ ከተማ መቐለ ምስ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ዘትዮም። ኣብቲ ዘተ ሰላም ኣብ ኢትዮጵያ ንምስፋን መራሕቲ ግቡኦም ክፍፅሙ ጻዊዒት ቐሪቡ። ዶክተር ደብረፅዮን ብግዲኦም ሰላም ኣብ ትግራይ ኣሎ እዩ ኣብ ኩሉ ከባቢ ሰላም ክህሉ ድማ ሓቢርና ክንሰርሕ ኢና ኢሎም። No media source currently available  ኣብ ጉዳይ ሰላምን ዕርቅን ዝተካየደ ዘተ መራሕቲ ሃይማኖትን ዓበይቲ ዓድን ኢትዮጵያ ምስ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ብፀሎት ተጀሚሩ ብፀሎት’ዩ ተዛዚሙ። ኣብቲ ዘተ ፓትሪያሪክ ቤተክርስትያን ኦርቶዶክስ ተዋህዶ ብፁእ ወቅዱስ ኣቡነ ማትያስ ኣብዚ ሐዚ እዋን ኣብ ኢትዮጵያ ዜጋታት ይመዛበሉ ይቕተሉን ኣለው። ህፃናትን ሽማግለን እውን ይገላትዑ ኣለው ክብሉ ተዛሪቦም። እዚ ድማ ሓደጋ እዮ’ሞ ብፍላይ መራሕቲ ዓዲ ጠመተ ገይርኩም ስርሕሉ ኢሎም። ፕረዚደንት ቤት ምኽሪ ጉዳያት እስልምና ኢትዮጵያ ሸኽ መሓመድ ኣሚን ብወገኖም እቲ ዘሎ ፀገም ኣብ ፖለቲከኛታት ምዃኑ ኣብ ሰላም ጠሚቱ ኣብ ዘካየድናዮም መድረኻት ህዝቢ ነጊሩና እዩ እሞ፤ ሰዓርን ተስዓርን ዘይብሉ ንሰላም ኣቐድሙ ክብሉ ገሊፆም። ካብ ዓበይቲ ዓዲ ድማ መራሕቲ ንሰላም ደው ክብሉ ምሕፅንታ ካብ ዘቕረቡ ወ/ሮ ማርያ ዝተበሃላ ወላዲት እየን "ኣብዚ ሰዓት'ዚ ኣብ ዩኒቨርሲታት ትግራይ ዘለዉ ተማሃሮ ጥራሕ እዮም ብሰላም ዝመሃሩ ዘለዉ። ኣብ ካልኦት ሰላም ስኢኖም ይሕመሱ ኣለዉ። እዚ ድማ ንኣዴታት ምሒር የቑስለና'ሎ" ኢለን። ካልእ ካብ ዓበይቲ ዓዲ ኣካል እቲ ጉጅለ ዝኾኑ ድማ ኣባላት ኢህወደግ ዝኾንኩም ፈለማ ኣብ ሞንጎኹም ስኒት ኣውርዱ እሞ ንካልኦት ይቕሬታ ምሃሩ ኢሎም። ዶ/ር ደብረጽዮን ብወገኖም ፖለቲካዊ መራሕቲ ግቡእና ስለ ዘይሰራሕና ኢኹም መልእኽቲ ሰላም ሒዝኩም ትፅዕሩ ዘለኹም ኢሎም። ህዝቢ ትግራይ ሎሚ እውን መስዋእትነት ይኸፍል ኣሎ ማእኸላይ መንግስቲን ጎረቤት ክልል መንግሰት ድማ ኣብ ልዕሊ ህዝቢን መንግሰትን ትግራይ ዘሚቱ ኣሎ ኢሎም ተዛሪቦም። ዶክተር ደብረፅዮን ብተወሳኺ እቲ ፀገም ዝተፈጠረ ኣብ መንጎ ኣባላት ውድባት ኢህወደግ ዘሎ ሕብእብእ ዝወለዶ እዩ ኢሎም ። ምስ መሪሕነት ክልል ኣምሓራ ኣቀራሪብና ክነዛትየኩም ዝብል ሓሳብ ካብቶም መራሕቲ ሃይማኖትን ሽማግለ ዓድን ዝቐረበሎም ኮይኑ ዶክተር ደብረፅዮን ድማ "ቅድሚ ሕጂ እውን ንኣይተ ገዱ ናብ ዝደለዮ መፂአ ክንዛተ ፍቓደኛ ከምዝኾንኩ ገሊፀሉ እየ" ክብሉ ተዛሪቦም። እቶም መራሕቲ ሃይማኖትን ሽማግለ ዓዲን ኣብ ክልል ኣምሓራ ኣብ ዝነበሮም መድረኽ ኣይተ ገዱ እውን ምስ ዶ/ር ደብረጽዮን ንምዝርራብ ድልዊ እየ ከምዝበሉዎም እቶም ተወከልቲ ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ መንጎ ኣምሓራን ቅማንትን ብዝተላዕለ ግጭት ሰራዊት ምክልኻል ናብ ከተማ መተማ ምእታው ተገሊጹ

ኣብ ኢትዮጵያ ምዕራብ ጎንደር ኣብ መንጎ ኣምሓራን ቅማንትን ትማሊን ሎሚን ዝተላዕለ ግጭት ንምርግጋእ ሰራዊት ምክልኻል ናብ ከተማ መተማ ከምዝኣተወ ናይቲ ክልል መንግስቲ ቤት ጽሕፈት ጸጥታን ምክልኻል ኣፍሊጡ። ኣብ መንጎ ክልቲኦም ወገናት ንክልተ መዓልታት ኣብ ዝተኻየደ ግጭት ሕድ ሕድ ሰባት ከምዝሞቱ አባይቲ ከምዝነደደ ክልቲኦም አካላት ኣፍሊጦም : እንተኾነ ግን ኣሃዛዊ መረዳእታ ኣይሃበን። ብኻልእ ወገን ብሶሉስ ኣብ ምዕራብ ጎንደር ዞባ ገንዳውሃን ኮኪትን ሰራዊት ምክልኻል ብዝወሰዶ ስጉምቲ ሓደ ትሕቲ ዕድመ ቆልዓ ሓዊሱ ሸውዓተ ሰባት ምሟቶምን 17 ምቁሳሎም ቤት ጽሕፈት ጸጥታ ክልል ኣምሓራ ገሊጹ ይኹን ደአ እምበር ናይ መን ጥይት ነቶም ሰባት ከምዝቐተለ ገና ኣየረጋገጽናን’ውን ኢሉ። ሓላፊ ቤት ጽሕፈት ሰላምን ደሕነትን ክልል ኣምሓራ ብርጋዴር ጀነራል አሳምነው ጽገን ምክትል ኤታ ማጆር ሹም ሓላፊ መምርሒ ወፍሪ ሰራዊት ምክልኻልን ጀነራል ብርሃኑ ጁላ ድምጺ ኣሜሪካ ኣዘራሪብዎም ኣሎ። ምሉእ ትሕዝቶ ኣብዚ ምስማዕ ይክኣል። No media source currently available


ምኽትል ኤታ-ማጆር ሹም ኢትዮጵያ ብዛዕባ ኩነታት ጸጥታ`ታ ሃገር ንቪኦኤ ተዛሪቡ

ኣብ`ዚ ሰሙን`ዚ ኣብ ፓርላማ ቀሪቡ ብዛዕባ ኩነታት ጸጥታ መብርሂ ዝሃበ ምኽትል ጠቕላሊ ወታሃደራዊ ስታፍ ጀነራል ብርሃኑ ጁላ፡ ሎሚ ድማ ምስ ድምጺ ኣሜሪካ ቃለ-መጠይቕ ኣብ ዝካየደሉ እዋን፡ ብዛዕባ ብዕጡቓት ኦነግ ኣብ ምዕራብ ኦሮሚያ ዝተኻየደ መጥቃዕትን፡ ብሓይልታት ምክልኻል ዝተወስደ ስጉምትን፡ ከምኡ ድማ ብዛዕባ ኣብ ክልላት ኣምሓራን ትግራይን፡ ኣተሓሕዛ ግጭታትን ተሓቲቱ መሊሱ`ሎ። ኣብ ምዕራብ ኦሮሚያ፡ ህዝቢ ዘበሳብሱ ዝነበሩ ዕጡቓት፡ ሰራዊት ምክልኻል ብዝወሰዶ ስጉምቲ ዝተታሓዙን ናብ ጫካ ዝሃድሙን ኣለዉ ዝበለ ጀነራል ብርሃኑ፡ ኣብ ንግዲ-ኣጽዋር ተዋፊሮም ዝነበሩ ሒዝና ኣብ ትሕቲ ቀይዲ ዘእተናዮም ብዙሓት ኣለዉ ኢሉ። ብዛዕባ መንነት`ቶም ዝተታሕዙ ግን ንፈደራል ፖሊስ ዝምልከት ሕቶ`ዩ ኢሉ። ንምዃኑ ዘይ-ሕጋዊ ኣጽዋራት ንምቁጽጻር ዝውሰድ ዘሎ ስጉምቲ እንታይ ይመስል ንዝብል ሕቶ ክምልስ ከሎ ድማ ከምዚ ይብል። “ሕጂ ንግዚኡ ዝስራሕ ዘሎ ዘይሕጋዊ ዝውውር ብረት ኣብ ዝተረኽብሉ ምሓዝን ኣብ መውጽኢን መእተዊን ዶባት ክትትል ምግባርን ኣብ ማእከል ሃገር ኣብ ዘለው ዘይሕጋዊ መፈተሺ ኑቑጣታት ናይ ምቁጽጻር ስራሕ’ዩ ዘሎ።” ጀነራል ብርሃኑ ጁላ ኣተሓሒዙ፡ ኣብ ገለ ኽፋላት ምዕራባዊ ኦሮሚያ፡ ሰራዊት ምክልኻል ስጉምቲ ብምውሳድ ነቲ ኩነታት ከምዝረጋጋእ ከም ዝገበረ ብምግላጽ፡ ዓይነት ናይቲ ስጉምቲ ይገልጽ፡ “ሰራዊት ምክልኻል ዝወሰዶ ስጉምቲ ቀዳማይ መንገዲ ምኽፋት ካልኣይ ከተማታት ስርሓን ንክሰርሓ ምግባር’ዩ። ብዙሓት ዕጡቓት ተታሒዞም’ዮም፡ አድብዮም ናብ ምክልካል ዝተኾሱ ድማ ስጉምቲ ተወሲድሎም’ዩ። ምስ ሓይልታት ምክኻል ፊት ንፊት ክገጥምሉ ዝኽእሉ ዓቕሚ ኾነ ብቕዓት የብሎምን።። ንሕና ነቶም ሃዲሞም ናብ ጫላ ዝኣተው’ውን ናይ ምቕታል ዕላማ የብልናን።” ኣስዒቡ፡ እኳ ድኣስ በቲ ሒዞሞ ዘለዉ መንገዲ ዝዕወት ነገር ከምዘየለ ተገንዚቦም ብልዕልና ሕጊ ተማእዚዞም ናብ ሰለማዊ ናብራ ክምለሱ ኢና ንጽዕር ዘለና ኢሉ። ሰራዊት ምክልኻል ኣብ ምዕራብ ኦሮሚያ ሰላማውያን ሰባት ቀቲሉ ዝብል ስምዕታ ካብ ኦነግ ቀሪብዎ`ሎ፡ ድምጺ ኣሜሪካ ዘዘራረቦም`ውን ተቐቲሎምና ዝበሉ ኣለው። ጀነራል ብርሃኑ ግን ኣብ ልዕሊ ሸፋቱ`ምበር ኣብ ልዕሊ ሰላማዊ ሰብ ዝወስድናዮ ስጉምቲ የለን ብምባል ብዛዕባ ኣብ ትግራይ ኣብ ኣምሓራን እቲ ሰራዊት ዝተኸተሎ ኣተሓሕዛ ብዝምልከት ክምልስ ከሎ፡ ኣብ ልዕሊ ብረት ዘይዓጠቑን ዘይተኮሱን መንእሰያት ትግራይ፡ መኻይን ዓጺኹምና ኢልና ስጉምቲ ኣይንወስድን ኢሉ። ኣብ ኣምሓራን ኦሮሚያን እንኽተሎ`ውን ሓደ ዓይነት`ዩ ኢሉ። “ ኣብ ልዕሊ እዞም መንእሰያት ተኹሱ ድዩ ዝበሃል ዘሎ ንመንእሰያት ክንጭፍጭፍ? ናብኦም ተኹስካ ንዕኦም ረጊጽካ ካብ ምሕላፍ ንዕኦም ኣእሚንካ ምሕላፍ ይምረጽ። ኣብ ክልል ኣምሓራ’ውን ብኸምኡ መልክዕ ንሰራዊት ደው ዘበለ የለን እምበር እንተዝነብር ኣይንወቕዖን ኢና። ስለዚ ኣብ ኣምሓራ ኾነ ኦሮምያ ዝተቐትለ ሽፍታ እምበር ሰላማዊ ሰብ የለን። ኣብ ትግራይ’ውን ተኹሲ ዝኸፍት እንተሃልዩ ስጉምቲ ክውሰደሉ’ዩ።” እቲ ወተሃደራዊ ሓላፊ ኣብ መወዳእታ፡ ሰራዊት ምክልኻል ኢትዮጵያ ካብ ዝኾነ ይኹን እዋን ንላዕሊ ኣብ ዝሓየለ ደረጃ ከምዘሎን፡ ጥንካሪኡ ዝምዘን ድማ ብድጋፍ ህዝቢ ምዃኑ ክብል ብምግላጽ፡ እቲ ሕጂ ዘሎ ሰራዊት ምክልኻል ኢትዮጵያ ብሓዲሽ መልክዕ ዝቖመ ምዃኑ ሓቢሩ። ምሉእ ትሕዝትኡ ኣብ`ዚ ምስማዕ ይክኣል። No media source currently available


ኣብ ጎንደር ገንዳውሃ ዘጋጠመ ጉድኣት ዘጻርይ አካል ናብቲ ቦታ ከምዝልኣኽ ኣመሓዳሪ’ቲ ክልል ሓቢሮም

ኣብ ኢትዮጵያ፣ክልል ኣምሓራ፣ዞባ ምዕራብ ጎንደር ገንዳውሃ ኣብ ዝተባህለ ከባቢ ዝወረደ ጉድኣት ዘፃሪ ኣካል ናብቲ ከባቢ ብቕልጡፍ ክልኣኽ እዩ ክብሉ ርእሰ ኣማሓዳሪ ናይቲ ክልል ኣቶ ገዱ ኣንዳርጋቸው ኣፍሊጦም። ሓደ ናይ ኮንስትራክሽን ትካል መኪናታቱ ካብ ሓደ ፕሮጀክት ናብ ካልእ ፕሮጀክት ከንቀሳቕስ ኣብቲ ከባቢ ብዘሎ ኩነታት ፀጥታ ብሓይልታት ምክልኻል ተዓጂበን ይጉዓዛ ኣብ ዝነበራሉ እዋን ዝተፈጥረ ዘይምርድዳእ ብትዕግስቲን ምርድዳእን ክፍታሕ ነይሩዎ ኢሎም። ብዝተፈጥረ ግጭት ኣብቲ ግጭት ተራ ዘይነበሮም ንፁሃን ዜጋታት ሓዊሱ ህይወት ሰብ ምጥፍ ኡ እቶም ርእሰ ኣማሓዳሪ ሓቢሮም። ንሶም ብተወሳኺ እቲ ጉዳይ ተፃሪዩ ተመጣጣኒ ዘይኮነ ስጉምቲ ዝወሰዱ ኣካላት ብሕጊ ክሕተቱ እዮም ኢሎም ። ብተወሳኺ እውን ኣብ ምዕራብ ጎንደር ናይ ሕድ ሕድ ምጥፍእ ህይወት ከምዝቐፀለ ብምሕባር ንፁሃን ህዝብታት ኣምሓራን ቅማንትን ንሓደጋ ዘቃልዕ ስለዝኾነ ብቕልጡፍ ደው ክብል ኣለዎ ኢሎም።


መድረኽ ዘተ ሰላም ህዝብታት ትግራይን ኤርትራን ኣብ ሑመራ ተኻይዱ

ኣብ ከተማ ሰቲት ሑመራ ርክብ ህዝቢ ንህዝቢ ንምሕያል ኣብ ዝዓለመ መድረኽ ካብ ኦምሓጀርን ኸባቢኣን ንዝመፅኡ ብኣሸሓት ዝቑፀሩ ኤርትራውያንን ኣመራርሓ ዞባ ጋሽ ባርካ ዝተሳተፍሉ ናይ “እንኳዕ ደሓን መፃእኹም” ስነስርዓት ተኻይዱ። እቲ መድረኽ ዘተ ሰላም፥ ኣብ መንጎ ህዝቢ ትግራይን ኤርትራን ዘሎ ርክብ ብዝበለፀ ንምዕባይ ዝዓለመ እዩ ተባሂሉ። ኣብቲ መድረኽ ሰላም ንምስታፍ ዝመፁ ኤርትራዊ ኣይተ ሓዱሽ ተኽላይ ንፈለማ እዋን መሬት ኢትዮጵያ ከምዝረገፁን ብምሕባር ኣብ እቲ መድረኽ ሰላም ሕውነት ዝተንፀባረቐሉን ነይሩ ይብሉ። እቲ ምትሕውዋስ ህዝቢ ዝተፈጠረ ሳላ ሰላም ዝተረኸበ እዩ ዝበሉ ኣይተ ሓዱሽ እዚ ሰላም ኩላትና ንሓልዎ ኢሎም። ኣይተ ተኸስተ ገብረማርያም ዝተባህሉ ነባሪ ከተማ ሰቲት ሑመራ ብወገኖም ናብቲ መድረኽ ሰላም 1000 ኤርትራውያን ተዓዲሞም ዋላካ ተነበሩ ልዕሊ እቲ ትልሚ ኣስታት 10 ሽሕ ዝኣኽሉ ተረኺቦም ኢሎም። ካብ ዝሓለፈ ሰኑይ ጀሚሩ መሰመር ሑመራ ኦምሓጀር ካብ ዝኽፈት ኢትዮጵያውያን ናብ ኤርትራ ኤርትራውያን ድማ ናብ ኢትዮጵያ ብበዝሒ ይኣትዉ ኣለዉ ኢሎም። ኣብቲ መድረኽ ካብ ዝተረኸቡ ኣመራርሓ ዞባ ጋሽ ባርካ ኣይተ ሓጎስ ዓንደብርሃን ኣቀባብላ ህዝቢ ሑመራን ኣመራርሓን ዝምስገን እዩ ኢሎም። ኣብቲ መድረኽ ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ኤርትራውያን ነበርቲ ኦምሓጀርን ከባቢኣ፣ ካብ ኩለን ወረዳታት ዞባ ምዕራብ ትግራይ ዝተውፃኡ መራሕቲ ሃይማኖት፣ ዓበይቲ ዓዲ፣ ሰራዊት ምክልኻል ሃገርን ካልኦት ዝተፈላለዩ ክፋላት ሕብረተሰብን ተረኺቦም። ዶክተር ደብረፅዮን ኣብ ዘስምዕዎ ዘረባ ኣብ ሞንጎ ኢትዮጵያን ኤርትራን ዝተፈጠረ ሰላም ንድሕሪት ከይምለስ ህዝብን መንግስትን ትግራይ ቁርፀኛ እዮም ኢሎም። ብተወሳኺ ድማ ዶክተር ደብረፅዮን ኣብ ዝሓለፉ 20 ዓመታት ዘጋጠመ ኪሳራ እቲ ዝተፈጠረ ሰላም ብምጥቃም ነከሓሕሶ ኢሎም። እቶም ተሳተፍቲ፥ ድሕሪ ነዊሕ እዋን ሰላም ክልቲኦም ህዝብታት ናብ ንቡር ተመሊሱ ኣብ ሩባ ተከዘ ዳግም ሓቢሮም መድረኽ ሰላም ዘካየድሉ እዩ ኢሎም። ዶብ ሑመራ-ኦምሓጀር መራሕቲ ክልቲአን ሃገራት ኣብ ዝተረኸብሉ 29 ታሕሳስ 2011 ዓ.ም ብወግዒ ከምዝተኸፈተ ይዝከር። No media source currently available


ነበርቲ ዞባ ሆሮጉድሩ ክልል ኦሮምያ ሰባት ብኮማንድ ፓስት ተአሲሮም ክብሉ ገሊጾም

ነበርቲ ዞባ ሆሮጉድሩ ከተማ ሻምቡ ክልል ኦሮምያ ሰባት ብኮማንድ ፖስት ተአሲሮም ክብሉ ገሊጾም። ካብ መንጎ’ቶም ዝተአሰሩ ንዝሓለፈ 12 ዓመታት ተአሲራ ዝነበረትን ዝሓለፈ ዓመት ብምሕረት ዝተለቐቀት ኣክቲቪስት ጫልቱ ኣቤቱ ከምትርከቦም ተገሊጹ’ሎ። ኣብ ካልኦት ከተማታት ምዕራብ ኦሮምያ’ውን ሰባት ተአሲሮም ክብሉ ነበርቲ ገሊጾም ኣለው። ቤት ጽሕፈት ኮሚኒኬሽን ክልል ኦሮምያ ዝተአሰሩ ሰባት ካብቲ ማሕበረሰብ ብዝተረኽበ ሓበሬታ’ዩ ክብል ኣፍሊጡ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ሱዳን፡ ኣብ ከተማ ኡምዱርማን ዝተኻየደ ናይ ተቓውሞ ሰልፊ ሰለስተ ሰባት ምሟቶም ፖሊስ ኣፍሊጡ

ኣብ ዝሓለፈ ሰሙናት ኣብ ዝተፈላለየ ከተማታትን ከባቢታት ሱዳን ይካየዱ ዘለው ዓበይቲ ናይ ተቓውሞ ሰልፊታት ሓደ ምዃኑ ዝተገልጸ ትማሊ ረቡዕ ኣብ ከተማ ኡምድርማን ምክያዱ ኣገልግሎት ዜና ሮይተርስ ሓቢሩ። ብኣማኢት ዝቑጸሩ ዜጋታት ናብ ጎደናታት ኡምዱርማን ብምውጻእ ኣብ ዘካየድዎ ናይ ተቓውሞ ሰልፊ “ናጽነት፡ሰላም፡ፍትሒ” “ቃልሲ ምርጫ ህዝቢ’ዩ” ዝብሉ ጭርሖታት ከምዘስምዑ ተፈሊጡ’ሎ። መራኽቢ ብዙሃን ውሽጢ ሃገር ፖሊስ ሰልፈኛታት ንምብታን ዘንብዕ ጋዝ ምጥቓሙ ሓቢረን ኣለዋ። No media source currently available  ብተወሳኺ ፖሊስ ኣብቲ ፍጻሜ ሰለስተ ሰባት ምሟቶምን ቁጽሮም ዘይተፈልጠ ካልኦት ምቁሳሎም ገሊጹ’ሎ። እዚ ናይ ተቓውሞ ሰልፊ ዝተኻየደ ፕረዚደንት ዑመር ኣል በሽር ንደገፍቶም ኣብ ዘስምዕዎ መደረ እቲ ካብ መዝነቶም ክወርዱ ዝጠልብ ተቓውሞ ከምዘይቕበልዎም ካብ መዝነቶም ዝወርዱ ብምርጫ ጥራይ ምዃኑ ድሕሪ ምግላጾም እዩ። ይኹን ደአ እምበር ንሶም ኣብ መደረኦም እቲ ተቓውሞ ገዛኢ ፓርቲ ፕረዚደንት ዑመር ኣልበሽር ኣብ መዝነት ዝጸንሕሉ ናይ ጊዜ ገደብ ንምንዋሕ ንቅዋም’ታ ሃገር ምምሕያሹ ስዒቡ ዘጋጥም ዘሎ ምዃኑ ግን ኣይጠቐሱን።


ም/ወተሃደራዊ ጠቕላሊ ስታፍ ኢትዮጵያ፡ `ስግኣት ምፍጣር ዝለመደ ኣካል ንምንቅስቓስ ሰራዊትና ከተዓናቕፎ ይፍትን ኣሎ` ኢሉ

ምኽትል ጠቕላሊ ወተሃደራዊ ስታፍ ኢትዮጵያ ጀነራል ብርሃኑ ጁላ፡ ኣብ ዶብ ኤርትራ ዝነበረና ሰራዊት ናብ ካልእ ቦታ ከይነግዕዝ ዝፍትን ኣካል ኣሎ ኢሉ፡ እንተኾነ ደው ከብሎ ዝኽእል ኣይኮነን ኢሉ። “ክልል ትግራይ ንምንቅስቓስ፡ ሰራዊት ናይ ምትዕንቓፍ ድልየት የብሉን። እቲ ኽልል ማለት ዝተወደበ ናይ ትግራይ መንግስቲ ማለት`ዩ። እቲ ሰራዊት ናይ ህዝቢ ትግራይ ሰራዊት`ውን እዩ። ህዝቢ ትግራይ ንሰራዊት ኣይዓግትን።" ንፓርላማ ኢትዮጵያ መብርሂ ዝሃበ ጀነራል ብርሃኑ፡ እቲ ናይ ምትዕንቓፍ ተግባር ዘይቅቡል`ዩ ድሕሪ ምባል፡”ንምንቅስቓስ ሓይሊ ምክልኻል ግን ማንም ክዓግቶ ዝኽእል የለን” ኢሉ። ኣተሓሒዙ፡ ካብ ዶብ ኤርትራ ሰራዊት ክሰሓበሉ ዘድለየ ምኽንያት፡ ናይ ወራር ስግኣት ስለዘየለ ከምኡ ድማ ሰራዊት ምክልኻል ኤርትራን መሪሕነቱን ናብ ኩናት ዘይኮነስ ናብ ሰላምን ናብ ሓቢርካ ምምዕባልን ኣንፊቶም ስለዘለዉ`ዩ ኢሉ። “ናይ ወራር ስግኣት ኣሎ ኢልና ኣይንኣምንን። ኣብ ቕድሚ ባይቶ ኾይነ`የ ዝዛረብ ዘለኹ። ኸምኡ ዓይነት ስግኣት የለን።እኳ ድኣስ፡ ዘሎ ነገር፡ ናይ ምትሕብባር፡ ናብ ሰላምን ልምዓትን ምኻድ፡ ሓቢርካ ናይ ምዕባይ ዝንባለ`ዩ ዘሎ። ሰራዊት ምክልኻል ኤርትራ ኾነ መሪሕነቱ፡ ምስ ኢትዮጵያ ኹናት ኣይደልዩን።” ምሉእ ትሕዝቶ ኣብ`ዚ ምስማዕ ይክኣል። No media source currently available


ኣብ ከባቢ ሸረ ዝነበራ መካይን ሰራዊት ምክልኻል ብመንእሰያት እቲ ከባቢ ከይወጻ ምክልካለን ተገሊጹ

ትማሊ ኣብ ከባቢ ሸረ ዝነበራ መካይን ምክልኻል ሰራዊት ብመንእሰያት እቲ ከባቢ ከይወፃ ብምክልኻል ኣብ ስታዲዮም ስሑል ሸረ ከምዘሕደሩወን እውን ተፈሊጡ’ሎ። ሎሚ ንጉሆ ብዝተገብረ ልዝብ ኣብ ስታዲዮም ዝሓደራ መኻይን ምርድዳእ ክሳብ ዝብፃሕ ናብ ዝነበርኦ ካምፕ ክኣትዋ ከምዝተገደዳ ሓላፊ ርክብ ህዝብን መንግስትን ወጊድ ታሕታይ ቆራሮ ኣቶ ኪሮስ ለገሰ ገሊፆም። እዚ ከምዚ’ሉ ከሎ ምንቅስቃስ ሰራዊት ምክልኻል ምትዕንቃፍ ቅኑዕ ኣይኮነን ክብሉ ምክትል ኣመሓዳሪ ክልል ትግራይ ዶ/ር ደብረጽየን ገብረሚካኤል ትማሊ አማስይኡ ንእዋናዊ ኩነታት አመልኪቶም ኣብ ዝሃብዎ መግለጺ ኣፍሊጦም። ነቲ ኣብ ክልልትግራይ ትማልን ቅድሚኡን ንምንቅስቃስ ሰራዊት ንምትዕንቃፍ ዝተራእየ ኣካይዳ’ዉን ኾኒኖም። ዶ/ር ደብረፅዮን ኣብቲ መግለጺኦም እዚ ዓይነት ስጉምቲ ንሓድነት ህዝቢ ትግራይ ዝከፋፍልን ንክብሪ ሰራዊት ምክልካል ዝጥሕስን ብምኳኑ እዚ ፍጻሜ ግጉይ ስጉምቲ እዩ’ውን ኢሎም። ንሶም ብተወሳኺ እዚ እንተዘኮይኒ ግን ዘይተደልየ ሳዕቤን’ዩ ዘለዎ ድሕሪ ምባል ተሓባቢርና ክንሰርሕ አለና’ውን ኢሎም። ናይ ልምዓትን ሰናይ ምሕደራን ካልኦት ፀገማትና ክንፈትሕ እንተኾና ሰላም’ዩ ዘድልየና ዝበሉ ዶ/ር ደብረፅዮን ኣብነት ዝበልዎዉን ጠቂሶምም። ቀዳማይ ሚንስተር ኣብይ ኣሕመድ’ዉን ኣብ ዝሓለፈ ቀዳም ምስ መማህራን ኣብ ዘካየድዎ ዘተ ነዚ ኣብ ክልል ትግራይ ምክልኻል ሰራዊት ከይንቀሳቀስ ህዝቢ አጊዱ ዝብል አመልኪቱ ንዝቀረበሎም ሕቶ ኣብ ዝሃብዎ ምላሽ ሰራዊት ምክልኻል አበይ ክሰፍር አለዎ ንምንታይ ዕላማ ክሰፈር አለዎ መዓስ ክሰፍር አለዎ ንዝብል ዝውስን ኣካል ኣሎ’ዩ፡ ምስ ዝኾነ ነገር ምትእስሳር የብሉን ድሕሪ ምባል ንጉዕዞ ምክልኻል ሓይሊ ምትዕንቃፍ ግን ጌጋ’ዩ ዝሓለፈ ዓመት ኣብ ኣምቦን ቦረናን ብመንእሰያት ደው ክብል ኣብ ዝተኸልከለሉ እዋን ንክሓልፍ ነቶም መንእሰያት ረጉፁ ከምዝሓለፈ ብምጥቃስ እዚ ክድገም የብሉን ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ዶ/ር ደብፅዮን ኣብ ጉዳይ ዝምድና ህዝቢ ትግራይን ኤርትራን ምስ ፕረዚደንት ኢሳያይስ ምዝታዮም ሓቢሮም

ምክትል ርእሰ ምምሕዳር ክልል ትግራይ ዶክተር ደብፅዮን ገብረሚካኤል ምስ ፕረዚደንት ሃገረ ኤርትራ ኢሳያይስ ኣፈወርቂ ኣብ ዝምድና ህዝቢ ትግራይን ኤርትራን ምዝታዮም ተዛሪቦም። ንሶም እቲ ዘተ ዝተኻየደ መስመር ሑመራ ኦምሓጀር ኣብ ዝተኸፍተሉ ንበይኖም ተፈልዮም ብቋንቋ ትግርኛ ምዃኑ ገሊፆም። ብተወሳኺ ዶ/ር ደብረጽየን ምምሕያሽ ርክብ መንግስታት ትግራይን ኤርትራን ነቲ ብደረጃ ሃገር ይካየድ ዘሎ ኩለመዳያዊ ርክብ ዘሓይል እዩ’ውን ኢሎም። ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ትማሊ ኣማስያኦም ንጋዜጠኛታት ኣብ ዝሃቡዎ መግለፂ ጉዳይ ምኽፋት መስመራት ዶብ ምስ ኤርትራ፤ ምስ ፕረዚደንት ኢሳይያስ ኣፈወርቂ ዝገበርዎ ዘተን ኣብ ገለ ከባቢታት ትግራይ ምንቅስቓስ ሰራዊት ምክልኻል ሃገር ምትዕንቓፍ ዝኹንን ሓሳባት ዘልዓልሉ ነይሩ። ኣብ ጉዳይ ሰላም ኢትዮጵያን ኤርትራን መራሕቲ ክልቲአን ሃገራት ካብ ዝገበርዎ ስምምዕን ዘተን ብተወሳኺ ከም መንግስቲ ትግራይ ኣብ ዝተፈላለዩ እዋናት ምስ መራሕቲ መንግስቲ ኤርትራ ዘተ ከምዝተኻየደ ተዛሪቦም። ዶክተር ደብረፅዮን ምስ ፕረዚዳንት ኢሳያስ ክልተ ግዜ ሓፀርቲ ዘተ ከምዘካየዱ ዝገለፁ ኮይኖም ብቕድሚ ትማሊ ኣብ ምኽፋት ዶብ መስመር ሑመራ ኦምሓጀር ግና ንውሕ ዝበለ ግዜ ወሲዶም ኣብ ክልቲኣዊ ዝምድና ምዝታዮም ተዛሪቦም። እቲ ዘተ ምስ ፕረዚደንት ኢሳያስ ንበይኖም ተፈልዮም ብትግርኛ ዝተኻየደ ምንባሩ’ውን ገሊፆም። ብዛዕባ ምዕፃው ዶብ ዛላምበሳ-ሰርሓ ብዝምልከት ምስ ፕረዚደንት ኢሳይያስ ከምዝተዘራረብሉን፡ ምስዝኾነ ካልእ ጉዳይ ከምዘይዛመድን ዶክተር ደብረፅዮን ሓቢሮም ኣለው። “ምዕፃው እቲ መስመር ስርዓት ንምትሓዝ ብምዃኑ ንኹላትና ዝጠቅም እዩ" ኢሎም። “ህዝቢ ንህዝቢ ዝተጀመረ ርክብ ፅቡቅ እዩ ይኸይድ ኣሎ። ከም መንግስታት ድማ ናይ ክልቴና ምድልላይ ከምዘሎ ኣብቲ ዘተ ተዓዚበ” ዝበሉ ዶክተር ደብረፅዮን “ደጊም ተመሊስና ናብ ኲናት እንኣትወሉ ምኽንያት ኣይክህሉን'ዩ” ኢሎም። ኣብ ሞንጎ መራሕቲ ዝነበረ ቂም ንግደፎ ዝብል ሓሳብ እዩ ዘለና ዝበሉ ዶክተር ደብረፅዮን ነዚ ግና ምርድዳእ ወሳኒ ብምዃኑ ዘተ ቐፃሊ እዩ ኢሎም። ኣብ ሞንጎ ኢትዮጵያን ኤርትራን ንዝግበር ኩለመዳይ ርክብ እውን ትግራይ ምስ ኤርትራ ተካይዶ ርክብ ልዑል ሓገዝ ኣለዎ ክብሉ ተዛሪቦም። እቲ ዝተኻየደ ዘተ ንእግረ መገዲ ዋላ ይኹን'ምበር ንፈለማ እዋን ዝሐሸ ግዜ ረኺቦም ኣብ ቀፃሊ ዝምድናታት ትግራይን ኤርትራን ሓቢርካ ዝዓብየሉን ጉዳያት ምስ ፕረዚደንት ኢሳይያስ ከምዝዘተዩ ዝገለፁ ዶክተር ደብረፅዮን ንቐፃሊ ዘተ ተስማዕሚዕና ኣለና ኢሎም። እቶም ምክትል ርእሰ ምምሕዳር ኣብ መግለፂኦም ምስ ክልል ኣምሓራ ኣብ ዘሎ ርክብ ጠሚቱ እውን ተዛሪቦም እዩም። ኣብ ሞንጎ ኣመራርሓ ክልቲኣን ክልላት ዘይምርድዳእ ኣሎ እዚ ድማ ብዘተ እዩ ክፍታሕ ዝግበኦ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


"ምንቅስቃስ ሰራዊት ምክልኻል ምትዕንቃፍ ቅኑዕ ኣይኮነን"ዶ/ር ደብረጽየን ገብረሚካኤል

ምንቅስቃስ ሰራዊት ምክልኻል ምትዕንቃፍ ቅኑዕ ኣይኮነን ክብሉ ምክትል ምምሕዳር ክልል ትግራይ ዶ/ር ደብረጽየን ገብረሚካኤል ሎሚ አማስይኡ ንእዋናዊ ኩነታት ብዝምልከት ኣብ ዝሃብዎ መግለጺ ኣፍሊጦም። ንናይ ሎሚ መዓልቲን ኣቐዲሙ ዝተራእየ ምዕንቃፍ ምንቅስቃስ ሰራዊት ምክልካል ኾኒኖም። ንሶም ኣብ መግለጺኦም እዚ ዓይነት ስጉምቲ ንሓድነት ህዝቢ ትግራይ ዝከፋፍልን ንክብሪ ሰራዊት ምክልካል ዝጥሕስን ብምኳኑ እዚ ፍጻሜ ግጉይ ስጉምቲ እዩ’ውን ኢሎም። ምስዚ ብዝተሓሓዝ ማእኸላይ ኮሚቴ ህዝባዊ ወያነ ሓርነት ትግራይ(ህውሓት) ንሰለስተ መዓልታት ዘካየዶ ኣኼባ ዛዚሙ። እቲ ኮሚቴ ድሕሪ ኣኼባ ኣብ ዘውፀኦ መግለፂ ኢትዮጵያ ካብ ሓደጋ ንምድሓን ቃልስን ፃዕርን ኩሉ ህዝቢ የድሊ ኢሉ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ ዞባታት ደቡብ ክልል ዘልዕልዎ ሕቶታት ምምስራት ክልል ንትግባረ ኣጸጋሚ’ዩ ክብል ገዛኢ ፓርቲ’ቲ ክልል ነጺግዎ

ኣብ ኢትዮጵያ ደቡብ ክልል ዝርከቡ ዞባታት ክልል ናይ ምዃን ድልየቶም ይውስኽ ምህላዎምን ሕቶታቶም ንቤት ምኽሪ ክልል ምቕራቦም ሕገ መንግስታዊ መሰሎም እንተኾነ እውን ኣብ 10ይ ውድባዊ ጉባኤ ገዛኢ ፓርቲ ካብ ዝተቐመጠ ኣንፈት ወፃኢ እዩ ክብል ዴሞክራሲያዊ ምንቅስቓስ ህዝብታት ደቡብ ኣፍሊጡ። መምህር ሕጊ ኣብ ዩኒቨርስቲ ሃዋሳን በዓል ሞያ ሕጊ ዝኾኑ ፕሮፌሰር ተሰማ ኤሊያስ ግን እቶም ሕቶታት ሕገ መንግስታዊ መሰላት ስለዝኾኑ ብውድባዊ መርገፂ ዘይኮነስ ብሕገ መንግስቲ ክውሰኑ ኣለዎም ይብሉ። ሕገ መንግስቲ ኢትዮጵያ ብክልል ይኹን ብዞባ ናይ ምውዳብ መሰል ከምዘለዎም ይገልፅ።ዝኾነ ይኹን ብሄርን ብሄረሰብን ሕቶ ክልል ኣወንታ ዝርከብ ናይቲ ሓታቲ ህዝቢ ብክልተ ሲሶ ተደጊፉ ናብ ቤት ምኽሪ ክልል ቐሪቡ ኣብ ውሽጢ ሓደ ዓመት ብህዝበ ውሳነ ክረጋገፅ እዩ ይብል። ነቲ ክልል የመሓድር ናይ ዘሎ ገዛኢ ፓርቲ ሓላፊ ቤት ፅሕፈት ማእኸላይ ኮሚቴ ኣቶ ሞገስ ባልቻ ግን ዝቐርቡ ዘለው ሕቶታት ኣጸገምቲ እዮም ይብሉ። “ኣብቲ ክልል 56 ብሄርን ብሄረሰባት ኣለው።እዞም ብሄር ብሄረሰባት ኩሉም ሕገ መንግስቲ ብዝሃቦም መሰል ኣብያተ ምኽርታቶም ክልል ክንኸውን ኢና እናበሉ እንተድኣ ወሲኖም ንኣፈፃፅማ ኣፀጋሚ እዩ።ነታ ሃገር እውን ተፅዕኖ ኣለዎ።ከም ሃገር ሓድነት ክንፈጥር ኢና ዝብል እውን ኣወዳድብኡ ምኽንያታዊ ኣይገብሮን እዩ።” ንሶም ብተወሳኺ እቶም ሕቶታት ሕገ መንግስታዊ እንተኾኑ እውን ኣብ መበል 10ይ ጉባኤ እቲ ገዛኢ ፓርቲ ካብ ዝተወሰነ ወፃኢ እዮም ኢሎም። ይኹን ደአ እምበር እቶም ሕቶታት ግን ኣብቲ ክልል ናይ ዝልዓሉ ግጭታትን ሕልፈት ህይወት ሰብን ዕንወት ንብረትን ምዝንባል ህዝብን ምኽንያት ኣብ ምዃን ይርከቡ። ሰብ ሞያ ሕጊ እቶም ሕቶታት መልሲ ክረኽቡ ዘለዎም ብሕገ መንግስቲ ክኸውን ኣለዎ ይብሉ። ኣብ ዩኒቨርስቲ ሃዋሳ ሓላፊ ክፍሊ ዓውዲ ሕጊን መምህር ሕግን ሓጋዚ ፕሮፌሰር ተሰማ ኤሊያስ ሕገ መንግስቲ እቲ ብሄር ባዕሉ እዩ ዝውስን ክብል ከሎ ካልእ ጣልቃ ዝኣትው ፖለቲካ ይኹን መንግስቲ የለን ማለት እዩ ይብሉ። መንግስቲ ህፁፅ መልስን ፍታሕን ክህብ እውን እቶም ምሁር ሕጊ ተዛሪቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ከተማ ሰቲት- ሑመራ ተቓውሞ ተኻይዱ

ኣብ ከተማ ሰቲት ሑመራ ንርእሰ ምምሕዳር ክልል ኣምሓራ ኣይተ ገዱ ኣንድኣርጋቸው ብምቕዋም ስልፊ ተኻይዱ። እቲ ሰልፊ ትማሊ መስመር ሑመራ ኦምሓጀር ኣብ ዝኽፈተሉ ዝነበረ እዋን ከምዝተኻየደ’ውን ተፈሊጡ’ሎ። ኣብዚ ጉዳይ መንግስቲ ክልል ኣምሓራ ምላሽ ኣይሃበን። ምሉእ ትሕዝቶ ኣብዚ ምስማዕ ይክኣል። No media source currently available


ቀ/ሚ ኢትዮጵያ፡ ንሃገር ናይ ምልዋጥን ምዕባይን ዝረኸብናዮ ዕድል ከየምልጠና ልቦና ነሕድር ኢሎም

ቀ/ሚ ኣቢይ ኣሕመድ፡ ብምኽንያት በዓል ልደት ኣብ ዘመሓላለፎ መልእኽቲ፡ ምውላድ ክርስቶስ ክንዝክር ከለና፡ ሃገርና`ውን ንዘክር ኢሎም። “ ዝረኸብናዮ ንሃገርና ናይ ምልዋጥን ምዕባይን ዕድል ከየምልጠና ልቦና ነሕድር”። ብኻልእ ወገን፡ ቀ/ሚ ኣቢይ ኣሕመድ ትማሊ ካብ ምልእቲ`ታ ሃገር ምስ ዝተዋጽኡ ልዕሊ ሰለስተ ሺሕ መማህራን ኣብ ዝተራኸበሉ እዋን፡ ካብ ተሳተፍቲ ዝቐረበሉ ሕቶታት ክምልሱ ከለው፡ ኣብ ኢትዮጵያ ዘሎ መንግስቲ ሓደ`ዩ፡ ንሱ ድማ እቲ ኣነ ዝመርሖ መንግስቲ`ዩ ኢሉ። “ምእሳርን ምግራፍን ዝለመድና ሰባት፡ ንሕና ከም መንግስቲ ንዕኡ እንተገደፍናዮ ዝደኸምና ዝመስለና እንተኾይኑ ተጋጊና`ለና”። ንሰራዊት ምክልኻል ካብ ዶብ-ክልል ትግራይ ብዛዕባ ምንቅስቃስ ሕቶ ቀሪብሉም፡ “ሰራዊት ምክልኻል ኣበይን ንምንታይን ክሰፍር ከምዘለዎ ዝምልከቶ ኣካል ኣሎ” ድሕሪ ምባል፡ “ህዝቢ ክፈልጦ ዝግባእ ፈደራል መንግስቲ ንሰራዊቱ ካብ ሓደ ጫፍ ናብ ካልእ ጫፍ ናይ ምንቅስቓስ ምሉእ ስልጣን ኣለዎ፡ ናይ ዝኾነ ምኽሪ`ውን ኣይደልዮን`ዩ” ኢሎም። ቀ/ሚ ኣብይ ብተወሳኺ፡ ምስ ኤርትራ ኣብ ጉዳያት ንግዲ፡ ኣጠቓቕማ ወደባት፡ ኣብ ጉዳይ ዶብን ካልእን ብሚኒስተራት ዝምራሕ ኮሚቴ ቆይሙ ኣብ መብዛሕቲኡ ኣብ ስምምዕ ተበጺሑ ከምዘሎ`ውን ኣፍሊጡ። ምሉእ ትሕዝቶ ኣብ`ዚ ምስማዕ ይክኣል። No media source currently available


ኦብነግን ዲሞክራሲያዊ ምትሕብባር ሶማልን ኣብ ከተማ ድሬዳዋ ኣብ ዝኣትውሉ እዋን ኣቐባብላ ተጌርሎም

ኣብ ኢትዮጵያ ብሰላማዊ ቓልሲ ንምስታፍ ዝወሰኑ ግንባር ሓርነት ኦጋዴንን መፃምዱ ፓርቲ ዴሞክራሲያዊ ምትሕብባር ሶማልን ኣብ ከተማ ድሬዳዋ ኣቀባብላ ተገይሩሎም።ናይ እንኳዕ ደሓን መፃእኹም መረደ ዘስምዑ ሓላፊ ቢሮ ህዝባዊ ኣገልግሎትን ምምዕባል ዓቕሚ ሰብን ኣቶ ኣቡበክር ኣዶሻ ብሓባር ንምስራሕ ፃውዒት ኣቕሪቦም ኣለው። ኣብቲ ናይ ምቕባል ስነስርዓት መደረ ዘስምዑ መራሕቲ እተን ውድባት ነበርቲ ድሬዳዋን ከባቢኡን ብዝገበረሎም ኣቀባብላ ሕጉሳት ምዃኖም ገሊፆም ኣለው። ኣቦ መንበር ግንባር ሓርነት ኦጋዴን ኣድሚራል መሓመድ ዑመር ዑስማንን ናይ ሶማሊያ ክልል ዴሞክራሲያዊ ምትሕብባር ዶ/ር ዘካሪያ መሓመድ ሓሰን ሓድነት ህዝቢ ሶማሊያ ንምሕላው ውህደት ክልቲኦም ውድባት ኣገዳሲ እዩ ኢሎም። “ሓድነት ህዝቢ ኢትዮጵያን ሓድነት ህዝቢ ሶማሊያን እዩ።ህንፀት ዴሞክራሲ ክቕፅል ኣለዎ።ዴሞክራሲያዊት ዝኾነት ኢትዮጵያ ንደልይ ኢና።” ናይ ምንፃል ድልየቶም ገዲፎምዎ እንተኾይኖም ዝተሓተቱ ኣድሚራል “መሰልካ እንተድኣ ዘይተኸቢሩ፣ፍትሕን ማዕርነትን እንድሕር ዘየለ ክትግለል ከለኻ እዩ ምንፃል ከም እንኮ መማረፂ ዝኸውን።ሓደ ኣካል ህዝቢ ኢትዮጵያ እንተኾይንኻ መሰልካ እንተድኣ ተረጋጊፁ ኣካል ኢትዮጵያ ኢኻ” ኢሎም። ንሶም ኣብዚ ሕጂ እዋን ግንባር ሓርነት ኦጋደን ወታደር ከምዘይብሉ እቶም ዝነበሩዎ ኣብ ካምፕ ክምዝርከቡን ገሊፆም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ጸወታ ኩዕሶ እግሪ ጋንታታት ክልላት ኣምሓራን ትግራይን ድሕሪ ሓደ ዓመት ንፈለማ እዋን ተካይዱ

ድሕሪ ሓደ ዓመት ንፈለማ እዋን ጸወታ ኩዕሶ እግሪ ጋንታታት ክልላት ትግራይን ኣምሓራን ኣብ ከተማታት መቐለን ኣክሱምን ተኻይዱ። ኣብ ፕሪይመር ሊግ ወልዋሎ ምስ ፋሲል ባዶ ን ባዶ ክፈላለያ ከለዋ ኣብ ላዕለዋይ ሊግ ድማ ሓወልቲ ኣክሱም ንደሴ 2 ን 1 ተዓዊታ’ላ። No media source currently available  ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ፖሊስ ሱዳን ናብ ቤት ጽሕፈት ፕረዚደንት ዘምርሑ ዝነበሩ ሰልፈኛታት ብዘንብዕ ጋዝ በቲኑ

ፖሊስ ሱዳን ብኣማኢት ዝቑጸሩ ናብ ቤት ጽሕፈት ፕረዚደንት ዘምርሑ ዝነበሩ ናይ ተቓውሞ ሰልፈኛታት ዘንብዕ ጋዝ ብምጥቃም ከምዝበተኖም ተገሊጹ። እቶም ሰልፈኛታት “ነጻነት” ን “ሰላም” ዝብል ጭርሖታት ብምስማዕ ትማሊ ሰንበት ኣብ ጎደናታት ዋና ከተማ ካርቱም ናይ ተቓውሞ ሰልፊ ምክያዶም ተፈሊጡ’ሎ። No media source currently available  ፖሊስ መማህራን ካርቱም ዩኒቨርሲቲ ነቲ ሰልፊ ከይሕወሱ ምዕጋቱን ንቀጽሪ’ቲ ዩኒቨርሲቲ ንኣስታት ሰለስተ ሰዓታት ምኽባቡን፡ ሸሞንተ ካብኣቶም ኣብ ትሕቲ ቀይዲ ምእታዎም ናይ ዓይኑ መሰኻክር ንኣገልግሎት ዜና ሮይተርስ ሓቢሮም።ግብረ መልሲ ፖሊስ’ታ ከተማ ክረኸብ ከምዘይኸአለ ሮይተርስ ወሲኹ ገሊጹ’ሎ። ኣብ ዝሓለፈ ክልተ ሰሙን ኣብ ዝተፈላለዩ ከባቢታትን ግዝኣታትን እታ ሃገር ናይ ተቓውሞ ሰልፊ ክካየዱ ምጽንሖምን ሓይልታት ጸጥታ ሰልፍታት ንምብታን ዘንብዕ ጋዝን ጥይት ምትዃሶምን ይፍለጥ። መንግስቲ ንክልተ አባላት ሓይልታት ጸጥታ ሓዊሱ ቁጽሪ ዝሞቱ 19 ክብል ከሎ ዓለምለኸ ተሓላቒ ሰብኣዊ መሰላት ኣምንስቲ ኢንተርናሽናል ግን ቁጽሪ ዝሞቱ 37 እዩ ይብል።


መስመር መጓዓዝያ ምድሪ ኦምሓጀር-ሑመራ ተኸፊቱ

ንኤርትራን ኢትዮጵያን ዘራኽብ መስመር መጓዓዝያ ምድሪ ኦምሓጀር -ሑመራ ሎሚ 7 ጥሪ 2019 ብፕረዚደንት ኢሳያስ ኣፈወርቂን ቀዳማይ ሚንስትር ፈደራላዊ ደሞክራሲያዊት ሪፓብሊክ ኢትዮጵያ ዶ/ር ኣብይ ኣሕመድን ብወግዒ ተኸፊቱ። ኣብቲ ብናይ ክልቲኤን ሃገራት ሃገራዊ መዝሙር ዝተሰነየ ናይ መኽፈቲ ስነ ስርዓት ፡ብወገን ኤርትራ ሚንስትር ጉዳያት ወጻኢ ኣቶ ዑስማን ሳልሕ፡ፍሉይ ኣማኻሪ ፕረዚደንት ኢሳያስ ኣፈወርቂ ኣቶ የማነ ገብረኣብ፡ኣዛዚ ምዕራባዊ እዚ ብርጋደር ጀነራል ተኽለ ክፍላይ በወገን ኢትዮጵያ ድማ ምክትል ኣመሓዳሪ ክልል ትግራይ ዶ/ር ደብረጽዮን ገ/ሚካኤል፡ኣመሓዳሪ ክልል ኣምሓራ ኣቶ ገዱ እንዳርጋቸው፡ ኢታማጆር ሹም ምክልኻል ኢትዮጵያ ጀነራል ሰዓረ መኮንን ከምኡ’ውን ነበርቲ ከተማ ኦምሓጀርን ተረኺቦም ነይሮም።  No media source currently available  ምኽፋት መስመር ኦምሓጀር ሑመራ አካል እቲ ኣብ ሓምለ 9 ኣብ መንጎ ኤርትራን ኢትዮጵያን ዝተፈረመ ስምምዕ ሰላም ምዃኑ ሚንስትር ዜና ኤርትራ ኣቶ የማነ ገብረመስቀል ኣብ ዘውጽእዎ ናይ ትዊተር መልእኽቲ ኣፍሊጦም ኣለው።  ብተወሳኺ ምኽፋት’ቲ መስመር ኣብ ኤርትራ ብተሰነይን ገርሰት ኣብ ኢትዮጵያ ድማ ብዶብ ኦምሓጀር ሑመራ ዘለው ናይ ልምዓት ፕሮጀክትታት ንምሕያል ዝዓለመ ምዃኑ ቤት ጽሕፈት ሚንስትር ቀዳማይ ሚንስትር ኣብይ ኣሕመድ ሓቢሩ’ሎ። ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ፖሊስ ከተማ ኣክሱም ኣብ ልዕሊ ሰባት ሓደጋ ከብፅሕ'ዩ ተባሂሉ ዝተጠርጠረ ነታጒ ምርኻቡ ኣፍሊጡ። እቲ ነታጒ ኣብ መደቀሲ ክፍሊ ሓደ ሆቴል እታ ከተማ ከምዝተረኽበ ምኳኑ ፖሊስ ወሲኹ አረዲኡ’ሎ። እቲ ሆቴል መንግስታዊን ዘይመንግስታዊን ኣኼባታት ተደጋጋሚ ዝካየደሉ ምዃኑ’ውን ተፈሊጡ’ሎ።ፖሊስ እታ ከተማ እቲ ነታጒ ናይ ኢድን ፀረ ሰብን ምዃኑ’ውን ኣፍሊጡ። ኣዛዚ ፖሊስ ከተማ ኣክሱም ዋና ኢንስፔክተር ኣሸብር ካሳ ንድምጺ ኣሜሪካ ኣብ ዝሃብዎ ቃል እቲ ነታጒ ብብዝሒ ህዝቢ ኣብ ዝእከበሉ ሓደጋ ከብፅሕ ይኽእል እዩ ተባሂሉ ዝተጠርጠረ እዩ ኢሎም። ንሶም ብቕጻል እቲ ነታጒ ዝተረኽበሉ ክፍሊ’ቲ ሆቴል ዝሓዘ ውልቀሰብ ከምዝተረኸበን ምርመራ ይካየድ ምህላው ገሊጾም።ሕብረተሰብ እቲ ከባቢ ነቲ ነታጒ ኣብ ቁፅፅር ክውዕል ምትሕግጋዙ’ውን ሓቢሮም ኣለው። ንከይዲ ምፅራይ ከይተዓናቐፍ ብምባል መንነት እቲ ተጠርጣሪን ሽም እቲ ዝተረኸበሉ ሆቴልን ካብ ምግላፅ ዝተቖጠቡ እቶም ኣዛዚ ፖሊስ ብቐፃሊ ግና ከይዲ ብምፅራይ ንህዝቢ ክግለፅ ምኻኑ ሓቢሮም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣቶ ንጉሱ ጥላሁን ሓላፊ ፕረስ ቤት ጽሕፈት ቀ/ሚ ኢትዮጵያ ኾይኖም ተመዚዞም

እዚ ዜና ነቲ ኣቐዲሙ ዝተዘግሓ ቤልለኔ ስዩም ካብ ቤት ጽሕፈት ቀዳማይ ሚንስትር ክፍሊ ፕረስ ተላዒለን ዝብል ጸብጻብ ዝእርም’ዩ። ቀዳማይ ሚንስትር ኢትዮጵያ ዶ/ር ኣብይ ኣሕመድ ቅድም ክብል ዳይረክተር ኮሚኒኬሽን ክልል ኣምሓራ ዝነበሩን ኣብዚ ሕጂ እዋን ብመዝነት ምክትል ምምሕዳር ሓላፊ ቤት ጽሕፈት ባህልን ቱሪዝምን ኮይኖም ዘገልግሉ ዘለው ኣቶ ንጉሱ ጥላሁን ሓላፊ ፕረስ ቤት ፅሕፈቶም ክኾኑ ሸይሞምዎም። ኣቶ ንጉሱ ጥላሁን ሓላፊ ፕረስ ቤት ጽሕፈት ቀዳማይ ሚንስትር ኮይኖም እንተሾሙ እዃ ንዝሓለፈ ክልተ ኣዋርሕ ነቲ ቤት ጽሕፈት ብሓላፍነት ክመርሓ ዝጸንሓ ቢልለኔ ስዩም ግን ካብ ሓላፊነተን ከምዘይተላዕላ ምንጭታት ካብ ቤት ጽሕፈት ቀዳማይ ሚንስትር ኣብይ ኣሕመድ ንድምጺ ኣሜሪካ ሓቢሮም ኣለው። ኣቐዲሙ ዝተዘግሓ ቢልለኔ ካብ መዝነተን ተላዒለን ዝብል ጸብጻብ ጌጋ ምኳኑን ንሰን ኣብ ቤት ጽሕፈት ፕረስ ቀዳማይ ሚንስትር ምክትል ኮይነን ኣቐዲመን ክሰርሕኦ ዝጸንሓ ስራሕ ከምዝቕጽላ እቶም ምንጭታት ወሲኾም ኣረዲኦም ኣለው። እዞም ምንጭታት መዝነት ቢልለኔ እንተዘይገለጹ እዃ መሓውራት ዜና ውሽጢ ሃገር ግን ሎሚ ሓላፊት ቋንቋታት ወጻኢን ንዲጂታል ክፍሊን ክብል ምጥቓሰን ተፈሊጡ’ሎ።


'ስፖርት ናይ ሰላምን ሓባራውንትን ምሕዝነትን መርኣያ እምበር መሳርሒ ፖለቲካ ኣይኮነን' ኣቶ ስማኸን አስረስ

ስፖርት ናይ ሰላምን ሓባራውንትን ምሕዝነትን መርኣያ እምበር መሳርሒ ፖለቲካ ኣይኮነን ክብሉ ሓላፊ ቤት ጽሕፈት ጉዳያት ኮሚኒኼሽን ክልል ኣምሓራ ኣቶ ስማኸን አስረስ ገሊጾም። አቶ ስማከኝ አስረስ ሎሚ ኣብ ዝሃብዎ ጋዜጣዊ መግለጺ ካብ ዝሓለፈ ዓመት ጀሚሩ ብሰንኪ’ቲ ኣብ መንጎ ጋንታታት ኩዕሶ እግሪ ኣምሓራን ትግራይን ዝነበረ ናይ ክልቲኦም ደገፍቲ ባእሲ ኣብ ገለልተኛ ሜዳ ክጻወቱ ጸኒሖም’ዮም። ሕጂ ግን ድሕሪ ምይይጣት ኣብ ስምምዕ ስለዝተበጽሓ ጋንታ ፋሲል ከነማ ናብ መቐለ ንግጥም ክኸይድ’ዩ። ጋንታ ስሑል ሽረ’ውን ናብ ባህርዳር ክኸይድ’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ፕረ. ዑመር ኣልበሽር ኣብታ ሃገር ዝረአ ዘሎ ተቓውሞ ዝምልከት ምርመራ ክካየድ ኣዚዞም

ፕረዚደንት ሱዳን ዑመር ኣልበሽር ኣብ ሃገሮም ቅድሚ ክልተ ሰሙን ዝጀመረ ተቓውሞ ኣብ ዝቕጽለሉ ዘሎ ሕጂ እዋን ነቲ ጉዳይ ዝምልከት ምርመራ ክካየድ ኣዚዞም ኣለው። ብመሰረት ሓበሬታ መንግስታዊ መራኸቢ ብዙሃን’ታ ሃገር ፕረዚደንት ኣል በሽር ንሚንስትሪ ፍትሒ’ታ ሃገር መሃመድ ኣሕመድ ሳልም ነቲ ምርመራ ክመርሑ ምምዛዞም ሓቢሮም።ዝርዝር ሓበሬታ’ታ ምርመራ ግን ኣይተወሃበን። እዚ ከምዚ ኢሉ ከሎ ኣብታ ሃገር ዝርከቡ 22 ፖለቲካዊ ፓርቲታትን ጉጅለታትን ፕረዚደንት ኣል በሽር ካብ መዝነቶም ክወርዱን ስልጣን ን”ነጻ ቤት ምኽሪ” ከረኽቡን መሰጋገሪ መንግስቲ ብምምዛዝ ንዲሞክራሲያዊ ምርጫ መዓልቲ ክውስን ክብሉ ጻዊዒቶም ኣቕሪቦም ኣለው። እተን ፓርቲታትን ሎሚ ረቡዕ ንፕረዚደንት ኣልበሽር ክህብዎ ኣብ ዘዳለውዎ ናይ ጽሑፍ መልእኽቲ “ኣብ ስልጣን ዘሎ መንግስቲ ኣብታ ሃገር ንዝረአ ዘሎ ምንቁልቋል ደው ንምባል ዘኽእል ቁጠባዊ መሳርሒ ከምዘይብሉ ዝፍለጥ’ዩ” ድሕሪ ምባል ”እዚ ስርዓት ምስ ዘለዎ ፖለቲካዊ፡ቁጠባዊ፡ ዞባዊን ዓለምለኸ ተነጽሎ ነዚ ኣብታ ሃገር ተፈጢሩ ዘሎ ቀውሲ ክፍትሕ ኣይክእልን” ኢሎም። ብተወሳኺ‘ቲ ስርዓት መዝነቱ ምስ ዘየሰጋግር ልዑል ሳዕቤን ከምዝህልው ኣጠንቂቖም ኣለው። እተን ፖርቲታት ፖለቲካ እቲ ሓድሽ ምምሕዳር ነጻነትን ዲሞክራሲን ዘለዎን ነቲ ኣብ ምዕራባዊ ዞባታት ኩዱፋን ዳርፉርን ብሉ ናይል ዘሎ ግጭት ደው ከምዘብሎ ይገልጹ ኣለው። እቲ ናብ ፕረ. ኣልበሽር ዝተላእከ ናይ ጽሑፍ መልእኽቲ ትማሊ ሶሉስ ንጋዜጠኛታት ዝተነበበ እንተኾነ ካብ መንግስቲ ግን ክሳብ ሕጂ ምላሽ ኣይረኸበን። ኣብ ዝሓለፈ ክልተ ሰሙን ኣብ ሱዳን ብዝተላዕለ ተቃውሞ ሰበ ስልጣን’ታ ሃገር 19 ሰባት ምሟቶም ክገልጹ ከለው ዓለምለኸ ተሓላቒ ሰብኣዊ መሰላት ግን ቁጽሪ ዝሞቱ 37 ክበጽሕ ከምዝኽእል ይገልጹ ኣለው። No media source currently available  ፕረዚደንት ዑመር ኣል በሽር ንዝኽሪ መበል 63 ዓመት ነጻነት ሱዳን ብዝምልከት ብሶኑይ ኣብ ዝሃብዎ መደረ ኣብ መጻኢ ዝሓሸ ጊዜ ከምዘሎ ብምግላጽ “ ግሉጽነት ውጽኢታዊንትን ፍትሒ ኣብ ኩለን ሃገራዊ አካላት ክህልው’ዩ” ክብሉ ቃል ኣትዮም ኣለው። ንሶም ብተወሳኺ ናይ 2019 ባጀት ወሰኽ ደሞዝ ሓገዝ መንግስቲ ኣብ ምርግጋእ ዋጋታት ሓድሽ ናይ ቀረጽ ታሪፍ ካብ ምትእትታው ከምዝቑጠብ ገሊጾም ኣለው። እዚ ከምዚ ኢሉ ከሎ ሚንስትር ጉዳያት ወጻኢ ግብጺ ሻምሕ ሻኮሪን ሓላፊ ጸጥታ ግብጺ ጀነራል አባስ ካማል ምስ ፕረዚደንት ዑመር ኣል በሽር ንምዝርራብን ብሓሙስ ካርቱም ምእታዎም ይፍለጥ።


ኣብ ፋጺ ዝነበረ ሰራዊት ብካልእ ሓይሊ ክሳብ ዝትካእ ከምዘይንቀሳቀስ ተገሊጹ

ከበድቲ መሳርሒ ኩናት ካብ ዛላንበሳ ከባቢ ፋፂ ብናይ ፅዕነት መካይን ናብ ካልእ ቦታ ንምዝውዋር ትማሊዝተገበረ ምንቅስቃስ ሕብረተሰብ እቲ ከባቢ ብዛዕባ እቲ ጉዳይ መብርሂ ንደሊ ኢና ኢሉ ምዕጋቱ ይዘከር። ነቲ ሰራዊት ዝትክእ ካልእ ሰራዊት ክሳብ ዝመፅእ ካብቲ ከባቢ ከምዘይንቀሳቐስ ኣመራርሓ መበል 21 ክፍለ ሰራዊት እዚ ሰሜን ሰራዊት ምክልኻል ኢትዮጵያ ምስ ሕብረተሰብ ከባቢ’ ቲ ኣብ ዝገበርዎ ዘተ ምግላጾም ተሓቢሩ። ኣብ ሞንጎ ኢትዮጵያን ኤርትራን ዝተኻየደ ኲናት ዶብ ስዒቡ ንቡዝሕ ዓመታት አብ ከባቢ ዛላንበሳ ዝፀንሐ ከበድቲ ኣፅዋር ኲናት ፅዒነን ንምውሰድ ናብ ከባቢ ፋፂ ዝተንቀሰቐሰ ኣስታት 20 መካይን ፅዕነት ናይቲ ካበቢ ሕብረተሰብ መንገዲ ብምዕፃው ካብቲ ከባቢ ከይንቀሳቐሰ ምግባሩ ትማሊ ፀብፃብ ምቕራብና ይዝከር። ሎሚ መዓልቲ ድማ ኣመራርሓ መበል 21 ክፍለ ሰራዊት እዚ ሰሜን ሰራዊት ምክልኻል ኢትዮጵያ ምስ ህዝቢ እቲ ከባቢ ዘትዮም። ኣብቲ ዘተ ኣብ ሞንጎ ኢትዮጵያን ኤርተራን ዝተፈጠረ ሰላም ስዒቡ ዝተኸፈቱ መስመራት ዛላምበሳን ራማን ብወገን መንግሰቲ ኤርትራ ካብ ዝሓለፈ ሰሙን ጀሚሩ ብምዕፃዉ ስዒቡ ዝፋጠረሎም ስግኣት ነበርቲ ገሊፆም እዮም። ሓላፊ ቤት ፀሕፈት ፀጥታን ምምሕዳርን ወረደ ጉሎ መኸዳ ኣይተ ግርማይ ሓዱሽ ህዝቢ ዘልዓሎ ሕቶ ስዒቡ ኣመራርሓ እቲ ሰራዊት ምክልኻል ንህዝቢ ክበሃል እቲ ሓይሊ ዝትክእ ካልእ ሰራዊት ክሳብ ዝመፅእ ኣብ ቦትኡ ክፀንሕ ምውሳኖም እዮም ተዛሪቦም። ኣይተ ግርማይ ከምዝገለፅዎ ሓዱሽ ዝትካእ ሰራዊት ሎሚ መዓልቲ ኣማስዩ ናብቲ ከባቢ ክኣቱ እዩ ኢሎም። ድሕንነት እቲ ህዝቢ ውሕስና ዝህብ ሰራዊት ከምዝትካእ ተገሊፁ ኢሎም። ኣብቲ ዘተ ዝተሳተፉ ኣይተፀጋይ ኣሰፋ ዝተብሃሉ ነባሪ እቲ ከባቢ ተተካኢ ሓይሊ ክሳብ ዝመፅእ እቲ ሰራዊት ከምዘይለዓል ተረዳዲእና ኢና ኮይኑ ግና እቲ ዝመፅእ ሓይሊ ብዓይነት ኣፅዋር ኮነ በዝሒ ምስቲ ዝለዓል ሓይሊ ዝመጣጠን ክኸውን ከምዝግባእ ሓቢርና ኢና ኢሎም። እቲ ዘተ ብሰላማዊ መንገዲ ከምዝተዛዘመ ድማ ተገሊፁ። ምሉእ ትሕዝቶ ኣብዚ ምስማዕ ይክኣል ። No media source currently available


ማልታ 249 ስደተኛታት ኣብ ውሽጢ 24 ሰዓታት ምድሓና ትገልጽ

ሓይልታት ማልታ 249 ስደተኛታት ኣብ ውሽጢ 24 ምድሓኖም ኣፍሊጦም እቶም ስደተኛታት ብክልተ ናይ ህይወት ኣድሕን ስርሒት ትማሊ ሶኑይ ምድሓኖም'ውን ተሓቢሩ'ሎ። ነቲ ስርሒት ህይወት ኣድሕን ዘካየዱ ሓይልታት ማልታ ድሕሪ ነዊሕ ኣዋርሕ ብዝሒ ስደተኛታት ዝደሓንሉ ስርሒት ምዃኑ ሓቢሮም ኣለው። እዚ ከምዚ ኢሉ ከሎ 49 ብክልተ ዘይመንግስታዊ መራኽብ ዝደሓኑ ስደተኛታት ማልታን ኢጣልያን ክቕበልኦም ፍቓደኛታት ብዘይምዃነን ንመዓልታት ኣብ ባሕሪ ክጸንሑ ተገዲዶም ኣለው። ላዕለዋይ ኮሚሽነር ሕቡራት ሃገራት ኣብ ጉዳይ ስደተኛታት ኩነታት ኣየርን ባሕሪ ከይተቐየረ እቶም ስደተኛታት ናብ ውሕስ ቦታ ክውሰዱ ጻውዒቱ ኣቕሪቡ'ሎ።


ኤርትራ ንመስመር ቡሬ-ዓሰብ ከምዝነበሮ ክፉት ገዲፋቶ

ኤርትራ ንመስመር መእተዊ ቡሬ-ዓሰብ ኽፉት ከምዝገደፈቶ ነበርቲ ቡሬ ንድምጺ ኣሜሪካ ሓቢሮም። ከም ሓበረታ ነበርቲ ቡረ ኤርትራ ንመስመር ዛላምበሳ-ሰርሓን፡ ራማ-ክሳድ ዒቃን ብምዕጻው መእተዊ ፍቓድ ክትሓትት ከላ፡ እቲ መጀመርያ ዝተኸፈተ መስመር ቡረ-ዓሰብ ግን ከም ቀደሙ ምሉእ ንምሉእ ክፉት ኮይኑ ቀጺሉ`ሎ። ካብ ሚንስትሪ ዜና ኤርትራ ሓበረታ ምርካብ ኣይተኻእለን ፡ ነገር ግን ኣብ ጃፓን ኣምባሳደር ኤርትራ፡ ብትዊተር ኣብ ዝለኣኾ መልእኽቲ፡ ናብ ኤርትራ ዝኣትዉ ዘይ-ዜጋታት ቪዛ ይሕተቱ ኣለዉ`ምበር (ዶብ ከምዝተዓጽወ ኣምሲልካ) ነገራት ምጥምዛዝን ንሰብ ምድንጋርን ይተረፍ ክብል ሓቢሩ። ሰብ-ስልጣን ኢትዮጵያ ብወገኖም፡ ብዛዕባ ኣብ ዶባት ደረት ምግባር ዝፈልጥዎ ሓበረታ ከም ዘይብሎም`ዮም ዝገልጹ ዘለዉ። ምሉእ ትሕዝቶ ኣብ`ዚ ምስማዕ ይክኣል። No media source currently available


ነበርቲ ምዕራብ ወለጋ ወታሃደራት መንግስቲ ሓሙሽተ ሰባት ቀቲሎም ክብሉ ይኸሱ

ኣብ ኢትዮጵያ ክልል ኦሮምያ ዞባ ምዕራብ ወለጋ ወረዳ ጉሊሶ ወታሃደራት መንግስቲ ሓሙሽተ ሰባት ቀቲሎም ካልኦት ሒደት ኸአ አቁሲሎም ክብሉ ስድራ ነበርቲ ንድምጺ ኣሜሪካ ገሊጾም። ብካልእ ወገን ኣብ ኢትዮጵያ ክልል ደቡብ ህዝብታት ኣብ ተፒ ዝነበረ ጎንጺ ሃዲኡ ስሩዕ መነባብሮ ከምዝተጀመረ ምምሕዳር’ቲ ዞባ ገሊጹ’ሎ። ኣብ ዝሓለፈ ሰሙን ዓርቢ ኣብ ወረዳ ጉረሶ ቀበሌ ኩርሬሳ እቲ ቅትለት ከምዝተፈጸመ ሽሞም ከይግለጽ ዝሕተቱ ውልቀሰባት ንድምጺ ኣሜሪካ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


መራሕቲ ተቓወምቲ ፓርቲታት ኢትዮጵያ ኣብታ ሃገር ዝጀመረ ለውጢ ክዕወት ተሳትፎ ኩሉ የድልይ ክብሉ ጸዊዖም

ኣብ ኢትዮጵያ ዝተጀመረ ለውጢ ንክዕወት ኩሉ ተርኡ ክፃወት ከምዘለዎ መራሕቲ ፖለቲካዊ ፓርቲታት ይዛረቡ።ንድሕሪት ንምምላስ ምፍታን ግን እታ ሃገር ናብ ሕድ ሕድ ኲናት ክወስዳ ይኽእል እዩ ክብሉ’ ውን ኣተሓሳሲቦም። ፍሉጣት መራሕቲ ተቓውሚ ፓርትታት ምስ ድምጺ ኣሜሪካ ኣብ ዘካየድዎ ቃለ መጠይቕ እታ ሃገር ገጢሞምዋ ዘለ ፈተናታት ዘተሓሳስቡ እዮም ኢሎም።ምንጭታት ናይዞም ፈተናታት ኣብ ውሽጢ ገዛኢ ፓርቲ ኢህወዴግ ነቲ ለውጢ ምሉእ ብምሉእ ዘይተቐበሉ ሓይልታት ምህላዎምን ኣብቶም ዝሓለፉ 27 ዓመታት ዝተዋህለሉ ሽግራት እዮም ኢሎም። ኣብታ ሃገር ይርኣዩ ዘለው ግጭታትን ምምዝባላትን ካልኦት ሽግራትን ናይቶም ፈተናታት መግለፂ እዮም ኢሎም።ኣቦ መንበር መድረክ ዶ/ር መረራ ጉዲና ኣብ ኢትዮጵያ ይካየድ ዘሎ ለውጢ ብጥንቃቐ ክምራሕ ኣለዎም ኢሎም። “ለውጢ ስለዝደለኻዮን ብገለ ሰናይ ድልየትን ጥራሕ እናርኣኻ ዘይኮነስ ህዝቢ ብሰፊሑ እናሳተፍካ ንህዝቢ ዘእምን ለውጢ እውን እናወሰድካ እንተድኣ ዘይተጓዒዝካ ንቕልበሳ ክፉት እዩ ንቕድሚት ንስጓም እውን ክፉት እዩ።ኢትዮጵያ ኣብዚ መስቀለኛ መንገዲ እያ ትርከብ።” እቲ ሓደጋ ህውሓት ሓዊሱ ኩሎም ፖለቲካዊ ሓይልታት እታ ሃገር ናብዘይድሊ ሓደጋ ከይትኸይድ ሃዲኦም ክመርሑ ኣለዎም ኢሎም። “ስለዚ ሕዚ ዘሎ መንግስቲ ብፀጋም በየማን ብድሕሪት ብቕድሚት እናተጎተተ ኣብ መንጎ እዚ ናይ ለውጢ ሓይልታት ድማ ክናበቡ ኣብዝኽእልሉ ደረጃ ኣይኮኑን ዝርከቡ።” ንድሕሪት ንምለስ ኢና ዝብሉ ሓይልታት እውን እታ ሃገር ናብ ሕድ ሕድ ኲናት ከእትውዋ ተዘይኮይኖም ነቲ ለውጢ ንድሕሪት ክመልሱዎ ኣይክእሉን ኢሎም። ኣብ ውሽጢ ኢህወዴግ ተመሳሳሊ ኣመለኻኽታ የለን ዝበሉ ኣቦ መንበር ኣርበኞች ግንቦት ሸውዓተ ዶ/ር ብርሃኑ ነጋ እቲ ለውጢ ብናይ ህዝቢ ቓልሲን ኣብ ውሽጢ ኢህወዴግ ዝነበሩ ደለይቲ ለውጥን ምምፅኡ ብምሕባር ከምዚ ኢሎም። “እዚ ለውጢ እዚ ንብዙሓት ሚሊዮናት ተስፋ ክኸውን ከሎ ኣብ ውሽጢ ኢህወዴግ ዝነበሩ ዘይግብኦም ስልጣንን ሃብትን ይረኽቡ ዝነበሩ ብዙሓት ኣለው።እዚኦም ከምቲ ካልእ ህዝቢ ነዚ ለውጢ ብድልየት ክድግፉዎ እዮም ማለት ኣይኮነን።” ዶ/ር ብርሃኑ ነጋ ብምውሳኽ ስለዚ ግጭትን ዘይምርድዳእን ምህላው ብዚሕ ዘደንቕ ኣይኮነን ኢሎም።እቲ ለውጢ ግብራዊ ከይኸውን ኣብ መንግስታዊ መሓውራት ዕንቅፋት ኣሎ እዩ ኢሎም ።ስለዚ ነዚ ለውጢ ቐልቢስካ ናብ ሕድ ሕድ ኲናት ክእቶ እንተዘይኮይኑ ሰላም ኣይመፅእን ኢሎም ። ክልቲኦም መራሕቲ ናብ ቅድሚት እምበር ናብ ድሕሪ ምምላስ ኣይክኣልን ኢሎም።


ኣብ ከባቢ ከተማ ፋፂ ኣጽዋር ሰራዊት ምክልኻል ኢትዮጵያ ምልዓል ዝተኻየደ ፈተነ ብተቓውሞ ህዝቢ ደው ምባሉ ተገሊጹ

ካብ ከተማ ዛላንበሳ ንደቡብ ሸነኽ ኣብ ከባቢ ከተማ ፋፂ ዘሎ ከበድቲ ኣፅዋራት ሰራዊት ምክልኻል ኢትዮጵያ፡ ናብ ካልእ ቦታ ንምውሳድ ዝመፃ ናይ ጽዕነት መካይን፡ ናይቲ ከባቢ ህዝቢ ፡ብዛዕባ እቲ ጉዳይ መብርሂ ንደሊ ኢና ብምባሉ እቲ ተግባር ምግዕዓዝ ኣጽዋር ከምዝተቛረጸ ምምሕዳር ወረዳ ጉለመኸዳ ንድምጺ ኣሜሪካ ሓቢሩ። ሓላፊ ቤት-ጽሕፈት ጸጥታን ምምሕዳርን ወረዳ ጉሎመኸዳ ኣቶ ግርማይ ሓዲሽ፡ ምስ ህዝቢ ምርድዳእ ብምግባር እቲ ትልሚ ሰራዊት ምክልኻል ክፍጸም ምዃኑ ሓቢሩ`ሎ። ኣብ ዶብ ኢትዮጵያን ኤርትራን ወረዳ ጉሎመኸዳ ኣስታት 20 ዝኾና ዓበይቲ መካይን ፅዕነት ናብቲ ከባቢ ሎሚ ምምፀአን ነበርቲ እቲ ከባቢ ይዛረቡ። እተን መካይን ከበድቲ ኣፅዋር ሰራዊት ምክልኻል ኢትዮጵያ ፂዒነን ክወፃ እየን ብምባል ህዝቢ ኣብ ከተማ ፋፂ ነተን መካይን ከይሓልፋ ከምዝዓገተን እዩ ተገሊፁ። ሓላፊ ቤት ፅሕፈት ፀጥታን ምምሕደርን ወረዳ ጉለመኻዳ ኣይተ ግርማይ "ህዝቢ መብርሂ እዩ ዝሓትት ዘሎ" ኢሎም። "ሎምቕነ ብምዕፃው ዶብ ዘላንበሳ ህዝቢ ስግኣት ከምዝሓደሮን ኣብዚ ሰሙን እዚ ኣጋጢሙ ከሎ ሰራዊት ምክልኻል ምልዓሉ ኣይተረደአናን ምኽንያቱ እንታይ እዩ?" ዝብል ሕቶ ብነበርቲ እቲ ኸባቢ ቐሪቡ ኢሎም። ኣባላት ሰራዊት ምክልኻል እውን ንሕቶ እቲ ህዝቢ ተቐቢሎም ክሳብ መብርሂ ዝወሃብ ነቲ ምንቅስቓስ ደው ኢሉ ኢሎም። ፅባሕ ሰራዊት ምክልኻል ምስ ህዝቢ ዘተ ከካየድ ኢዩ ክብሉ ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ሱዳን: ፕረ. በሺር ክወርድ ዝጠልብ ዳግማይ ናይ ተቓውሞ ሰልፊ ጻውዒት ቐሪቡ

ሓደ ናጻ ማሕበር ሞያውያን ሱዳን ፕረዚደንት ሱዳን ዑመር ኣልበሽር ካብ ስልጣን ክወርድ ዝጠልብ ናይ ተቓውሞ ሰልፊ ኣብ ካርቱም ኣብ ዝርከብ ፕረዚደንታዊ ህንጻ ክካየድ ጻውዒት ኣቕሪቡ። እቲ ማሕበር ኣብ ልዕሊ ፕረዚደንት ሱዳን ካብ ስልጣን ክወርድ ዝጠልብ ተቓውሞ ዘቕርብ ዘሎ ንካልኣይ ግዜኡ እዩ። ዝሓለፈ ግዜ ኣብ መዓልቲ ልደት ብዝጸውዖ ናይ ተቓውሞ ሰልፊ ኣብ ሞንጎ ፖሊስን ሰልፈኛታት ተቓወምትን ኣብ ከባቢ ፕረዚደንታዊ ፓላስ ግጭት ምክያዱ ይዝከር። ኣብቲ ግጭት ፖሊስ ሱዳን ዘንብዕ ጋዝን ኣባትር ተጠቒሙ ናብ ፕረዚደንታዊ ፓላስ ሱዳን ንዘምርሑ ሰልፈኛታት ምብታኑ ድማ ተሓቢሩ። እዚ እቲ ማሕበር ዝጸውዖ ናይ ተቓውሞ ሰልፊ ሎሚ ክሳብ ፍርቂ ለይቲ ክጸንሕን ካብ ካርቱም ወጻኢ ድማ ህዝቢ ኣብ ጎደናታት ሰልፊ ከካይድን ሓቲቱ ኣሎ።


ኣብ ኢትዮጵያ ክልል ደቡብ ዝተላዕለ ግጭት 4 ሰባት ሞይቶም

ኣብ ኢትዮጵያ ክልል ደቡብ ወረዳ ኣማሮን ኣብ ክልል ኦሮሚያ ዞባ ምዕራብ ጉጂ ወረዳ ሱሮ ባርጉዳን ብዘሎ ጎንፂ ኣርባዕተ ሰባት ምሟቶም ምምሕዳር ወረዳ ኣማሮ ኣፍሊጡ። ኣብ ክልል ቤንሻንጉል ጉሙዝ ዞባ መተከል ወረዳታት ዲባጠምቡለን ሰባት ተቐቲሎምና ብዘይኣገባብ ተኣሲሮምና ክብሉ ነበርቲ ንድምጺ ኣሜሪካ ገሊፆም። ብኻልእ ዜና ምንቅስቓስ ሓርነት ሲዳማ ዝለዓለ መስዋእትነት ዝተኸፍሎ ለውጢ ንምትዕንቅፋ ዝካየድ ፀረ ለውጢ ምንቅስቓስ እቃወም እየ ክብል ኣፍሊጡ። ምሉእ ትሕዝቶ ኣብዚ ምስማዕ ይክኣል። No media source currently available


35 ኢትዮጵያዊያን ጉጅለ ሓካይም ናይ ሰናይ-ፍቓድ ኣገልግሎት ሕክምና ንምሃብ ናብ ኤርትራ ከይዶም

35 ዶክተራት ጠቕላላ ሕክምናን ኣርባዕተ ስፐሻሊስትን ዝሓዘ ጉጅለ ሓካይም ኣብ ኤርትራ ናይ ሰናይ-ፍቓድ ኣገልግሎት ሕክምና ንምሃብ ሎሚ ናብ ኣስመራ ከምዝኸደ ሚንስትሪ ጥዕና ኢትዮጵያ ኣፍሊጡ። ሚንስተር ዴአታ ሚንስትሪ ጥዕና ኢትዮጵያ ዶ/ር ሊያ ታደሰ ንመንግስታዊ ሚድያ-ፋና ኣብ ዝሃብኦ መግለጺ፡ ናይቶም ሓካይም ጉዕዞ፡ ኣብ መንጎ ክልቲአን ሃገራት ዘሎ ዝምድና ኣብ ምሕያል ልዑል ኣበርኽቶ ከምዝህልዎ ብምግላጽ፡ ኣብ ቀጻሊ`ውን ኣብ ካልኦት ሃገራት ምብራቕ ኣፍሪቃ ተመሳሳሊ ርክብ ህዝቢ ምስ ህዝቢ ብምሕያል ከምዝቕጽል ኣፍሊጠን፡፡ እቲ ኣብ ኤርትራ ንኽልተ-ኣዋርሕ ዝጸንሕ ጉጅለ ሓካይም፡ ብሞያኦም ህዝቢ ብምግልጋል፡ ናይ ልምዲ ልውውጥ ብምግባር፡ ኣብ ምትእስሳር ህዝብታት ዝጽበዮም ሓላፍነት ከምዝፍጽሙ እተን ሚንስተር ዲአታ ምግላጸን ፋና ሓቢሩ`ሎ። እቲ ናይ ሰናይ-ፍቓድ ኣገልግሎት ሕክምና ዝህብ ጉጅለ፡35 ጠቕላላ ሓካይምን፡ ኣርባዕተ ስፐሻሊስትን ዝሓዘ ምዃኑ ተገሊጹ`ሎ።


ኢማራት ዓረብ ኤምባሲኣ ዳግም ኣብ ሶርያ ከፊታ

ሕቡራት ዓረብ ኢማራትስ ድሕሪ ሸውዓተ ዓመታት ኣብ ሶርያ ዝነበረ ኤምባሲኣ ትማሊ ሓሙስ ዳግማይ ከፊታቶ። ትማሊ ሓሙስ ኣብ ዝተኻየደ ስነ ስርዓት ዳግመ ምኽፋት ኤምባሲ ሕቡራት ዓረብ ኢማራትስ ቻርዠ ደ ኣፌርስ’ታ ሃገር ኣብ ሶርያ ዓብደልሃኪም ኒያሚ ተረኺቦም ባንዴራ ሃገሮም ኣብ ከተማ ደማስቆ ከተንበልብል ተዓዚቦም። No media source currently available  እዚ ስጉምቲ ኣብ ቀረባ እዋን ብወታሃደራዊ ምትሕብባር ሩስያን ኢራንን ዓወት ዘመዝግብ ዘሎ መራሒ ሶርያ ዘበራትዕ’ዩ ተባሂሉ’ሎ። ብተወሳኺ ዳግማይ ምኽፋት’ቲ ኤምባሲ ኣብ መንጎ ፕረዚደንት ባሻር ኣል ኣሳድን ተጻባእቲ ሃገራት ዓረብ ዝነበረ ዝምድና ምምሕያሹ ዘርእይ’ዩ ይብሉ። ኣቐዲሙ ኣብ መጀመርያ ወርሒ ታሕሳስ ፕረዚደንት ሱዳን ዑመር ኣልበሽር ድሕሪ ኹናት ሓድሕድ’ታ ሃገር ፈለማ ናብታ ሃገር ዝበጽሑ መራሒ ናይ ዓረብ ሃገር ብምዃን ናይ ሓደ መዓልቲ ናይ ስራሕ ምብጻሕ ምክያዶም ይፍለጥ። ሕቡራት ዓረብ ኢማራትስ ንነዊሕ እዋን ነቲ ኣብዚ ሕጂ እዋን ኣብ ሰሜናዊ ምምሕዳር ኢድሊብ ጥራይ ተሓጺሩ ዝርኸብ ተቓወምቲ ሶርያ ክትድግፍ ምጽንሓ'ውን ይፍለጥ።


ኮ/ል ደመቀ ዘውደ፡ ወ/ሮ ከርያ ኢብራሂም ናይ ሕወሓት ሓላፍነትን ግዴታን ንምፍጻም`የን ኣብ ቤት-ምኽሪ ፈደረሽን ዘለዋ ይብል

ኣፈ-ጉባኤ ቤት-ምኽሪ ፈደረሽን ኢትዮጵያ ወ/ሮ ከርያ ኢብራሂም፡ ህዝቢ ኣምሓራ ናይ መንነት ሕቶ የብሉን ምባለን፡ እቲ ቤት-ምኽሪ ብሕወሓት ይምራሕ ምህላዉ ዘርኢ`ዩ ክብል ኣቦ-መንበር ኮሚቴ ሕቶ መንነት ወልቃይት ኮ/ል ደመቀ ዘውደ ከሲሱ። እቲ ኮ/ል ነዚ ዝበለ፡ ኣባል- ፈጻሚ ስራሕ ሕወሓትን ኣፈ-ጉባኤ ቤት-ምኽሪ ፈደረሽንን ወ/ሮ ከርያ ኢብራሂም፡ ለንቅነ ኣብ ኣዳማ ኣብ ዝተኻየደ መድረኽ-ዘተ፡ ብኽልል ኣምሓራ ኣፍልጦ ዝረኸበ ናይ መንነት ሕቶ የለን ድሕሪ ምባላ`ዩ። ኮ/ል ደመቀ ኣብ ዝሃቦ ምላሽ ድማ፡ ምሉእ ኢትዮጵያ ዝፈልጦ ሕቶ መንነት ኣምሓራ ንምዕፋን ዝግበር ስራሕ`ዩ ይብል። “ወ/ሮ ከርያ ኣብ ፈደረሽን ዝተቐመጣ ንሕግን ደምብን ፈደረሽን ዘይኮናስ ንሕወሓት`የን፡ ንሕና ንሕወሓት እናኸሰስና፡ በዓልቲ ስልጣን ሕወሓት ኮይነን ፍታሕ ከምጽኣልናን ክዳንያናን ኣይንሓስብን።” ምሉእ ጸብጻብ ኣብ`ዚ ምስማዕ ይክኣል። No media source currently available


መቐለ፡ አባይቶም ዝፈረሶም ወነንቲ ዘቕረብዎ መረረን ምላሽ ምምሕዳር’ቲ ከባቢ

ኣብ ከተማ መቐለ ምድረ ገነት ተባሂሉ ዝፍለጥ ከባቢ ዝርከቡ ወነንቲ ኣባይቲ መንግስቲ ቅድሚ ሸሞንተ ዓመታት ሕጋዊ ኣይኮነን ኢሉ አባይቶም ከምዘፍረሰሎም ክሳብ ሐዚ መፍትሒ ኣይረኸብናን ብምባል ይሓቱ ኣለዉ። እቶም ወነንቲ አባይቲ ናብ መንግስቲ ጥርዓን እንተቕረቡ’ዃ ምላሽ ክረክቡ ከምዘይከአሉ ብምግላጽ ኣብዚ ሕጂ እዋን እቲ ዝፈረሰ ገዝኦም ኣሰሩ ንምጥፋእ ብዶዘር ይፅረግ ምህላዉ ቅሬታ የቕርቡ ኣለዉ። ምምሕዳር ክፍለ ከተማ ሓድነት ከተማ መቐለ ብወገኑ እቶም ኣባይቲ ዝፈረሱ ዘይሕጋውያን ብምዃኖም እዮም ኢሉ። No media source currently available  እቲ ቦታ ናብ ኢድ መግስቲ ዝኣተወ ብምዃኑ ብምኽንያት ልምዓት ንዝፈናቐሉ ንምዕዳል ኢና ነፅርዮ ዘለና ኢሎም። ኣይተ ህንፃ ኣማረ ኣብ ከተማ መቐለ ክፍለ ከተማ ሓድነት ምድረ ገነት ተባሂሉ ኣብ ዝፍለጥ ከባቢ ኣብ 1994 ዓ.ም ገዛ ዓዲጎም ንትሸዓተ ዓመታት ከምዝነበርሉ ይዛረቡ። ንሶም ነቲ መሬት ኣብቲ እዋን እቲ ከባቢ ኣብ ትሕቲ ምምሕዳር ወረዳ እንደርታ ይመሓደር ስለዝነበረ ካብ ሓረስቶት’ቲ ከባቢ ምዕዳጎምን ካብ ኣማሓደርቲ ጣብያ ድማ መረዳእታ ረኪቦም ይነብርሉ ምንባሮም ይገልፁ :: "ብድሕሪኡ ድማ እቲ ቦታ ሕጋዊ ኣይኮነን ብምባል መንግስቲ ኣብ 2003 ዓ.ም ግበረ ሓይሊ ኣዋፊሩ ብሓይሊ ኣፍሪስዎ" ይብሉ። ኣይተ ህንጻ ኣብቲ ከባቢ 227 ኣባይቲ ምፍራሱ ይዛረቡ። እቶም ወነንቲ ኣባይቲ ድማ መዕረፊ ሲኢኖም ይከላበቱ ኣለው ይብሉ። "እዚ ቦታ መንግስቲ ንሓረስቶት ካሕሳ ከይከፈለ ንዓና እውን ለውጢ ቦታ ከይሃበ ናይ መን ቦታ እዩ ሒዙ ዘሎ።” ካልኦት ድምጺ ኣሜሪካ ዘዘራረቦም መረረ ዘስምዑ ወነንቲ ኣባይቲ ብወገኖም "መንግስቲ ንትሸዓተ ዓመታት ዝነበርናሉ ቦታ ሕጋዊ ተዘይኮይኑ መጀመርትኡ ብዙሓት ኣባይቲ ክህነጹ ንምንታይ ሱቕ ኢሉ ይርእይ ካብ መሰረቱ ንምንታይ ኣይተቖፃፀሮን" ይብሉ። ብተደጋጋሚ መፍትሒ ንምርካብ ካብ ጣብያ ክሳብ ክልል ንዘለዉ ኣመራርሓ ቅሬታኦም እንተተቕረቡ ዘዕግብ ምላሽ ዘከምዘይረኸቡ እቶም ወነንቲ አባይቲ ወሲኾም የረድኡ። ወይዘሮ ሙሉ እምባየ ወናኒት ገዛ "መንግስቲ ምላሽ ክህበና እናሓተትና እናሃለና ዝፈረሰ ኣባይትና ኣሰሩ ንምጥፋእ ብዶዝር ይፅረግ ኣሎ" ኢለን። ኣይተ ገብረስላሴ ንጉስ ዝተባህሉ ካልእ ወናኒ ገዛ "መንግሰቲ ብቕልጡፍ ምላሽ እተዘይሂቡና ኣብቲ ዝፈረሰ ገዛና ዋላ ቴንዳ ዘርጊሕና ክንነብር ኢና" ክብሉ መረረቶም የስምዑ። ኣማሓዳሪ ክፍለ ከተማ ሓድነት ከተማ መቐለ ኣይተ ገብረ ታፈረ ሕጋዊ ኣይኮኑን ተባሂሎም ቅድሚ ትሸዓተ ዓመታት ዝፈረሱ ኣባይቲ ኣብ ገጠር ምምሕዳር ዝነበሩ ናብ ከተማ ምምሕዳር ንምእታው ተባሂሉ ኣብ ዝተገበረ ምፅራይ ዘይሕጋዊ ኮይኖም ዝተረኸቡ እዮም ብምባል ይገልፁ። "ብመሰረት እዚ ሕጋዊ ዘይኮኑ ኣባይቲ ብምፍረስ እቲ ቦታ ናብ ሊዝ ክኣቱ ተገይሩ" ኢሎም::  ንሶም ብተወሳኺ እቲ ቦታ ናይ መንግስቲ ብምዃኑ ብምኽንያት ልምዓት ካብ መነባብር ኦም ንዝተመዛበሉ ካልኦት ሰባት ንምዕዳል ብዶዘር ንፀርጎ ኣለና ኢሎም። ትሸዓተ ዓመታት ምሉእ ዝነበርሉ ቦታ ዘይሕጋዊ ምኻኑ ቀዲሙ ንምንታይ ዘይተነገሮም ገና ኣብ መሰረት እናሃለወ እወን ከቋርፅዎ ንምንታይ ዘይተገበረ ዝብል ንኣይተ ገብረ ዝቐረበ ሕቶ ክምልሱ ከለው " እቶም ኣባይቲ ክፈርሱ ኣብ ዝተገበረሉ እዋን ኣብ ዘይሕጋዊ ቦታ ንብዙሕ ዓመታት ሰብ እናነበረሉ ሱቕ ክበሃል ኣይግባእን ነይሩ ብምባል ፀገም ኣፈፃፅማ ኣመራርሓ ከምዝነበረ ተኣሚኑ ሽዑ መንግስቲ ስጉምቲ ወሲዱ" ኢሎም። ኣይተ ገብረ ሓቐኛ ሰነድ መረዳእታ ኣለና ኢሎም ንዝኣምኑ ወነንቲ ኣባይቲ ብሕጋዊ መንገዲ ብቤት ፍርዲ ክካትዑ ይኽእሉ እዮም ኢሎም።


ሓለውቲ ዶብ ኤርትራ፡ ካብ ኢትዮጵያ ንዝመጹ ንምሕላፍ “ናይ ፈደራል ወረቐት” ከምዝሓቱ ነበርቲ ዛላምበሳ ንቪኦኤ ሓቢሮም

ድምጺ ኣሜሪካ ዘዘራረቦም ክልተ ነበርቲ ዛላምበሳ፡ እቶም ኤርትራውያን ሓለውቲ፡ ናይ ፈደራል ወረቐት ከምዝሓቱን፡ እዚ ሕቶ`ዚ ሓዲሽ ሕቶ ስለዝኾነ፡ ናይ ፈደራል ወረቐት እንታይ ማለት`ዩ ዝብል ሕቶ ምስ ኣቕረብናሎም ግን ተወሳኺ መምርሒ ኣይረኸብናንን ኢሎም ከምዝመለሽሎም ይገልጹ። ንኤርትራውያን`ውን ክሳብ ኢትዮጵያ ዘብጽሕ ወረቐት ፍቓድ ከምዝሓትዎም ዝገለጹ`ቶም ነበርቲ፡ ንምልውዋጥ ዕዳጋ ብዝምልከት ግን ንመካይን ይከልከል`ምበር ሕጂ`ውን ኣብ ሓውሲ-ከተማ-ሰርሓ ብካሮሳን ወይ ዓረብያን ካልእ ብሰብ ዝድፋእን ኣገባብ ተጠቒምካ እቲ ናይ እቑሑት ናይ ንግዲ ርክብ ከምዝቐጸለ ይገልጹ’ እዚ ከምዚ ኢሉ እንከሎ፡ ብሸነኽ ራማ-ክሳድ ዒቃ `ውን ሎሚ ተመሳሳሊ ናይ ዶብ ምዕጻው ስጉምቲ ተወሲዱ ከምዘሎ ምንጭታት ካብ`ቲ ቦታን ካብ መቐለን ይሕብሩ`ለዉ።


ግብረ መልሲ ዝተፈላለዩ ወገናት ንምምስራት ኮሚሽን ምምሕዳር ወሰንን መንነትን

ባይቶ ወከልቲ ህዝቢ ኢትዮጵያ ኣብ ዝሓለፈ ሰሙን ኣብ ጉዳይ ወሰንን መንነትን ዝጠመተ ኣዋጅ ኣፅዲቑ’ሎ። እቲ ንምምስራት ኮሚሽን ምምሕዳር ወሰንን ጉዳያት መንነት ዝፀደቐ ብብዝረኸቦ ዝበዝሓ ድምጺ ኽከውን ከሎ ብምሉኦም 33 ተወከልቲ ክልል ትግራይ ኣባላት ቤት ምኽሪ ነቲ ኣዋጅ ክቓወሙ ኸለው ካልኦት ኣርባዕተ ኣባላት ድማ ብድምፀ ተዓቅቦ እዩ። እዚ ኣዋጅ ብዝምልከት ዝተፈላለዩ ርእይቶታት ይስምዑ ኣለው። ካብ ከተማ መቐለ ንፕረዚደንት ማእከላይ ቤት ፍርዲ ከተማ መቐለ ኣቶ ኣብርሃ በርሃን በዓልሞያ ሕጊን አባል ማእከላይ ኮሚተ ውድብ ዓረና ኣቶ ብርሃኑ በርሃን ርእይቶ ኦም ሂቦም ኣለው። ብካልእ ወገን ምምስራት ኮሚሽን ጉዳያት ምምሕዳራዊ ወሰናትን መንነትን ትኽክል እዩ ክብል ናይ ኣምሓራ ዴሞክራሲያዊ ፓርቲ ኣዴፓን ሓደ ሓደ ምሁራትን ገሊፆም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ቪዥን ኢትዮጵያ ሻውዓይ፡ ኣብ ኣዲስ ኣበባ ድማ ፈለማይ ጉባኤኡ የካይድ ኣሎ

ፕረዚደንት’ቲ ውድብ ፕሮፌሰር ጌታቸው በጋሻው ነዚ ኩነታት ክፈጠር ምክንያት’ዮም ዝበልዎም መንእሰያት ኢትዮጵያ ኣመስጊኖም ኣብ ዋሽንግተን ዲሲ ዝመደበሩ ቪዥን ኢትዮጵያ ንፈለማ ጊዜ አብ አዲስ አበባ ኢትዮጵያ 7ይ ጉባኤ ምርመርን መጽናዕትን የካይድ ኣሎ። ፕረዚደንት’ቲ ውድብ ፕሮፌሰር ጌታቸው በጋሻው ነዚ ኩነታት ክፈጠር ምክንያት’ዮም ዝበልዎም መንእሰያት ኢትዮጵያ ኣመስጊኖም። “ ካብ ሃገርና ተሰዲድናን ንዝነበርና ስደተኛታት ፖለቲካ ብደምኩምን ክቡር ህይወትኩም ንዓና ነጻ ንዘውጻእኩምና ናብ ሃገርና ክንኣትው ዘብቓዕኩምና መንእሰያት ኢትዮጵያ ፋኖን ቄሮን ካ ኦትን ኩሉኹም ዕዳኩም ክንከፍልን ንህበኩም ክብርን ምስጋናን እኹል ከምዘይኸውን አባላት ቪዥን ኢትዮጵያ ኩልና ንኣምን’ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣምባሳደር ኤርትራ ኣብ ኢትዮጵያ ናይ ስራሕ ወረቓቕቶም ንፕረዚደንት ሳህለወርቅ ዘውደ ኣቕሪቦም

ኣብ ኢትዮጵያ ኣምባሳደር ኤርትራ ኮይኖም ዝተመዘዙ ኣቶ ሰመረ ርእሶም ናይ ስራሕ ወረቃቕቶም ንፕረዚደንት ሳህለወርቅ ዘውዴ ሎሚ ኣቕሪቦም።ኤርትራ ድሕሪ 20 ዓመታት ንፈላም ግዜ እያ ኣብ ኢትዮጵያ ኣምባሳደር ትምዝዝ ዘላ፡እቲ ሽመት ወግዓዊ ዝኸውን ዘሎ መስመር ኣስመራ ዛላምበሳ ምዕጻው ኣብ ዝገለጸሉ ዘሎ እዋን እዩ። ድሕሪ 20 ዓመታት ንመጀመሪያ ግዜ ኣምባሳደር ኤርትራ ኣብ ኢትዮጵያ ኮይኖም ዝተሸሙ ኣቶ ሰመረ ርእሶም ሎሚ ሓሙስ ንናይ ኢትዮጵያ ፕረዚደንት ሳህለወርቅ ዘውዴ ሽመቶም ካብ ዘቕረቡ ሓሙሽተ ኣማባሳደራት ሓደ እዮም። ወሃቢ ቃል ሚንስትሪ ጉዳያት ወፃኢ ኢትዮጵያ ኣቶ መለስ ኣለም ንጋዜጠኛታት ኣብዝሃብዎ ቃል ኣብ መንጎ ኤርትራን ኢትዮጵያን ን20 ዓመታት ዝነበረ ሓርፋፍ ርክብ ብፅኑዕ ምሕዝነት ይትካእ ኣሎ ኢሎም። “እዚ ምሕዝነት ብዝበለፀ ንምሕያል ናይ መጀመርያ ኣምባሳደር ኣቶ ሰመረ ርእሶም ሎሚ ናይ ሽመት ደብዳብኦም ኣቕሪቦም ኣለው።ክቡር ኣምባሳደር ኣብ መንጎ ህዝብታት ኢትዮጵያን ኤርትራን ሓዱሽ ናይ ምክብባር፣ናይ ምትሕቑቛፍን ብሓባር ናይ ምስራሕን ምዕራፍ ግሁድ ኮይኑ’ሎ ክብሉ ተዛሪቦም ኣለው።” ኣቶ መለስ ካብ ኣቶ ሰመረ ርእሶም ብተወሳኺ ምስ ኢትዮጵያ ጥቡቕ ርክብ ናይ ዘለወን ናይ ሶማል፣ግብፅን ቱኒዚያን ከምኡ እውን ናይ ታይላንድን ኣምባሳደራት ናይ ስራሕ ወረቓቅቶም ኣቕሪቦም ኣለው ኢሎም። ሚንስተር ትምህርቲ ኤርትራ ኮይኖም ከገልግሉ ዝጸንሑ ኣምባሳደር ሰመረ ርእሶም ኣብ ዝሓለፈ ወርሒ ጥቅምቲ ምስ ሚንስትሪ ጉዳያት ወፃኢ ኢትዮጵያ ዶ/ር ወርቅንህ ገበየሁ ተራኺቦም፡ምዝርራቦም ይዝከር።  እዚ ዝኸውን ዘሎ ተኸፊቱ ዝፀንሐ ዶብ ክልቲአን ሃገራት ብወገን ኣስመራ ዛላምበሳን ራማ ክሳድ ዒቓን ምዕፃው ሓላፊ ፀጥታን ምምሕዳርን ወረዳ ጉሎ መኸዳ ኣቶ ግርማ ሓዱሽ ትማሊ ድሕሪ ምግላፆም እዩ።ኣቶ ሓዱሽ ’”ናብ ኤርትራን ናብ ኢትዮጵያን ዝኣትዋ መኻይን ብኤርትራ ይኽልከላ ኣለዋ…..ንሳቶም ብዘይሕለፍ ወይ ብፍቓድ ክሓልፋ እየን ይብሉ ኣለው፤ግን ኣቐዲሙ ዝትውሃበ ሓበሬታ ወይ ምድላው የለን’’ ክብሉ ትማሊ ንድምጺ ኣሜሪካ ገሊፆም። ካብ ወገን መንግስቲ ኤርትራ ክሳብ ሎሚ ዝተውሃበ መግለፂ የለን። ብዛዕባ እዚ ዝተሓተቱ ወሃቢ ቃል ሚንስትሪ ጉዳያት ወጻኢ ኢትዮጵያ ኣቶ መለስ ኣለም ብዛዕባ’ቲ ጉዳይ ሓበሬታ የብለይን፤ምስረኸብኩ ክምልሰኩም እየ ምባሎም ይገልፅ። ምሉእ ትሕዝቶ ኣብዚ ምስማዕ ይክኣል። No media source currently available


አርበኞች ግንቦት 7 ኣብ ውሽጢ ሃገር ዝነበሩ ዕጡቓት አባላቱ ናብ ካምፕ ከምዝኣትው ኣፍሊጡ

ኣብ ኢትዮጵያ ንሰላማዊ ቓልሲ ዝተፈጥረ ምቹእ ኩነታት ከይቕልበስ ምስ ሓይልታት ለውጥን ንሰላም ደው ምስ ዝበሉ ዝተፈላለዩ ተቐናቐንቲ ውድባትን ብፅንዓት ደው ክንብል ኢና ክብል ኣርበኞች ግንቦት 7 ሎሚ ኣብዝሃቦ ጋዜጣዊ መግለፂ ኣፍሊጡ። ካብ መንግስቲ ብዝቐረበ ፃውዒት ሰላም ተቐቢሉ ዕጡቓቱ ናብ ካምፕ ከምዘእተው ብምግላፅ ይኹን ደአ እምበር ኩሎም ኣይኣተውን ክብል’ውን እቲ ምንቅስቃስ ሓቢሩ። ዋና ፀሓፊ ኣርበኞች ሸውዓተ 7 ኣቶ እንዳርጋቸው ፅጌ ካብ ኤርትራ ዝመፁ ካምፕ ከምዝኣተውን ናይ ምጥያስ ስራሕ ግን ገና ከምዘይተሰርሐን ብምግላፅ ኣብ ውሽጢ ሃገር ዝነበሩ ዕጡቓት ግን መንግስቲ በጀት መዲቡ ናብ ካምፕ ሰለዘየእትዎም እዩ ኢሎም።ሕዚ ግን ካምፕ ስለዝተረኽበ ኣብ በረኻ ዝርከቡ ብምሉኦም ዕጡቓቱ ኣብ ዝቕፅሉ ሒደት መዓልታት ናብ ካምፕ ክኣትው እዮም ኢሎም። ንሶም ብተወሳኺኢ ናብ ስድርኦም ዝተበተኑ ብዙሓት እንተሃለው እውን ክሳብ ሎሚ ካምፕ ዘይኣተው ኣስታት 550 ዝተዓጥቑ ኣባላቱ ናብ ካምፕ ንምእታው ምስ መንግስቲ ከምዝሰርሕ ወሲኾም ገሊፆም።


ኣብ ክልል ኦሮምያ ኣመሓዳሪ ሓደ ወረዳ ብዘይተፈልጡ ዕጡቓት ተቐቲሉ

ኣብ ኢትዮጵያ ክልል ደቡብ ወረዳ ቡርጂን ኣብ ክልል ኦሮሚያ ዞባ ጉጂን ኣባላት ኦነግ ንሓሙሽተ ሓረስቶት ቡርጂ ከምዝቐተሉን ንሸውዓተ ስቪላት ከምዘቑሰሉን ምምሕዳር ወረዳ ቡርጂ ኣፍሊጡ። ብኻልእ ወገን ኣብ ዞባ ምብራቕ ወለጋ ምኽትል ኣማሓዳሪ ወረዳ ጉቶ ጊዳ ብዘይተፈልጡ ዕጡቓት ከምዝተቐትለ ተገሊፁ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ከተማ ካርቱም ኣብ ዝተኻየደ ሰልፊ ሰለስተ ሰባት ቆሲሎም

ፖሊስ ሱዳን ከም መቐጸልታ’ቲ ኣብታ መላእ’ታ ሃገር ዝካየድ ዘሎ ተቓውሞ ትማሊ ሶሉስ ኣብ ዋና ከተማ ካርቱም ዝተኻየደ ሰልፊ ንምብታን ዘንብዕ ጋዝን ጥይት ንሰማይ ምትኳሶም ኣገልግሎት ዜና ሮይተርስ ሓቢሩ። ሮይተርስ ዘዘራረቦም ናይ ዓይኒ መሰኻክር ሰለስተ ሰባት ምቁሳሎም’ውን ሓቢሮም ኣለው። እቶም ናይ ዓይኒ መሰካክር ብተወሳኺ ሓይልታት ጸጥታ ናብ ቤተ መንግስቲ ብሰልፊ ዝኸዱ ዝነበሩ ብኣሽሓት ዝቑጸሩ ሰልፈኛታት ብምዕጋት ሰልፈኛታት ንምብታን ዘንብዕ ጋዝን ጥይት ናብ ሰማይ ምትኳሶም ገሊጾም። እቲ ተቓውሞ ብነጻ ናይ ሰብሞያ ማሕበር’ታ ሃገር ዝተጸወአ እኳ እንተኾነ ብዓበይቲ ተቓዋምቲ ናይ ፖለቲካ ፓርቲታት ኡማን ሃገራዊያን ዲሞክራት ከምዝድገፍ ተፈሊጡ’ሎ። ኣዳለወቲ እቲ ሰልፊ ብወታሃደራዊ ዕልዋ ኣብ 1989 ናብ መዝነት ዝመጹ ፕረዚደንት በሽር ካብ ስልጣኖም ክወርዱ ዝጠልብ ፊርማ ንምቕራብ ናብ ቤተ መንግስቲ የምርሑ ከምዝነበሩ ተፈሊጡ’ሎ።ይኹን ደአ እምበር ነዚ ስዒቡ ኣብ ዝሓለፈ ሰሙን ኣብታ ሃገር ዝረአ ዘሎ ናህሪ ዋጋታት ብምቓውም ሰልፊ ተቓውሞ ይካየዱ ኣለው። እዚ ተቓውሞታት ፕረዚደንት ኣልበሽር ኣብ ዝተፈላለዩ ከባቢታት እታ ሃገር ምብጽሖም ስዒቡ የጋጥም ምህላው’ውን ይፍለጥ።


ትካል ምርምር ሕርሻ ትግራይ ኣብ ምስሳን ምህርቲ ሓረስቶት እጃሙ የበርክት ምህላው ተገሊጹ

ኣብ ብሄራዊ ክልላዊ መንግስቲ ትካል ምርምር ሕርሻ ትግራይ ካብ ዝምስረት ጀሚሩ ሓያሎ ምርምራት ብምክያድ ንምስሳን ምህርቲ ሓረስቶት እጃሙ ከበርክት ፀኒሑ፡፡ትካል ምርምር ሕርሻ ትግራይ ኣብ ኣላማጣ፣ ኣክሱም፣ ማይፀብሪን፣ ሽሞራን መቐለን ማእከል ምርምራት ጣብያ ኣለዉዎ፡፡ኣብዞም ዝተፈላለዩ ምርምራት ጣብያ ኣብ ኩለ መዳይ ዘራእቲ፣ሃብቲ እንስሳን ካልኦት ዘመናዊያን መሳርሕን ኣድሂቦም ይመራመሩ ናብ ሓረስቶት የቕርቡ፡፡ ምክትል ዳይረክተር ምርምር ዘራእቲ ዶክተር ገብረ ሓጎስ ትካል ምርምር ሕርሻ ትግራይ ብሰለስተ ዓበይቲ ዓንድታት ዝቖመ’ዩ ይብሉ፡፡ ንሶም ብተወሳኺ ኣብ ኩሎም ማእከል ምርምራት ዝተረክቡ ዝተፈላለዩ ዓሌት ዘራእቲ ናብ ሓረስቶት ክበፅሑ ተገይሩ እዩ፡፡ ኣብ ስርናይ፣ ሰሊጥ፣ ዓልቋይ፣ሩዝን ካልኦት ዘራእትን ዓሌቶም ብምምሕያሽ ናብ ሓረስታይ ተኣታትዮም እዮም ይብሉ፡፡ እዞም ዓሌታት እዚኦም ብፍላይ ኣብ ምፅዋር ሕማማት ዝሓሸ ተክእሎ ዘለዎም እዮም፡፡ ብዘይካ እዚ ምስ ናይ ከባቢና ህልው ኩነታት ዝናብ ተዛሚዶም ድርቂ ዝፃወሩን ኣብ ሓፂር ግዜ ናብ እቶት ዝበፅሑን ዘራእቲ አዮም፡፡ ዶክተር ገብረ ብምርምር ዝምዕብሉ ዘራእቲ ብውሕድ ካብቶም ቅድሚአን ንጥቀመሎም ዝነበርና ብ10 ሚእታዊ ዕብየት ዘርእዩ ምዃኖም ተረጋጊፁ እዩ ናብ ሓረስቶት ዘበፅሑ ይብሉ ፡፡ እዞም ዝተመሓየሹ ዘራእቲ ናብ ሓረስቶት ኣብ ምብፃሕን ብቀሊሉ ኣብ ምቅባል እንታይ ከምዝመስሉ ዶክተር ገብረ ክገልጹ ከለው “እዞም ዝተመሓየሹ ዘራእቲ ኣብ እዋን ፈተነ ምስ ሓረስታይ ኰይንካ እዮም ዝስርሑ፡፡ እቲ ምርምር ሓረስታይ ኣብ ዘለዎን ኣብ ግራቱን አዩ ዝካየድ፡፡ ኣብ ሓደ ከባቢ ዘለዉ ዝተማሓየሹ ዘራእቲ ብዕዶትን ካልእን ክርኦምን ክመሃረሎምን ሰለዝግበር ኣብ ምቅባል ዘጋጥም ፀገም የለን።” ዶክተር ገብረ ነቲ ማእከል ምርምርን ስርሓትን ብዝምልከት ዝሃብዎ ሰፊሕ ኣብዚ ምስማዕ ይክኣል። No media source currently available


መስመር ዛላምበሳ ኣስመራ ምዕጻው ተገሊጹ

ካብ መጀመርያ ወርሒ መስከረም ጀሚሩ ተከፊቱ ዝነበረ መስመር ዛላምበሳ ኣስመራ ምዕፃዉ ተሓቢሩ። እቲ ንልዕሊ ሰለስተ ኣዋርሕ ክፉት ኮይኑ ሰባትን መጓዓዝያን ከም ድላየን ዝመላለሳሉ ዝነበራ መስመር ዛላምበሳ ኣስመራ ሮቡዕ 17 ታሕሳስ 2011 ዓ.ም ካብ ንግሆ 12 ሰዓት ጀሚሩ ምዕፃዉ ብወገን መንግስቲ ኢትዮጵያ ሓላፊ ፀጥታን ምምሕዳርን ወረዳ ጉሎምካዳ ኣይተ ግርማይ ሓዱሽ ሓቢሮም። ኣይተ ግርማይ ሓዱሽ ካብ ንግሆ ሮቡዕ ጀሚሩ ሓደሽቲ ዝኣቱን ዝወፅእን ብምክልካል ካብ ኤርትራ ናብ ኢትዮጵያ ካብ ኢትዮጵያ ናብ ኤርትራ ከይዶም ዝፀንሑ ነናብ ዝነበርዎ ክምለሱ ፍቁድ እዩ ኢሎም። እዚ ምክልካል ብወገን መንግስት ኤርትራ ኩነታቱ ንምርዳእ ናብቲ ዶብ ከባቢ ተንቀሳቂስና ኣዘዝቲ ሰራዊት ኤርትራ ንምርካብ ምፍታኖም ሓላፊ ፀጥታ ወረዳ ጉሎምካዳ ኣይተ ግረማይ ይገልፁ። እቲ ምክልካል ከም ኣገላልፃ ኣይተ ግርማይ ደጊም ካብ ኢትዮጵያ ናብ ኤርትራ ዝኣቱ ዝኮነ ካብ ፌደራል መሕለፊ ወረቀት ከምፅእ ከምዘለዎ ከም ዝሓበሩዎም ይዛረቡ። እቲ ምክልካል ምምሕልላፍ ብወገን መንግስቲ ኢትዮጵያ ዘይተከልከለ ምኳኑ ኣይተ ግርማይ ሓዱሽ ይሕብሩ። እዚ ሃንደበታዊ ምክልካል ምምሕልላፍ ህዝብታት ይኩን መካይን ኣብ ህዝቢ ኣሉታዊ ስምዒት ኣሕዲሩ ኣሎ ክብሉ ሓላፊ ፀጥታን ምምሕዳርን ወረዳ ጉሎምካዳ ኣይተ ግርማይ ሓዲሽ ሓቢሮም። ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ነበርቲ ምዕራብ ወለጋ ብሄር ተኾር መጥቓዕቲ ይፍጸመና ኣሎ ክብሉ ይኸሱ

ኣብ ክልል ኦሮሚያ ዞባታት ምዕራብን ሆሮ ጉድሩን ወለጋ ዝተፈላለያ ወረዳታት ዝነብሩ ተወለድቲ ኣምሓራ ብዕጡቓት ሓይልታት ብሄር ተኮር መጥቓዕቲ ይፍፀመና ኢሎም።ኣብቲ ከባቢ መሓውር መንግስቲ ምፍራሱን ሓይልታት ምክልኻል እውን ክሳብ ሕጂ ከምዘይበፅሕሎምን ንድ ምጺ ኣሜሪካ ገሊፆም።ናይቲ ክልል ፖሊስ ብወገኑ ናይቲ ክልል ሰላም ዝዘርጉ ኣካልት ከምዘይዕገስ ገሊፁ’ሎ። ኣብ ዞባታት ምዕራብን ሆሮ ጉድሩን ወለጋ ነበርቲ ገለ ወረዳታት ተወለድቲ ኣምሓራ ብዕጡቓት ሓይልታት ብሄር ተኮር መጥቓዕቲ ይፍፀመና’ሎ ኢሎም።ሽሞም ክጥቀሰሎም ዘይደለዩ ነባሪ ዞባ ሆሮ ጉድሩ ወረዳ ጃርቴ ካብ 5 ታሕሳስ 2011ጀሚሮም ‘’ሰራዊት ዳውድ ኢብሳ ኢና፤ኣምሓራ ኣብዚ ከባቢ ክነብር የብሉን’’ እናበሉ እናቐጥቀጡ ብረትና እውን የፍቱሑና ኣለው ኢሎም። “ካብኡ ጀሚሮም ክሳብ ሎሚ ብረት እናዘረፉ፣እናቐጥቀጡ ንሰባት እናሳቐዩ እዮም ዘለው።ንሕና ተወለድቲ ኣምሓራ እንጀራ ደሊና ኢና መፂኢና።ግን ሓያል መጥቓዕቲ እዩ ዝወርደና ዘሎ፤ኣብ ዝለዓለ ሽግር ኢና ንርከብ።ወገን ይብፅሐልና ኢና ንብል ዘለና።…ንዓና ናይ ወያነ ሰራሕተኛ ወይም ናይ ወያነ ኣባላት እዮም ዝብሉና።ኣባል ወያነ ክሰርሕ፣ክቃልስ፣ክዛረብ ኣይክእልን እዮም ዝብሉና። “ ዛጊት ሓይልታት ምክልኻል ከምዘይበፅሑሎም እውን ወሲኾም ሓቢሮም። ካልእ ሽሞም ክግለፀሎም ዘይደለዩ ነባሪ ወረዳ ኣቤር ጉንዱሮ ከተማ ቱሉ ገና ኣብታ ከተማ መሓውር መንግስቲ ዝብሃል የለን፤ንምራሕ ዘለና ብዕጡቓት ሓይልታት እዩ፤ዝነበሩ ኣባላት መሪሕነት እውን ምስቶም ዕጡቓት ብምዃኑ እናውቅዑናን እናቕተሉናን እዮም ኢሎም። “ናይ መን መሓር መንግስቲ እዩኸ?ብደረጃ ወረዳኮ ዋላ ሓደ ነገር የለን።ዝተወደበ ጉጅለ እዩ ዝመርሖ ዘሎ።ሰብ እናተወቕዐ ይቕተል እዩ ዘሎ፡ንኣብነት ሓደ ወዲ ጎጃም ተወቒዑ ብረቱ ወሲዶም ብኣፉን ኣፍንጭኡን እናደመይ ናብ ሆስፒታል ከይዱ ይሙት ይሃልው ዝፍለጥ ነገር የለን።እቲ ወረዳ ኣገልግሎት ምሃብ ጠጠው ኣቢሉ እዩ።” ምስዚ ብዝተኣሳሰረ ኣብ ክልል ኣምሓራ ዞባ ምዕራብ ጎጃም ወረዳ ሰከላ ኣብዝተፈላለዩ ኣብያተ ትምህርቲ ካልኣይ ደረጃ ዝምሃሩ ኣስታት 185 ተምሃሮ ኣብ ምዕራብ ወለጋ ዝነበሩ ወለዶም ብዕጡቓት ሓይልታት እናተዓፈኑ ይውሰዱ ስለዘለው ትምህርትና ክንከታተል ኣይክኣልናን ክብሉ ኣብ ከተማ ባህርዳር ሰልፊ ከምዘካየዱ ተፈሊጡ’ሎ። ፖሊስ ኮምሽን ክልል ኦሮሚያ ሎማ ኣብዘውፅኦ መግለፂ ኣብ ቀሌም ወለጋ፣ምብራቕን ምዕራብን ወለጋ ከምኡ እውን ኣብ ሆሮ ጉድሩ ትካላት መንግስቲ ኣገልግሎት ጠጠው ምባሉ ብምግላፅ ሰላምን ድሕነትን ናይቲ ክልል ኣብ ልዕሊ ዝዘርጉ ኣካላት ስጉምቲ ንምውሳድ ድልዊ ምዃኑ ሓቢሩ። ምሉእ ትሕዝቶ ኣብዚ ምስማዕ ይክኣል። No media source currently available


አርበኞች ግንቦት 7 ፓርቲ ክምስርት ምዃኑ ኣፍሊጡ

ኣብ ኢትዮጵያ ቅድሚ ዝኾነ ይኹን ጉዳይ ትኹረት ዝወሃቦ ምስፋን ሰላምን ምርግጋእን ሃገር እዩ ኢሉ ኣርበኞች 7 ግንቦት።ነዚ ንምርግጋፅ እውን ምስቲ ናይ ለውጢ ሓይሊ ከምዝሰርሕ መራሒ ናይቲ ምንቅስቓስ ዶ/ር ብርሃኑ ነጋ ገሊፆም።እቲ ምንቅስቓስ ፓርቲ ንምምስራት ይሰርሕ ከምዘሎ እውን ሓቢሩ’ሎ። ኣርበኞች ግንቦት 7 ትማሊ ኣብ ኣዲስ ኣበባ ኣብ ዘካየዶ ህዝባዊ ኣኼባ ንመጻኢ ብዛዕባ ዝምስርቶ ፓርቲ መብርሂ ሂቡ’ሎ።ኣቦ መንበር እቲ ምቅስቓስ ፕሮፌሰር ብርሃኑ ነጋ ናይቲ ዝምስረት ፓርቲ ሪኢዮተ ዓለማዊ ዓምዲ ኣብ ዜግነት ዝተመስረት ዴሞክራሲ ናይ ፖለቲካ ስርዓትን ፍትሓዊ ቁጠባዊ ሃብቲ ዝሰፈነሉ ማሕበረሰብ ምውዳብን እዩ ኢሎም። ኣብታ ሃገር ምስ ዘሎ ስእነት ሰላም ዝተኣሳሰረ ካብ ተሳተፍቲ ንዝቐረብ ሕቶ ዶ/ር ብርሃኑ ነጋ መልሲ ሂቦም ኣለው። “ንሕና ብዝኾነ ይኹን መልክዕ ድሕሪ ሎሚ ከምዚ ዝበለ ግጭት እናፈጠሩ እታ ሃገር ንኸይትረጋግእ ዝፍትኑ ሓይልታት እንተድኣ ሃሊዮም ምስቲ ናይ ለውጢ ሓይሊ፣ምስ እኒ ኣብይ ኮይንና ክንገብሮ ዘለና ገይርና ንሰላም ምርግጋፅ እዩ።ከምኡ ከም እንገብር ክንድ ፍረ እውን ከይትጠራጠሩ።” ንዓና ቅድሙ ኩሉ ውድብ ከይኮነስ ሃገር እዩ ዝበሉ ንሶም ናይ መጀመሪያ ስራሕና ምርግጋእን ምስፋን ሰላምን እዩ ኢሎም። ኣቶ ኣንዳርጋቸው ፅጌ ብወገኖም ኣብ መስርሕ ምስረታ ዝርከብ ሓድሽ ፓርቲ መሰረት ካብ ወረዳ ከምዝጅምርን ዝኾነ ይኹን መራሒ ናይዚ ፓርቲ ብደረጃ ወረዳ ካብ ዝርከቡ ኣባላት ፓርቲ ተመሪፁ ዝመፅእን ጥራሕ እዩ ኢሎም። ኣቶ ኣንዳርጋቸው ብደረጃ ወረዳ ናይ ቀደም ኣተሓሳስባን ኣሰራርሓን ብምሓዝ ዝኾነ ይኹን ለውጢ ከይመፅእ ዝገብሩ ዘለው ኣካላት ዶ/ር ኣብይ ከይኮኑስ ንሕና ኢና ንቕይሮም ኢሎም ። ኣብ ታሪኽ ኢትዮጵያ ኣመልኪቱ ካብ ተሳተፍቲ ንዝተልዓለ ሕቶ ፕሮፌሰር ብርሃኑ ናይ ፖለቲካ ፓርቲታት ተግባር ልዕሊ ምክርኻር ታሪኽ እዩ ኢሎም። “ኢትዮጵያ ሓድነታ ሓሊያ ዴሞክራሲያዊት ኮይና እትነብር ሃገር ምግብር እዩ።ናይ ኢትዮጵያ ታሪኽ ሓደ ምእቲ ዓመት እዩ ዝብል ሰብ ይኺድ’ሞ ምስ ምሁር ታሪኽ ይከራኸር።ናትና ጉዳይ ንሱ ኣይኮነን።ናትና ጉዳይ እዛ ሃገር እዚኣ ዴሞክራሲያዊት ገይርና ምሕላፍን ንደቅና ምርካብን እዩ።ካብዚ ንድሓር ንድሕሪት እናርኣና ክንስሓሓብ ኣይንነብርን።” ኣብቲ ህዝባዊ ኣኼባ ኣዚዩ ብዙሕ ህዝቢ ተረኺቡ ከምዝነበረ ወኪል ድምጺ ኣሜሪካ ካብ አዲስ አበባ ይሕብር። ምሉእ ትሕዝቶ ኣብዚ ምስማዕ ይክኣል። No media source currently available


ፖሊስ ሱዳን ተቓውሞ ዘካየዱ ደገፍቲ ጸወታ ኩዕሶ ንምብታን ዘንብዕ ጋዝ ይትኩሱ

ፖሊስ ሱዳን ትማሊ ሰንበት ካብ ጸወታ ኩዕሶ እግሪ ወጺኦም ኣብ ጎደናታት ካርቱም ተቓውሞ ዘካይዱ ዝነበሩ ሰልፈኛታት ንምብታን ዘንብዕ ጋዝ ምጥቃሙ ሮይተርስ ሓቢሩ። ሰልፈኛታት ኣብ ኡምድርማን ዝተባህለ ቦታ ብምትእክኻብ “ህዝቢ ምውዳቕ እዚ መንግስቲ ይጽውዕ”: “ነጻነት ነጻነት” ዝብል ጭርሖ ብምሓዝ ናብ ጎደናታት ዋና ከተማ ካርቱም ብምውጻእ ሰልፊ አካይዶም። ኣብ ዝሓለፈ ሓሙሸተ መዓልታት ኣብ ዝተፈላለየ ከተማታት ሱዳን ናህሪ ዋጋታትን ሕጽረት ኣቕርቦትን ለውጢ ምምሕዳር ዝጠልብ ሰልፊ ከካይዱ ቐንዮም’ ዮም ። ፖሊስ ነዚ ተቓውሞታት ንምብታን ዘንብዕ ጋዝ ኣብ ገለ እውን ጥይት ብምትኳስ 12 ሰባት ምሟቶም ተገሊጹ’ሎ። ኣብ ገለ ግዝኣታ’ታ ሃገር’ውን ናይ ህጹጽ እዋን ኣዋጅ ምእዋጁ ተገሊጹ። ኣብ መጀመርታ’ዚ ወርሒ አባላት ፓርላማ ኣብ ቅዋም ታ ሃገር ለውጢ ብምትእትታው ኣብ ናይ ስልጣን ዘመን ፕረዚደንት በሸር ኣብ 2020 ከብቕዕ ጻውዒት ምቕራቦም ይፍለጥ።


“ፖለቲካን ስፖርትን ክተሓዋወስ ኣይብሉን” ዶ/ር ደብረፅዮን ገብረሚካኤል

ጋንታታት ኩዕሶ እግሪ ትግራይን ኣምሓራን ዘራኽቡ ኣብ ስታድዮማት ትግራይ ዝካየዱ ፀወታታት ብሰላማዊ መንገዲ ክዛዘም መንግስትን ህዝብን ትግራይ ሓላፍነት ክወስድ እዩ ክብሉ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ኣፍሊጦም። እቶም ምክትል ርእሰ ምምሕደር ሎሚ ሶኑይ ኣብ ዝሃብዎ መግለፂ ስፖርትን ፖለቲካን ዝሓዋውሱ ኣካላት ድማ ክኹነኑ ይግባእ ኢሎም። No media source currently available  ኣብ ዝሓለፈ ዓመት ኣብ ፕሪመርሊግ ኢትዮጵያ ብሰንኪ ዘጋጠመ ጉድለት ስፖርታዊ ጨዋነት ኣብ መንጎ ጋንታታት ኩዕሶ እግሪ ትግራይን ኣምሓራን ይካየዱ ዝነበሩ ውድድራት ኣብ ገለልተኛ ሜዳ ይተኣናገድ ነይሩ። በዚ ድማ ኣብ ንተፃወቲ፣ ጋንታታትን ደገፍትን ብሓፈሻ ድማ ኣብ ልዕሊ ህዝቢ ፅቡቕ ስሚዒት ኣይፈጥርን ብምባል ፌዴሬሽን ኩዕሶ እግሪ ኢትዮጵያ ምስ ምምሕዳር ክልቲአን ክልላት ብመሰረት ዝገበሮ ምርድዳእ፥ እተን ጋንታታት ኣብ ዓመተ 2011 ዝገብርኦ ፀወታታት ኣብ ነናይ ባዕለን ሜዳ ንክካየድ ተወሲኑ እዩ። ጋንታታት ኩዕሶ እግሪ ትግራይን ኣምሓራን ዘራኽብ ኣብ ስታድዮማት ትግራይ ዝካየዱ ውድድራት ብሰላማዊ መንገዲ ክዛዘም መንግስትን ህዝብን ትግራይ ሓላፍነት ከምዝወስድ ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ተዛሪቦም። ዶክተር ደብረፅዮን"ምስ ፌደረሽን ኩዕሶ እግሪ ኢትዮጵያ ኣብ ዝተገበረ ዘተ መንግስቲ ክልቲኦም ክልላት ሓላፍነት ከምዝወስዱ ብሚድያ ከፍልጡ ከምዘለዎ ብመሰረት ዝተገበረ ምርድዳእ እየ መግለፂ ዝህብ ዘለኹ" ኢሎም:: ትግራይ ሰላማን ምርግጋዓን ሓሊያ ተወልድቲ ካልኦት ብሄር እውን ተኸቢሮም ዝነብሩላ ኣብ ስራሕ ትርከብ ክልል እያ ዝበሉ እቶም ምክትል ርእሰ ምምሕዳር ኣብ ስፖርት ንበይኑ ዝፍጠር ምዝራግ ሰላም ኣይህሉን ኢሎም ። “ፖለቲካን ስፖርትን ክተሓዋወስ ኣይብሉን” ዝበሉ ኢሎም ዶክተር ደብረፅዮን: ፖለቲካ ኣብ ናይ ባዕሉ መድረኽ ኣብ ጠሬጴዛ ኣብ ዝግበር ቃልሲ እምበር ኣብ ሜዳ ስፖርት ክኣቱ ኣይግባእን ኢሎም። ቀዲሙ ዝወፀ መርሃግብሪ ከምዘመላኽቶ ቐፃሊ ረቡዕ ኣብ ፀወታ ፕሪመርሊግ ኢትዮጵያ ጋንታ መቐለ 70 እንደርታ ምስ ፋሲል ከነማ ኣብ ስታድዮም ትግራይ ጋንታ ባህርዳር ድማ ምስ ጋንታ ስሑል ሽረ ኣብ ስታድዮም ባህር ዳር ክራኸባ እየን ተባሂሉ ትፅቢት ይግበር። ምሉእ ትሕዝቶ ኣብዚ ምስማዕ ይክኣል። No media source currently available


ፓርላማ ኢትዮጵያ ኮሚሽን ዶብን ምምሕዳን መንነት ክምስረት ኣጽዲቑ

ፓርላማ ኢትዮጵያ ትማሊ ኣብዘካየዶ ኣኼባ ኮሚሽን ዶብን ምምሕዳርን መንነትን ክምስረት ብኣዋጅ ኣፅዲቑ። ቤት ምኽሪ ፌደረሽን መፍትሒ ክገብረሎም ዘይኸኣሉ ጉዳያት በዚ ኮሚሽን ክፍትሑ ከምዝኽእሉ ተኣሚኑ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ክልል ኦሮምያ ብዝተላዕለ ግጭት 8 ሰባት ምሟቶም ነበርቲ ይገልጹ

ኣብ ክልል ኦሮሚያ፣ዞባ ምዕራብ ወለጋ፣ወረዳ ላሎ ኣሳቢ፣ጣቢያ ገርጆ ሲበን ትማሊ ሓሙስ ሸሞንተ ሰባት ከምዝተቐትሉ ነበርቲ እቲ ከባቢ ንድምጺ ኣሜሪካ ገሊፆም። እቶም ነበርቲ ሰራዊት ሓይልታት ምክልኻል ብብዝሒ ናብ ደምቢደሎ ይጉዓዝ ኣብዝነበረሉ እዋን ብዝተኸፍተ ቶኽሲ ከምዝተቐትሉ ይገልፁ።ሽሞም ክግለፅ ዘይደለዩ መሰኻኽር ቶኪሶም ዝቐተሉዎም ንሰራዊት ኦነግ ይሃድኑ ዝነበሩ ሓይልታት ምክልኻል እዮም ኢሎም። ምኽትል ሓላፊ ቢሮ ፀጥታን ምምሕዳርን ክልል ኦሮሚያ ኣቶ በዙ ዋቅቤካ ኣብ መንጎ ዘይፍለጡ ዕጡቓት ሓይልን ኣብቲ ከባቢ ፀጥታ ይሕልው ዝነበረ ሰራዊት መንግስትን ብዝተፈጥረ ግጭት ህይወት ሰብ ምጥፍኡ ብምግላፅ ብዝሒ ዝሞቱ ግን ካብቲ ዝተብሃለ ንታሕቲ እዩ ኢሎም። ናይ ግንቢ ሆስፒታል ሜዲካል ዳይሬክተር ዶ/ር ደሳለኝ ኣበበ ናይ ክልተ ሰባት ኣስከሬን ከምዝመርመሩ ኣረጋጊፆም ኣለው።ናይቲ ዞባ ኣምሓዳሪ ኣቶ ገሜ ዴሳ ሸሞንተ ሰባት ከምዝተቐትሉ ንመራኸቢ ብዙሃን መንግስቲ ትማሊ ኣረጋጊፆም ኣለው።


ኦነግ መንግስቲ ኲናት ኣዊጁልና ክብል ከሲሱ

መንግስቲ ኲናት ኣዊጁ ክብል ግንባር ሓርነት ኦሮሞ/ኦነግ/ ከሲሱ።ኣስመራ ዝተኻየደ ውዕል ተግባራዊ ከይኸውን መንግስቲ ዕንቅፋት ይፈጥር ኣሎ ክብሉ ኣቦ መንበር ግንባር ሓርነት ኦሮሞ ኣቶ ዳዊት ኢብሳ ገሊጾም። ብኻልእ ወገን ፈፃሚ ስራሕ ዴሞክራሲያዊ ፓርቲ ኦሮሞ ትማሊ ኣብዘውፅኦ መግለፂ ሓይልታት ጥፍኣት ንኦሮምያ ዓውዲ ኲናት ንኽትኸውን እናተንቀሳቐሱ ኣብ ልዕሊ ሓይልታት ፀጥታ ቕትለት እናተፈፀመ ምዃኑ ገሊፁ’ሎ። እቲ ፈፃሚ ስራሕ ኣብ ጉዳያት ሰላምን ፀጥታን እቲ ክልል ኣመልኪቱ ኣብዘካየዶ ህፁፅ ኣኼባ ዝተፈላለዩ ውሳነታት ኣሕሊፉ’ሎ። እቲ መግለፂ ኣብ መንጎ ኦሮሞ ዝካየድ ዕጥቓዊ ቓልሲ ሰዓራይን ተስዓራይን ዘይብሉ እዩ ዝበለ እቲ መግለፂ ናይቲ ህዝቢ ሰላም ክዝረግ፣ህዝቢ ብሰላም ወፂኡ ከይኣቱን ስግኣት ክስምዖን፣ናይቲ ህዝቢ ፀገማት ዝፈትሑ ፕሮጀክትታት ደው ክብሉን ዝተኣተወ መፅብዓ ከይዕወት ናይ ውሽጥን ወፃእን ሓይልታት ጥፍኣት ኦሮሞ ሃገር ክመርሕ ኣይክእልን ብዝብል ውዲት መዓልቲ ምስ ለይቲ ይሰርሑ ኣለው ይብል ። ፀላእቲ ብዝኣለምዎ ብናይ ባዕልትና ሰባት ኣብ ልዕሊ ሰላማዊያን ህዝቢ ጨካን ናይ ሽብር መጥቓዕቲ እናተፈፀመ ህይወት ሰብ ይሓልፍ፣ደቂ ኣንስትዮ ይድፈራ፣ንብረት ይዓኑን ህዝቢ እውን ናይ ምንቅስቓስ መሰሉ እናተደረት፣ኣባላት ኣመራርሓ ኦዴፓን ፖሊስ ኦሮሚያን ብዘሰቅቕ ህይወቶም ሓሊፉ’ሎ ይብል። ምሉእ ትሕዝቶ ኣብዚ ምስማዕ ይክኣል። No media source currently available


ወከልቲ ትግራይ ኣብ ፓርላማ ኢትዮጵያ ስለምንታይ ንረቂቕ ጉዳይ መንነትን ወሰንን ተቓዊሞምዎ?

ቤት ምኽሪ ወከልቲ ኢትዮጵያ ነቲ ‘ኣሳሓሓቢ ዝተባሃለ ሕጊ ወሰን ምምሕዳርን መንነትን’ ብኣብዛሓ ድምጺn ብኣርባኦተ ተኣቅቦን ትማሊ ሓሙስ ኣጽዲቕዎ ኣሎ። ወከልቲ ትግራይ ኣባላት እቲ ፓርላማ ብሙልኦም ግና ነቲ ረቒቕ ሕጊ ተቃዊሞምዎ ኣለው። ቪኦኤ ዘዘራረቦም ኣባል ፓርላማ ኢትዮጵያ ኣቶ ኣጽባሃ ኣረጋዊ ‘እቲ ዝቀረበ ረቂቕ ምስ ሕገ መንግስቲ ኢትዮጵያ ስለዝራጸም’ዩ ዝተቃወምናዮ’ ይብሉ። ኣባላት’ቲ ፓርላማ ግና ‘እቲ ንጉዳይ መንነትን ወሰንን’ ኣጽኒዑን ተኸታቲሉን ምክረ ሓሳብ ዘቕርብ ኮምሽን ምስ ሕገ መንግስቲን ስልጣን ቤት ምኽሪ ፈደረሽንን ዝጻባእ ኣይኮነን’ ይብሉ። No media source currently available


ልዕሊ 27,500 ኤርትራዊያን ኣብ ማእከል ስደተኛታት ኢትዮጵያ ተመዝጊቦም ከምዘለው ትካል ሰብኣዊ ሓገዝ ሕ/ኣውሮጳ ይገልጽ

ዶብ ኤርትራን ኢትዮጵያን ኣብ ወርሒ መስከረም ምኽፋቱ ስዒቡ ልዕሊ 27,500 ኤርትራዊያን ኣብ ማእከል ስደተኛታት ኢትዮጵያ ተመዝጊቦም ከምዘለው ስርሒት ሰብኣዊ ሓገዝ ሕብረት ኣውሮጳ ዘዳለዎ ጸብጻብ ይገልጽ። ጸብጻብ ስርሒት ሰብኣዊ ሓገዝ ሕብረት ኣውሮጳ ልዕሊ 24,000 ኤርትራዊያን ብእንዳባጉና ዝጽዋዕ ማእከል ስደተኛታት ከምዝተመዝገቡ ካልኦት ኣስታት 3,500 ድማ ኣብ ክልል ዓፋር ዝርከብ ማእከል ስደተኛታት ከምዝተመዝገቡ ይሕብር። ብመሰረት ሓበሬታ እቲ ትካል ክሳብ ነሓሰ 31,2018 ዓ.ም 174,000 ኤርትራዊያን ስደተኛታት ኣብ ኢትዮጵያ ከምዘለው ይገልጽ። ኣብ መንጎ ኤርትራን ኢትዮጵያን ንዝሓለፈ 20 ዓመታት ዝጸንሓ ውጥረት ኣብ ሰነ 2018 ደው ምባሉን ኣብ ወርሒ ሓምለ ድማ ስምምዕ ሰላም ምፍርራሞም ይፍለጥ። ላዕለዋይ ኮሚሽን ጉዳይ ስደተኛታት ኣብ ሕቡራት ሃገራት ኣብ ወርሒ ጥቕምቲ ኣብ ዘውጽኦ ጸብጻብ ቁጽሪ ናብ ኢትዮጵያ ዝኣትው ኤርትራዊያን ስደተኛታት ኣብ መዓልቲ ካብ 53 ናብ 390 ምውሳኹ ይገልጽ።


ጀነራል ስብሓት ኤፍረም ናብ ገዝኡ እናኸደ ኸሎ ብሰብ ከምዝተሃርመ እሙናት ምንጭታት ይገልጹ`ለዉ

ሚንስተር ማዕድንን ጽዓትን ኤርትራ፡ ጀነራል ስብሓት ኤፍረም ቅድሚ ክልተ መዓልታት ናብ ገዝኡ እናኸደ ኸሎ ብሰብ ከምዝተሃርመ እሙናት ምንጭታት ይገልጹ`ለዉ። ዘይተረጋገጹ ምንጭታት ድማ ኣብ ከባቢ ገዝኡ ኣድብዩ ብዝጸንሐ ሰብ ብሽጉጥ ከምዝተሃረመን ብጽኑዕ ቆሲሉ ኣብ ሆስፒታል ኦሮታ ንክልተ መዓልታት ኣብ ጽኑዕ ክትትል ድሕሪ ምጽናሕ ሎሚ ናብ ወጻኢ ሃገር ከምዝከደ ይገልጹ`ለዉ። እቲ ዝሃረመ ሰብ፡ ኣብ ትሕቲ ቁጽጽር ኣትዩ ይምርመር ከምዘሎ ዝገልጹ ሽሞም ክዕቀበሎም ዝሓተቱ ምንጭታት፡ እቲ ተግባር ፈተነ-ቕትለት ይኹን ተራ ገበን`ውን ንምርግጋጽ ኣይተኻእለን ይብሉ። ድምጺ ኣሜሪካ ካብ ፖሊስ ኮነ ካብ ዝኾነ በዓል-ስልጣን ርእይቶ ምርካብ ፈቲኑ ኣይተዓወተን። ገለ ነበርቲ ኣስመራ’ውን መንግስቲ ከም ዓቢ ሃገራዊ ጉዳይ ሒዙ ብኣዝዩ ጥብቂ ምስጢር ዝሓዞ ይመስል ይብሉ።


ሱዳን፡ ክፍለ ግዝኣት ኣጥባራ ናይ ህጹጽ እዋን ኣዊጃ

ኣብ ሱዳን ክፍለ ግዝኣት ኣጥባራ ኣብታ ሃገር ዝረአ ዘሎ ናህሪ ዋጋታት ብምቕዋም ትማሊ ረቡዕን ሎሚ ሓሙስን ኣብ ዝተኻየደ ሰልፊ ህንጻ ቤት ጽሕፈት ምምሕዳር’ታ ክፍለ ግዝኣት ከምኡ’ውን ኣብ ኣብ ኣፍደገ’ቲ ምምሕዳር ዝነበረ መኻይን ብምቕጻሎምን ይ ህጹጽ እዋን ተአዊጁ’ሎ። እቲ ናይ ህጹጽ እዋን ኣዋጅ ሰዓታት ‘እቶ እቶ’ ካብ ንግሆ ሰዓት 6፡00 ክሳብ ድሕሪ ቀትሪ ሰዓት 6፡00 ብኣቆጻጽራ’ታ ሃገር ከምዝተአወጀ’ውን ኣገልግሎት ዜና ሮይተርስ ገሊጹ’ሎ። No media source currently available  ኣብ ዝተፈላለዩ ከተማታት’ታ ሃገር ተቓውሞታት ዝተራእዩ ምዃኖም እንተኾነ ኣንጻር መንግስቲ ብዝኻየዱ ተቓውሞታት ትፍለጥ ክፍለ ግዝኣት ከተማ ኣጥባራ ዝተኻየደ ተቓውሞ ግን ብኣማኢት ዝቑጸሩ ሰልፈኛታት ንጎደናታት ኣጥባራ ድሕሪ ምቁጽጻሮም ሓይልታት ጸጥታ ሰልፈኛታት ንምብታን ዘንብዕ ጋዝ ብምጥቓም ተፈሊጡ’ሎ። ኣብዚ ዓመት’ዚ ኣብ ከተማታት ሱዳን ብሰንኪ ናህሪ ዋጋታት ሓሩጭን ባኒን ተደጋጋሚ ተቓውሞታት ክረአ ምጽንሑ ይዝከር። ብዘጋጥም ዘሎ ሕጽረት ባኒን ነዳዲን ብዝሒ ሰባት ኣብ ኣብያተ መሰንከቲ ባኒን ነዳዲ መዓደሊን ሪጋ ክስርዑ ይረአ ምህላዎምን ተሓቢሩ’ሎ።


ቤት ፍርዲ ፈደራል ፖሊስ ኣብ ጉዳይ ሜ/ጀነራል ክንፈ ዝሓተቱ ተወሳኺ ናይ ምርመራ መዓልታት ተቐቢልዎ

ፌደራል ፖሊስ ብከቢድ ናይ ብልሽውና ገበን ንዝተጠርጠሩ ሜጄር ጀነራል ክንፈ ዳኘው ተወሳኺ ናይ ምርመራ ግዜ ክውሃቦ ንቤት ፍርዲ ዘቕረቦ ሕቶ ተፈቒዱሉ።እቲ ቤት ፍርዲ ብከቢድ ጥሕሰት ሰብኣዊ መሰላት ንዝተጥርጠሩ ኣቶ ተስፋየ ኡርጌ እውን ተመሳሳሊ ውሳነ ሂቡ’ሎ። ፌደራል ፖሊስ ኣብ ልዕሊ ናይ ሜቴክ ዋና ዳይሬክተር ዝነበሩ ሜጄር ጀነራል ክንፈ ዳኘው ዝጀመሮ ምርመራ ሎሚ እውን ተወሳኺ 14 መዓልታት ሓቲቱ።ናይ ተጠርጣሪ ጠበቓታት ዘቕረብዎ ተቓዋሞ ተቐባልነት ኣይረኸበን። ኣብ ሃገራዊ ድሕነት ሓላፊ ክፍሊ ግብረ ሓይሊ ፀረ-ሽብር ኣብ ልዕሊ ዝነበሩ ኣቶ ተስፋየ ኡርጌ ፖሊስ ተወሳኺ 14 መዓልታት ናይ ምርመራ ግዜ ሓቲቱ እቲ ቤት ፍርዲ ፈቒዱ’ሎ።ቤት ፍርዲ ን22 ታሕሳስ 2011 ዓ/ም ቆፅሮ ሂቡ’ሎ።


ኣብ ቤንሻንጉል ጉምዝ ትጉዓዝ ዝነበረት ኣውቶቡስ ብዘጋጠማ ሓደጋ ነታጒ 9 ሰባት ሞይቶም

ኣብ ክልል ቤንሻንጉል ጉሙዝ ካብ ባምባሲ ናብ ቶንጎ ትጉዓዝ ዝነበረት ሚኒሚባስ ዝዓይነታ ኣውቶቡስ ብዝወረደ ሓደጋ ቦምብ ህይወት 9 ሰባት ምሕላፉ ኣማሓዳሪ ወረዳ በጊ ኣቶ ጂፋ ራቢፋ ንሬድዮ ድምፂ ኣሜሪካ ገሊፆም። እታ መኪና ሎሚ ረቡዕ 18 ሰባት ፅዒና ትጉዓዝ ከምዝነበረትን ናብ በጊ ኣብዝወስድ መንገዲ ዝተቐብረ ቦምብ ተተኲሱ ሸሞንተ ሰባት ሽዑ ንሽዑ ከምዝሞቱን ሓደ ድማ ኣብ ሆስፒታል ከምዝዓረፈን እቶም ኣማሓዳሪ ሓቢሮም። ንኮሚሽነር ፖሊስ ክልል ቤንሻንጉል ጉሙዝ ሰይፈዲን ሃሩን ዝጠቐሰ ኣገልግሎት ዜና ኢትዮጵያ 10 ሰባት ምሟቶም ሓቢሩ’ሎ። እቶም ዝቖሰሉ ድማ ኣብ ቤጊ ሆስፒታል ይሕከሙ ከምዘለውን ብዛዕባ እቲ ሓደጋ ድማ ምርመራ ይካየድ ከምዘሎን ወኪል ድምጺ ኣሜሪካ ሓቢሩ’ሎ።


ኤርትራዊ ፕሮ. ኣስመሮም ለገሰ ካብ አዲስ አበባ ዩኒቨርሲቲ ናይ ክብሪ ማዕረግ ዶክትሬት ተዋሂብዎም

ካብ ሃርቫርድ ዩኒቨርሲቲ ብኣንትሮፖሎጂ ብዶክተረይት መዓርግ ዝተመረቑ ፕሮፈሰር ኣስመሮም ለገሰ፡ ኣብ 1973፡ “Gadaa: Three Approaches to the Study of African Society” ዝብል ዓቢይ-መሰረት ዘንጸፈት መጽሓፍ ጽሒፎም። ኣብ 2000 ድማ `Oromo Democracy: An Indigenous African Political System"ዝብል ካልኣይ መጽሓፎም ኣሕቲሞም።  ድሕሪ 20 ዓመታት ኣብ`ዚ ሰሙን`ዚ ናብ ኢትዮጵያ ዝተመልሱ ፕሮፈሰር ኣስመሮም፡ ኣዲስ ኣበባ ዩኒቨርሲቲ፡ ናይ ክብሪ ዶክተረይት ሂብዎም። ምስ ፕሮፌሰር ኣስመሮምን፡ ካብ መስረቲ ናይ ኦሮሞ ነጻነት ግንባር (ኦነግ) ኣቶ ለንጮ ለታ ዝተኻየደ ቃለ መጠይቕ ኣብዚ ምስማዕ ይክኣል። No media source currently available


ስነ ስርዓት ቀብሪ ፕረዚደንት ኢትዮጵያ ነበር ግርማ ወልደጊዮርጊስ ሎሚ ተፈጺሙ

ስነ ስርዓት ቀብሪ ፕረዚደንት ኢትዮጵያ ነበር ግርማ ወልደጊዮርጊስ ሎሚ ኣብ አዲስ አበባ መንበረ ጸባኦት ቅድስት ስላሰ ካቴድራል ተፈጺሙ። ፕረዚደንት ግርማ ወልደጊዮርጊስ ኣብ መሪሕነት ኣብ ዝነበርሉን ቅድሚኡ ዝነበረ ጉዕዞ ህይወቶም ዓብይ ኣበርክቶ ከምዝገበሩ ኣብቲ ስነ ስርዓርት ቀብሪ ተገሊጹ።  ኣብ ስነ ስርዓት ቀብሪ ንኢትዮጵያ ን12 ዓመታት ብፕረዚደንትነት ዘገልገሉ ፕረዚደንት ግርማ ወልደጊዮርጊስ ፕረ. ሳህለወርቅ ዘውዱ፡ ቀዳማይ ሚንስተር ኣብይ ኣሕመድን ላዕለዎት ሰበ ስልጣን መንግስቲን ኣብ ዝተረኽብሉ ሎሚ ተኻይዱ’ሎ። ፕረዚደንት ግርማ ወልደጊዮርጊስ ብተሓላቂ ሓለዋ ከባቢ ስርሓት ሰናይ ግብሪን ዝፍለጡ ዓበይቲ ሃገራዊ ስርሓት ከምዝበርኽቱ ኣብቲ ስነ ስርዓት ቀብሪ ተገሊጹ። ፕረዚደንት ሳህለወርቅ ኣብቲ ስነ ስርዓት ቀብሪ ዘስምዖ መደረ ንሓላፍነት ፕረዚደንትነቶም ብምጥቃስ መጸዋዕታ ኢትዮጵያ ዝተቐበሉ አቦ ክብላ ገሊጸኖም። ምሉእ ትሕዝቶ ኣብዚ ምስማዕ ይክኣል። No media source currently available


ራብዓይ ጉባኤ ሊግ ደቂ ኣንስትዮ ኢህወደግ አብ ከተማ መቐለ ተኻይዱ።ኣብቲ ጉባኤ ወይዘሮ መሰረት መስቀሌ ኣደ መንበር እቲ ሊግ ብምዃን ተመረፂን። ራብዓይ ሱርዕ ጉባኤ ሊግ ደቂ ኣንስትዮ ናይ ኢትዮጵያ ህዝብታት ወያናይ ዴሞክራስያዊ ግንባር(ኢህወደግ) ንሰለሰተ መዓልታት ኣብ ከተማ መቐለ ክካየድ ዝቐነየ ትማሊ ተዛዚሙ። ኣብ መኽፈቲ እቲ ጉባኤ ኣደ መንበር እቲ ሊግ ዝነበራ ሚንስተር ሰላም ወይዘሮ ሙፈሪያት ካሚል ኣብ ዘስምዕኦ ዘረባ ኣብ ኢትዮጵያ ተመዝጊቡ ዝበልኦ ቁጠባዊ፣ ማህበራዊን ፖለቲካዊ ለውጥታት ደቂ ኣንስትዮ ልዑል ኣበርክቶ ነይርዎን ኢለን። ኢትዮጵያ ኣብዚ ሐዚ እዋን ኣብ ተስፋን ስግኣት ኣላ ዝበላ ወይዘሮ ሙፈርያት ከም ሃገር ዝርኣዩ ፀገማት ንምፍታሕ ደቂ ኣንስትዮ ግደአን ከበርክታ ይግባእ ኢለን። ኣብ ዘረበአን ብፍላይ ኣብ ሞንጎ ኣመራርሓ ዘሎ ንሕንሕ ህዝቢ ይጎድእ ምሃለዉ ገሊፀን። ህዝቢ ከም ህዝቢ ንሓድሕዱ ፅላኣት የብሉን ዝበላ ወይዘሮ ሙፈርያት ህዝቢ ካብ ፍቕሪ ወፃኢ ኣጀንዳ የብሉን ኢለን። "ነባእሶ ዘለና ንሕና ኣመራርሓ ኢና ነቲ ህዝቢ ንገደፎ" ኢለን። ናይ ኽብሪ ጋሻ እቲ ጉባኤ ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ደቂ ኣንስትዮ ንነፃነትን ዴሞክራሲን ኣብ ዝተገበረ ቃልሲ ናይ ባዕለን ግደ ኣበርኪተን እየን ኣብ ልምዓትን ህንፀት ሃገርን እውን ልዑል ኣበርኽቶ ኣለወን ኢሎም። "ኣብዚ ሐዚ እዋን ኣብዛ ሃገር ንዝተመዝገቡ ለውጥታት ናይ ሓባር ንዝተፈፀሙ ስሕተታት ግና ናይ ህወሓትን ተወለድቲ ትግራይን ጥራሕ ተገይሩ ይግለፅ ኣሎ" ዝበሉ ዶክተር ደብረፅዮን "እዚ ኣካይዳ ድማ ኣብ ክንዲ ተኸባቢርካ፡ሓቢርካ ምንባር ተቐያይምካ ተፃሊእኻን ንምብትታን ዘቀላጥፍ እዩ" ብምባል ተዛሪቦም።  ሰላምን ምርግጋእን ንምስፋን ኣብ ዝግበር ፃዕሪ ደቂ ኣንስትዮ ፃዕረን ከሐይላ እውን ፀዊዖም። ኣደ መንበር እቲ ሊግ ዝነበራ ወይዘሮ ሙፈሪያት ካሚል ጊዜ ስርሐን ብምዝዛሙ ሓዳሽ ኣደ መንበር ተመሪፀን። ብመሰረት እዚ ወይዘሮ መሰረት መስቀሌ ካብ ዴሞክራስያዊ ምንቅስቓስ ህዝብታት ደቡብ ኢትዮጵያ (ደኢህዴን) ኣደ መንበር ወይዘሮ መስከረም ኣበበ ድማ ካብ ኣምሓራ ዴሞክራሲያዊ ፓርቲ (ኣዴፓ) ምክትል ደዶ መንበር ብምዃን ተመሪፀን። ወይዘሮ መሰረት መስቀሌ ኣብ ዘስምዕኦ ዘረባ ሰላም ንምስፋን ፣ ተጠቃሚነት ደቂ ኣንስትዮ ፣ ንሓድነት ሃገርን እና ምቅርራብ ህዝብታት ከምዝሰርሓ ተዛሪበን። እቲ ኣብ ከተማ መቐለ ከተማ ክኻየድ ዝቐነየ ጉባኤ ሊግ ደቂ ኣንስትዮ ኢህወደግ "ዝተወደበ ተሳትፎን ተጠቃሚነትን ደቂ ኣንስትዮ ንኹለመዳያዊ ሃገራዊ ብልፅግና" ብዝብል መሪሕ ሓሳብ እዩ ተኻይዱ ። እቲ ጉባኤ በዓል ሸውዓተ ነጥብ መግለፂ ቅዋም ብምውፃእ ዝተዛዘመ ኮይኑ ቐፃሊ ጉባኤ እቲ ሊግ ኦሮሞ ዴሞክራሲያዊ ፓርቲ (ኦዴፓ) ከሰናድኦ ተወሲኑ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ነበርቲ ሞያሌ አባላት ሓይልታት ምክልካል 7 ሰባት ቐቲሎም ክብሉ ይኸሱ

ኣብ ሞያሌ ብሰራዊት ምክልካል ሸውዓት ሰባት ተቐቲሎም ክብሉ ነበርቲ’ታ ከተማ ሓቢሮም። ምምሕዳር ዞባ ቦረና ብወገኑ መበገሲ’ቲ ቅትለት ንምጽራይ አባላት ሓይልታት መከላከሊ ይሓትት ከምዘሎ ገሊጹ’ሎ። እቲ ቅትለት ንምንታይ ከምዝተፈጸመ ዛጊት ዝተፈልጠ ነገር ከምዘየለ ፡ እንተኾነ ሎሚ ዕጡቓት አባላት ሓይልታት ምክልካል ኣብታ ከተማ ንከይንቀሳቀሱ ምእጋዱ ኣፍሊጡ’ሎ። ኣብ ከባቢ ሞያሌ ዘሎ ጎንጺ ፈደራል ሓይልታት ምክልካል ብምእታው እቲ ኩነታት ይረጋጋእ ከምዘሎን’ቲ ጎንጺ ደው ከምዝበለ በዓል ስልጣን ጸጥታ ክልል ሶማሌን ነበርቲ’ቲ ከባቢን ይገልጹ ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ብዛዕባ ኣብ ክልል ቤንሻንጉል ጉሙዝ ብዕጡቓት ይፍፀም ዘሎ መጥቓዕቲ

ኣብ ክልል ቤንሻንጉል ጉሙዝ ፍሉይ ወረዳ ማኦ-ኮሞ ጣቢያ ቨንሸባ ኣብ ልዕሊ ኢንቨስተራት ሕርሻ መጥቓዕቲ ተፈፂሙ ዕጡቓት ንሸውዓተ ሰራሕተኛታት ሕርሻ ዓፊኖም ከምዝወሰዱ፣ካልኦት ካብቲ ዓፈና ዘምለጡ ሸውዓተ ሰራሕተኛታት ድማ ኣብ ዱር ተሓቢኦም ከምዝርከቡ ንድምጺ ኣሜሪካ ገሊፆም። ናይቲ ክልል ምምሕዳር መጥቓዕቲ ምፍፃሙ ብምርግጋፅ ፈፀምቱ ናይ ኦነግ ኽዳንን ኣርማን ዝለበሱ መንነቶም ዘይተፈልጡ ዕጡቓት እዮም ክብል ከሎ ኦነግ ግን ኣብ ልዕሊ ዝኾነ ይኹን ኣካል መጥቓዕቲ ናይ ምፍፃም ዕላማ የብሉን፤ኣብቲ ከባቢ እውን ኣይንቀሳቐሰን ኢሉ’ሎ። ብመሰረት ካብቲ መጥቓዕቲ ዘምለጡ መሰኻኽር ብቕድሚ ትማሊ ሰንበት 7 ታሕሳስ 2011 ዓ/ም ኣጋምሸት ዕጡቓት ብሃንደበት ንናይ ሕርሻ ማእኸል ብምውራር መጥቓዕቲ ምፍጻሞም ይገልጹ። ሕግን መንግስትን ኣብዘየለሉ ሽመይ ምግላፀይ ኣፀጋሚ እዩ ዝበሉ ኣብ ክልል ቤንሻንጉል ጉሙዝ ፍሉይ ወረዳ ማኦ-ኮሞ ጣቢያ ቨንሽባ ኣብ ኢንቨስመንት ሕርሻ ዝተዋፈረ ኢንቨስተር ሕርሽኡ "ወርዒ ልምዓት ሕርሻ’’ ከምዝብሃልን ካብ ከተማ ኣሶሳ ኣስታት 115 ኪሎ ሜትር ሪሒቑ ከምዝርከብ ይገልፅ። ነቲ ኢንቨስተር፣ተሓቢኦም ዝርከቡ ሰራሕተኛታት ናይቲ ሕርሻ፣መግለፂ ሰበስልጣን ቤንሻንጉል ጉሙዝ፣መልሲ ግንባር ሓርነት ኦሮሞን ዝሓዘ ድምፂ ኣብዚ ምስማዕ ይክኣል። No media source currently available


ኣብ ከተማ ሞያሌ ብዝቕጽል ዘሎ ግጭት ልዕሊ 40 ሰባት ሞይቶም

ኣብ ዶብ ኢትዮጵያን ኬንያን ከተማ ሞያሌ ብዕጡቓት ሶማሌ ዝተጀመረ መጥቓዕቲ ደው ከምዘይብለ ነበርቲ ገሊፆም።ታሸዓይ መዓልቲ ብዝቐፀለ መጥቓዕቲ ክሳብ ሎሚ ልዕሊ 40 ሰባት ሞይቶም ብኣሽሓት ዝቑጸሩ ቆሲሎም፣ ካል ኦት ብኣሽሓት ዝግመቱ ነበርቲ እታ ከተማ ድማ መንበሪኦም ገዲፎም ከምዝተሰደዱን ምምሕዳር እታ ከተማ ኣፍሊጡ። ነቲ መጥቓዕቲ ዝፍፅምዎ ዘለው ኣባላት ፍሉይ ሓይሊ ሶማሌ ዝነበሩን ዕጡቓት ኣል-ሸባብን ምዃኖም ነበርቲ ንሬድዮ ድምፂ ኣሜሪካ ገሊፆም። ወኪል ድምጺ ኣሜሪካ ካብ ናይሮቢ ዝሓለፈ ቀዳም ኣብ ከተማ ሞያሌ መጥቓዕቲ ፈፂምና ክብሉ ዕጡቓት ኣብ ማሕበራዊ ሚዲያ ዘውፅኡዎ ቪዲዮ ንክትዛረቦ እውን ዘስካሕክሕ ተግባር ተፈፂሙ’ሎ ክብል ሓደ ነባሪ እታ ከተማ ኣረጋጊፁለይ ይብል።


'ኤርትራዊያን ካብ ምዕባለ ትግራይ ንክቋደሱ ይስራሕ ኣሎ' ኢለን ወ/ሮ ልያ ካሳ

'ሕቶ መንነት ወልቃይትን ራያን ኣሎ'ዶ ኣይፋሉን ንዝብል ሕቶ ንምምላስ ኣብ ባይታ ናብ'ቲ ህዝቢ ወሪድካ ምርግጋጽ ከምዝካኣል' ዝገለጻ ሓላፊት ቢሮ ርክብ ህዝቢን መንግስቲን ትግራይ ወ/ሮ ልያ ካሳ 'ዕላማ'ቶም ዝላዓሉ ሕቶታት ኮነ ኢልካ ናይ ትግራዋይ መንነት ንምድኻም'ዩ፣ ሎሚ'ኳ ሕልፍ ኢሉ ሕቶ መርየት ይኾን'ሎ' ኢለን። 'ኣብ ኢትዮጵያ ኣብ'ዚ ቀረባ እዋናት ይኽሰት ዘሎ ዕግርግራት ወጻእተኛ ኢድ ኣኣታውነት ከምዘለዎ ፍሉጥ'ዩ' ዝበላ እተን ወሃቢት ቃል 'ነቲ ኣብ ኢትዮጵያ ዕብየት ዘመዝገበ ልምዓታዊ መንግስቲ ንምድኻም ዝዓለመ'ዩ'ውን' ይብላ። 'መራሒ ኤርትራ ፕረዚደንት ኢሳያስ ኣፈወርቂ ኣብ ዛላምበሳ ኣትዮም ነይሮም'ዮም' ዝበላ ወ/ሮ ልያ 'ከምመጠን ትግራዋይ ሓደ መዓልቲ ንመቐለ ምምጸኦም ዘይተርፍ'ዩ ንሕና'ውን ብሓጎስ ክንቅበሎምን ክነጋይሾምን ተስፋ ኣለኒ' ኢለን። No media source currently available


ኣብ ዶብ ኢትዮጵያን ኬንያን ዝረአ ግጭት ንምፍታሕ ዝዓለመ ዘተ ተኻይዱ

ኣብ ዙሪያ ግጭት ዶብ ኢትዮጵያን ኬንያን ጠሚቱ ላዕለዎት ሰበስልጣን ተሳገርቲ ዶብ ኢትዮጵያን ኬንያን ዝተሳተፍሉ ኣብ ከተማ ሃዋሳ ክካየድ ዝቐነየ ኣኼባ ተዛዚሙ። በይነ መንግስታዊ ልምዓት ምብራቕ ኣፍሪቃ /ኢጋድ/ ንድምጺ ኣሜሪካ ኣብዝለኣኾ መግለፂ ላዕለዋይ ሰበስልጣን ክልቲኦም መንግስታት ዘካየድዎ ምኽክር ኣብ ክልላት ኦሮሚያን ሶማሊያን ከተማ ሞያሌ፣ኣብ ክልል ዶቡብ ኦሞ፣ዳስነችን ኛጋቶ ቱርካና ኮሪደራት ነባሪ ሰላም ንምስፋን፣ምርግጋፅ ድሕነትን ናይ ቀጠና ቁጠባዊ ምዕባለን ዝምልከት ከምዝነበረ ኣፍሊጡ’ሎ። ኣብ ከባቢ ዶብ ዝነብሩ ማሕበረሰባት መብዛሕቲኦም እንስሳት ብምርባሕ ዝናበሩ ብምዃኖም ብሰንኪ መግሃጫን ማይን ግጭት ከምዝፈጥሩ እቲ ዜና ይሕብር። ብቲ ከባቢ ዝካየድ ዘይሕጋዊ ዝውውር ኣፅዋርን ኮንትሮባንድ ንግድን እቲ ህዝቢ ብሰላም ከይነብር ካብ ምግባሩ ብተወሳኺ ንምጥፋእ ህይወት ሰባትን ከቢድ ጉድኣትን ምኽንያት ኮይኑ እዩ ፀኒሑ። ብመሰረት ዝወፀ ትልሚ ኣብቲ ከባቢ ዘሎ ግጭት ደው ንምባል፣ካብ ቤት ንብረቶም ንዝተመዛበሉ ዜጋታት ረድኤትን ሓገዝን ብምሃብ ናብ መነባብኦም ምምላስ ዝብል ስምምዕ እውን ዝሓዘ እዩ ይብል ።


ኢትዮጵያ: ናብ ቤት ጽሕፈት ቀ/ሚ ዘምርሑ ወታሃደራት ካብ 5 ክሳብ 14 ዓመት ማእሰርቲ ተፈሪድዎም

ወታደራዊ ቤት ፍርዲ ኢትዮጵያ ኣብ ዝሓለፈ ጥቅምቲ ናብ ቤት ፅሕፈት ቀዳማይ ሚንስትር ኣብይ ኣሕመድ ኣብ ልዕሊ ዘምርሑ 66 ወታደራት ወታደራዊ ሕጊ ብምጥሓስ ካብ ሓሙሽተ ክሳብ 14 ዓመታት ከምዝተፈርዶም ሰበስልጣን ገሊፆም። ወታደራዊ ዩኒፎርም ዝተኸደኑ 200 ወታደራዊ ምስ ዕጥቖም 20 ጥቅምቲ 2018 ናብ ቤት ፅሕፈት ቀዳማይ ሚንስትር ብምኻድ ምስ ዶ/ር ኣብይ ተራኺቦም።መንግስቲ ናይ ደሞዛ ወሰኽ ንምሕታት እዮም መፂኦም ክብል ገሊፁ ነይሩ። ቀዳማይ ሚንስትር ኣብይ ምስቶም ወታደራት ስፖርት እናሰርሑ ብመንግስታዊ ቴሌቪዥን ዝተርኣዩ ክኾኑ ከለው ፀኒሖም ግን ናይቲ ጉጅለ መራሕቲ እከይ ዕላማታት ብምሓዝ ነቲ ለውጢ ደው ንምባል ዝሃቀኑ እዮም ኢሎም ገሊፆም።ሮይተርስ ዘውፅኦ ዜና ሽሞም ዘይተጠቕሱ ኣባላት እውን ከይቐትልናዮ ኣምሊጡና ኢሎም ክብሉ ምስምዖም ቀዳማይ ሚንስትርኣብይ ተዛሪቦም ነይሮም ይብል። ሓላፊ ዳይሬክቶሬት ወታደራዊ ቤት ፍርዲ ኮነሬል መሸሻ ኣረዳ ብቕድሚ ትማሊ ቀዳም ንጋዜጠኛታት ኣብዝሃብዎ ቃል እቲ ወታደራዊ ቤት ፍርዲ ንሓደ ተኸሳሲ 14 ዓመታት ክፈርዶ ከሎ እቶም ዝተረፉ 65 ድማ ካብ ሓሙሽተ ክሳብ 13 ዓመታት ተፈሪዱዎም።


ኣብ እዋናዊ ኩነታት ኢትዮጵያ ዝጠመተ ዘተ ኣብ መቐለ ዩኒቨርሲቲ ተኻይዱ

ኣብ እዋናዊ ኩነታት ኢትዮጵያ ዝጠመተ መድረኽ ዝሓለፈ ቀዳምን ሰንበት ኣብ ከተማ መቐለ ተኻይዱ። ኣብቲ መድረኽ ነባር ኣመራርሓ፣ ፍሉጣት ሰባት፣ ካብ 15 ተቓወምቲ ውድባት ዝተወከሉ ኣመራርሓ እተን ወድባትን ካልኦት ዕዱማትን ተሳተፍቲ ኮይኖም እዮም። ብዩኒቨርስቲ መቐለ ተዳልዩ ዝሓለፈ ቀዳምን ሰንበትን ኣብ ዝተኻየደ መድረኽ ኢትዮጵያ ኣብ ዝሓለፉ 27 ዓመታት ኣብ ፖለቲካዊ፣ ማሕበራዊን ኢኮኖምያዊን ዓውድታት ኣመዝጊባቶም ዝበሃሉ ለውጥታትን የጋጥሙዎ ከምዘለዉ ዝግለጹ ዕንቅፋትን ተዘትይሎም እዩ። ብፍላይ ኣብዛ ሃገር ንዝተርኣየ ዘይምርግጋዕ መበገሲ እዮም ኢሎም ነባር ኣመራርሓ ኢህወደግ ኣይተ በረከት ስምኦምን ዘቅረብዎም 5 ነጥብታት መዘራረቢ ኮይኖም እዮም። . ኣብዛ ሃገር ልዕልነት ሕጊን ዘተኣማምን ሰላም ክሰፍን ዘይምግባሩ: ፅንፈኛ ብሄርተኝነት ምስፈኑ፡ ማሕበረ ኢኮኖምያዊ ሕቶታት መናእሰይ ክምለስ ዘይምኻኣሉ; ምትእትታው ናይ ወጻኢ ሓይልታት: ሓይልን ዲሞክራስያዊ መንግስቲ ዘይምህላዉ ዝብሉ እዮም። ነዚኦም ፀገማት ንምፍታሕ ፈለማ ብደረጃ ሃገር ሰፊሕን ዓሙቕ ዘተ ምክያድ የድሊ ኢሎም ኣይተ በረከት። ኣብቲ ዘተ ዝተሳተፉ ነባር ኣመራርሓ ኢህወደግ ኣይተ ስብሐት ነጋ ምትእትታው ናይ ወጻኢ ሓይልታት ኣብ ዝብል ብዝልዓለ ደረጃ ከምዘሎ የብርሁ። " ብዛዕባ ኢድ ኣታወነት ወፃኢ ኣብ ቤት ምኽሪ ኢህወደግ ይግለፅ ዝነበረ ኣሜሪካ ኣቦ መንበር ኣይትመርፀልናን ዝብል እዩ። ኣብ ከይዲ መረፃ ዶክተር ኣብዩ ንሳኻ ኣይተ በረከት እውን ተቓዊምካ ነይርካ ካልኦት እውን ካብ ህወሓት ዝተቓወሙ ነይሮም። ምኽንያቱ ከምኡ ይበሃል ዝነበረ እቶም ኣሜሪካውያን ኣቦ መንበር ከምርፁ ይጓየዩ ነይሮም። ስለዚ ኢድኣታወነት በዚ ደረጃ ይረአ ነይሩ" ክብሉ ተዛሪቦም። ካብ ቤት ፅሕፈት ማእከላዊ ኮሚቴ ኦዴፓ ተወክሎም ኣብቲ ዘተ ዝተሳተፉ ኣይተ ቶሎሳ ዋቅጋሪ ኣብዚ ሐዚ እዋን ኣብ ኢትዮጵያ ዝተፈጠረ ፀገም በዚ ሐዚ ዘሎ ኣመራርሓ ዘይኮነስ ቅደሚ ሐዚ ብዝሰረቑን ሕጊ ዝጠሓሱ ኣከብቲ ክራይ ሕመቖም ንምሕባእ ይፍፅምዎ ዘለዉ እዩ ኢሎም። ብዛዕባ ምትእትታው ናይ ወጻኢ ሓይልታት ኣሎ ዝተብሃለ ድማ እንትገልፁ"ምትእትታው ኣሎ ዝበሃል ጌጋ እዩ። ኢትዮጵያ ፖሊሲ ርክብ ወፃኢ ኣለዋ። ምስ ዝማዕባለ ሃገራት ይኹን ምስ ሃገራት ኣፍሪካ ትገብሮ ርክብ ናይ ባዕላ ረብሓን ልኡላውነትን ማእኸል ዝገበረ እዩ። ምትእትታው ኣሎ’ ይብሉ ዘለዉ ኢትዮጵያ ምስ ዝተፈላለዩ ሃገራት ንትገብሮ ርክብ ዘይዋሓጠሎም ኣካለት እዮም እዚ ክስተኻኸል ይግባእ" ክብሉ ገሊፆም።  ኣብቲ ዘተ ነባራት ኣመራርሓ፣ ምሁራን፣ መራሕቲ ሃይሞኖት፣ ፍሉጣት ሰባት ካብ 15 ተቓወምቲ ወድባት ፖለቲካ ፓርቲ ተወከልቲ ተሳቲፎም እዮም። No media source currently available  ተሳተፍቲ መድረኽ ከምዚ ዓይነት ሃገራዊ ዘተ ቐፃልነት ክህልዎ ካልኦት ዩኒቨርስቲታት እውን ተመሳሳሊ ዘተ ብምክያድ ንዘሎ ፀገማት መፍትሒ ንምንዳይ ሓገዝቲ ክኾኑ ይግባእ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ፕረ. ኢሳያስ ምስ ልዑል ዓረብ ኢማራትስ ተራኺቦም: ተዘራሪቦም

ፕረዚደንት ኢሳያስ ኣፈወርቂ ምስ ልዑል ዓረብ ኢማራትስ ሸኽ መሓመድ ቢን ዛይድ ሎሚ ኣብ ኣቡ ዳቢ ተራኺቦም ኣብ ክልቲኣዊ ዝምድናን ምትሕብባርን ብሰፊሕ ምዝርራቦም ሚንስትሪ ዜና ኤርትራ የማነ ገብረመስቀል ሓቢሮም። ፕረዚደንት ኢሳያስ ኣፈወርቂ ኣብ ዝሓለፈ ሰሙን ናይ ሰለስተ መዓልታት ናይ ስራሕ ምብጻሕ ኣብ ሶማልን ኬንያን ምክያዶም ይፍለጥ። ፕረዚደንት ኢሳያስን ፕረዚደንት ኡሁሩ ኬንያታ ኣብ ምርግጋጽ ሰላምን ምርግጋእን ሶማል ንፈደራል መንግስቲ ሶማል ኣብ ዘበረክትዎ ሓገዝ ብሓባር ክሰርሑ ምስምምዖም ሚንስትር ዜና የማነ ገብረመስቀል ኣብ ዘውጽእዎ ናይ ትዊተር መልእኽቲ ገሊጾም።


ፕረ. ኢሳያስን ፕረ.ፎርማጆን ታሪኻዊ ርክባት ንምሕያል ተሰማሚዖም

ኣብ ዋና ከተማ ሞቓድሾ ዝተራኸቡ ፕረዚደንት ኤርትራ ኢሳያስ ኣፈወርቅን ፕረዚደንት ሶማል ሞሓመድ ዓብዱላሂ ሞሓመድ ፋርማጆን ኣብዘውፅኡ ሓባራዊ መግለፂ ኣብ ሓባራዊ ጉዳያት ብምዝታይ ናይ ክልቲአን ሃገራት ታሪኻዊ ርክባት ንምሕያል ተሰማሚዖም ይብል። ፕረዚደንት ኢሳያስ ኣፈወርቂ 13ን 14ን ታሕሳስ 2018 ኣብ ሞቓድሾ ዑደት ኣብ ዝፈፀምሉ ምስ መዘንኦም ፕረዚደንት ፋርማጆ ብምዝታይ ኣብ ንግዲ፣ኢንቨስትመንትን ርክባት ህዝቢ ምስ ህዝብን ሓዊሱ ኣብ ሓባራዊ ረብሓ ኽልቲአን ሃገራት ንምትሕብባር ተሰማሚዖም ኣለው። እዪ መግለጺ ኣብ ሓባራዊ ልምዓት፣ምዕባለን ብልፅግናን እቲ ዞባ ጠሚቱ ኣብ ቀርኒ ኣፍሪካ ተፈጢሩ ዘሎ ሃውህው ንምሕያል ቅሩቡነቶም እውን ኣረጋጊፆም ይብል ። ሽበራን ድኽነትን ንምግጣም ኣድላይነትን ቀፃልነትን ኩለመዳያዊን ዝተዋደደን ኣገባብ ከምዘድሊ ክልቲኦም መራሕቲ ተሰማሚዖም ኣለው። ሓባራዊ ፍታሕ ዘድልዮም ብዙሓት ሓባራዊ ፈተናታት ኣብ ቅድሚኦም ከምዘለው ክልቲኦም መራሕቲ ኣፅንኦት ከምዝሃብሉ ዝገለፀ እቲ መግለፂ ኣብ ሕድ ሕድ ሃገራቶምን ብሓባር ንዘጋጥሙ ብድሆታትን ንምፍታሕ ሓባራዊ ዝምድናታቶምን ምድግጋፎም ንከሐይሉ ተሰማሚዖም ኣለው።


ኢጋድ ኣብ ሞያለ ቱርካና ዘጋጥም መጥቓዕቲ ንቁጠባ'ቲ ከባቢ የዛሕትሉ ከምዘሎ ገሊጹ

ኢጋድ ኣብ ዶብ ኢትዮጵያን ኬንያን ሞያለን ቱርካናን ብዝፍጠር ተደጋጋሚ ግጭት ኣብ ናይቲ ከባቢ ቁጠባዊ ዕብየት ዝሕታለን ውጥረትን ክሰፍን ገይሩ’ሎ ይብል ። ኣብ ዶብ ኢትዮጵያን ኬንያን ነባሪ ሰላም ንምርግጋፅ ዓሊሙ ኣብ ከተማ ሃዋሳ ኣብ ዝተዳለወ መድረኽ መንግስታዊ ሰበስልጣን ክልቲአን ሃገራት ይሳተፉ ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ሞያለ ብዘጋጠመ መጥቓዕቲ 10 ምሟቶም ተገሊጹ

ካብ ክልል ኢትዮጵያ ሶማሊያ ዝመፅ ዕጡቓት ኣብ ልዕሊ ነበርቲ ከተማ ሞያለ ይፍፀምዎ ዘለው መጥቓዕቲ ንንሻድሻይ መዓልቲ ከምዝቐፀለን ሎማ ዓርቢ እውን ዕጡቓት ካብ 10 ሰባት ንላዕሊ ከምዝቐትሉን ነበርቲ ገሊፆም። ካብቶም ዝተቐትሉ ኣማሓዳሪ ቀበሌ 02 ዝኾኑ ኣቶ ዋቆ ላኬ ምዃኖም ብምሕባር እቲ ቶኽሲ ብምቕፃሉ ብዝሒ ናይ ዝተቐትሉ ንምፍላጥ ከምዘይክኣል እቲ ፀብፃብ ይሕብር። ካብ ክልል ሶማሊያ መብርሂ ንምርካብ ዝተገብረ ፈተነ ኣይሰለጠን።


ኢትዮጵያ ሰራዊታ ካብ ዶብ ኤርትራ ትስሕብ ከምዘላ ትገልጽ

ወታሃደራዊ ሰበ ስልጣን ኢትዮጵያ ኢትዮጵያ ሰራዊታ ካብ ዶብ ኤርትራ ትስሕብ ከምዘላ ሎሚ ዓርቢ ገሊጾም። ኣዛዚ ምዕራባዊ እዚ ጀነራል አስራት ደኒሮ ዝምድና ክልቲኣን ሃገራት “ልዑል ምምሕያሽ ምርኣዩን ብወገን ኤርትራን ዝጸንሓ ስግ ኣት ብምጉዳሉን ሰራዊታ ኣብቲ ዶብ ምጽንሑ ኣድላይ ኮይኑ ከምዘይተረኸበ” ገሊጾም። እቶም ወታሃደራዊ ኣዘዝቲ ነዚ ዝገለጹ ምስ ፋና ብራኦድካስቲንግ ኤጄንሲ ዝሃብዎ ጋዜጣዊ መግለጺ ‘ዩ። ቀዳማይ ሚንስትር ኢትዮጵያ ዶ/ር ኣብይ ኣሕመድ ኣብ ወርሒ ሚያዝያ ናብ መዝነት ካብ ዝመጹ ንደሓር ኣብታ ሃገር ካብ ዝተአታተው ለውጢታት ገለ ኣብ መንጎ ኤርትራን ኢትዮጵያን ንዝሓለፈ 20 ዓመታት ዝጸንሓ ውጥረት ኣብ ወርሒ ሓምለ ብስምምዕ ሰላም ድሕሪ ምዝዛሙ ኣብ መንጎ ክልቲኣን ሃገራት መጉዓዝያ መሬትን በረራን ከምዝጀመረን ኤምባሲ ሃገራት ከምዝኸፈታ ይፈልጥ።


ኣብ ሞንጎ ህዝብታት ትግራይን ኣምሓራን ዘሎ ርክብ ንምሕይል ፎረም ሰላም ኣብ ዩኒቨርስቲ መቐለ ተኻይዱ

ኣብ ሞንጎ ህዝብታት ትግራይን ኣምሓራን ዘሎ ርክብ ንምሕይል ዝዓለመ ፎረም ሰላም ትማሊ ኣብ ዩኒቨርስቲ መቐለ ተኻይዱ። ኣብ ሞንጎ ክልቲኦም ህዝብታት ጎንፂ ንምፍጣር ይግበር ኣሎ ዝተብሃለ ምንቅስቓስ ብሰላም ንምፍታሕ ዝከኣለሉ መንገዲ ኣብቲ ፎረም ተዘትዩ። “ህዝብታት ትግራይን ኣምሓራን ሓቢሮም ዝነበሩ ብብዙሕ ነገራት ዝመሳሰሉ እዮም" ይብሉ ኣብ ዩኒቨርሲቲ ደቡብ አፍሪቃ ኣብ ኣፈታትሓ ጎንፂ መፅናዕቲን ምርምርን እናከየዱ ዝርከቡን፤ ኣብ ዩኒቨርስቲ መቐለ ድማ መምህር ስነ ፅሑፍ ዶክተር ገብረየሱስ ተኽሉ ። ህዝብታት ትግራይን ኣምሓራን ዘመሳስልዎም ቁም ነገራት ንጎኒ እናተደፍኡ፣ ኣፈላላዮም ብዝበለፀ ጎሊሆም ክወፁ እናተገበረ ሐዚ ንክልቲኦም ህዝብታት ናብ ዘይጠቅም ጎንፂ ከምርሑ ይግበር ኣሎ ኢሎም። ኣብቲ መድረኽ ዘረባ ዘስምዑ ፕሬዚዳንት እቲ ዩኒቨርስቲ ፕሮፌሰር ክንደያ ገብረሂወት “ዩኒቨርስቲታት ናይ ዝተፈላለዩ ብሄር ተወለድቲ ዝሓዙ ብምዃኖም ነኒባዕሎም ዝላለይሉ ሓድነቶም ዘሕይል እዩ" ኢሎም። ዝርኣዩ ዘይምርድዳእ ናብ ናይ ብሄር ጎንፂ ንምስግጋር ዝግበር ምንቅስቓስ ይረአ ኣሎ ዝበሉ ፕሮፌሰር ክንደያ ከምዚ ዓይነት መድረኻት ሰላም ክሰፍን ንምግባር ኣበርክቶ ኣለዎም ኢሎም። ኣብ ሞንጎ ክልቲኦም ህዝብታት ዝፀንሐ ርክብ፣ ኣብዚ ሐዚ እዋን የጋጥሙ ዘለዉ ፈተናታት ንዘጋጠሙ ፈተናታት ድማ ብዘይ ጉድኣት ንምስጋር ብናይ ሰላም ተሟጋታይ ኣካይዳ ብምጥቃም ክግበሩ ዝኽእሉ ፃዕርታት እወን ኣብቲ ፎረም ተዘትይሎም እዩ። ምሉእ ትሕዝቶ ኣብዚ ምስማዕ ይክኣል። No media source currently available


ሰመጉ መንግስቲ ኣብ ዝሓለፈ ዓመታት ዝተፈጸሙ መግሃስቲ ሰብኣዊ መሰላት ዝወስዶ ዘሎ ስጉምቲ እኹል ኣይኮነን ይብል

ኣብ ዝሓለፍ 27 ዓመታት ኣብ ኢትዮጵያ ዝተፈፀሙ መግሃስቲ ሰብኣዊ መሰላት ይግልፅ ካብ ዘሎ ዝኸፍአ እዩ ክብል ጉባኤ ሰብኣዊ መሰላት/ሰመጉ/ ኣፍሊጡ። ተጠባባቒ ዋና ዳይሬክተር ጉባኤ ሰብኣዊ መሰላት(ሰመጉ) ኣቶ ቢኒያም ኣባተ ‘’ስቅያት ፍትሒ’’ ብዝብል ኣርእስቲ ብቕድሚ ትማሊ ሶሉስ ብመንግስታውን ንመንግስቲ ቅረበት ዘለወን መደብራት ቴሌቭዥን ዝቐረበ ዶክመንተሪ ፊልም ምሉእ ስእሊ ዘስካሕክሑ ተግባራት ኣየርእዩን ኢሎም። ስፍሓት መግሃስቲ ሰብኣዊ መሰላት ን27 ዓመታት ኣብ ኢትዮጵያ ዝጸንሓ ምግሃስ ሰብኣዊ መሰላት ዘርእይ ብቕድሚ ትማሊ ሰሉስ ዝቐረበ ‘”ስቅያት ፍትሒ’’ ብዝብል ኣርእስቲ ዝቐረበ ዶክመንታሪ ፊልም ብሚሊዮናት ዝቑጸሩ ብቴሌቪዥን ከምዝረአይዎ ተገሊጹ። ንምእማን ዝኸብድ ናይ ጭካነ ማሕረምቲ ዝተፈፀሞም፣ብምቕጥቓጥን ካልኦት ኣገባባትን ክሳብ ኣካል ምጉዳል ዘጋጠሞም ዜጋታት ስቅያቶም እናነብዑ ብኣንደብቶም ገሊፆም ኣለው። ብዛዕባ እቶም መስቀይቲ ኣብቶም ዝሓለፉ ዓመታት ዝተፈላለዩ መግለፅታት ከውፅእ ዝፀንሐ ጉባኤ ሰብኣዊ መሰላት/ሰመጉ/ ኣብ ልዕሊ ዜጋታት ዝተፈፀመ ስቓይ ኣብቲ ፊልም ካብዝተገልፀ ዝኸፍአ እዩ ይብል። ተጠባባቒ ዋና ዳይረክተር ሰመጉ ኣቶ ቢኒያም ኣባተ ከምዚ ይብሉ። “ይፍፀሙ ዝነበሩ ዝርዝር ጉዳያት፣ዓይነታት ስቅያት፣ብዝተወሰነ መልክዑ ከም ፅቡቕ መርኣያ ክርአ ይኽእል።ብርግፅ ካብዚ ዝኸፍኡ ተግባራት ይፍፀሙ ስለዝነበሩ ብናተይ ርእይቶን እምነትን እዚ ልስሉስ ኣቀራርባ እዩ።” ኣቶ ቢኒያም ብተወሳኺ ክሳብ ሎሚ ሃለዋቶም ዘይተፈለጠ ሰባት ስለዘለው ካብዚ ዝኸፍአ ስቅያት ዝተፈፀሞም ግዳያት ንሰመጉ ኣመልኪቶም እዮም።ካብዚ ዝኸፍኡ ብርክት ዝበሉ ተግባራት ስለዝተፈፀሙ እዚ ዝቐረበ መርኣያ ክብሃል ዝኽእል እዩ ኢሎም ። መንግስቲ ቀዳማይ ሚንስትር ኣብይ ኣሕመድ ብዝለዓለ መግሃስቲ ሰብኣዊ መሰላት ዝተጥርጠሩ ውልቀሰባት ካብ ቅድሚ ሓደ ወርሒ ጀሚሩ ኣብ ትሕቲ ቁፅፅር የውልዕ ኣሎ። ላዕለዎት ሓለፍቲ ሃገራዊ ድሕነት ሓዊሱ ዝተፈላለዩ ውልቀሰባት ኣብ ትሕቲ ቁፅፅር ውዒሎምን እቲ ስጉምቲ ከምዝቕፅልን ተገሊፁ’ሎ። እዚ ናይ መንግስቲ ስጉምቲ ግቡእ ምዃኑ ዝገለፁ ተጠባባቒ ዋና ዳይሬክተር ኣቶ ቢንያን ኣባተ ምስ ዝወረደ መግሃስቲ ሰብኣዊ መሰላት ግን ኣይመጣጠንን ኢሎም። “ኣይመጣጠንን፤ምኽንያቱ ኣብቶም ዝሓለፉ 27 ዓመታት ዝተፈፀሙ እዚኦም ጥራሕ ኣይኮኑን፤ወይ ሕዚ ኣብ ቤት ማእሰርቲ ዝርከቡ ኣካላት ጥራሕ ዝፈፀሙዎም ኣይኮኑን።ኣብዝተፈላለዩ ክልላት እታ ሃገር ሰመጉ ንርእሱ ካብዞም ተፈፂሞም ዝተበሃሉ ብዝበለፀ ኣዚዮም ብዙሓት መረዳእታታት ኣኪቡ እዩ።” ብመንግስቲ ይውሰድ ዘሎ ስጉምቲ እኹል ስለዘይኮነ ካብዚ ንላዕሊ ክኸይድ ኣለዎ ኢሎም። “ኩሎም ዘጥፍኡ ዝሓወሰ እንተተኻኢሉ ድማ ነዚ ጉዳይ ዘፃሪ ገለልተኛ ኮሚሽን ብምጥያሽ ክፃረይን ተሓተቲ ናብ ፍርዲ ክቐርቡን ኣለዎም።ስለዚ ክሳብ ሎሚ ዝተወስደ ፅቡቕ ነገር እንተኾነ እውን እኹል ግን ኣይንኮነን።” ኣብቲ ዝተመሓላለፈ ዶክመንታሪ ፊልም ዝተጠቕሱ ስቅያት መዘራረቢ ኮይኖም ቀፂሎም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ርክብ ኤርትራን ኢትዮጵያን ብሕልፊ ምስ ትግራይ ካብ'ዚ'ከ ናበይ?

ድሕሪ ምኽታም ኣሳሪ ሰነድ ሰላም፣ ኢትዮጵያን ኤርትራን ዶባዊ ማዕጾአን ብወገን ዛላምበሳን ራማን ከምኡውን ብወገን ቡሬ-ዓሰብ ንትራፊክ ክፉት ካብ ዝኾን ኣስታት ሰለስተ ወርሒ ተቖጺሩ'ሎ። ርክብ ህዝቢ ምስ ህዝቢ ናብ ንቡር ንምምላስ ብዙሕ ጻዕሪን ስራሕቲን ዘድልዮ'ኳ እንተኾነ ዛጊድ ዝተራእየ ዋሕዚ ሰባትን ማካይንን ልዕሊ ትጽቢት ብዙሓት ኮይኑ'ሎ። ኣጋይሽ ናይ ሎሚ መደብ ህዝቢ ምስ ህዝቢ'ውን ናብ'ዚ ብርኪ'ዚ ንበጽሕ ኢና ኢሎም ይግምቱ ከምዘይነበሩ ይዛረቡ። እንተኾነ 'እቲ ርክብ ናብ ንቡር ንምብጻሕ ቀዳማይ ክስራዕ ዘለዎ ጉዳይ ኣሎ፣ ንሱ'ውን ጉድይ ምሕንጻጽ ዶብ'ዩ' ይብል ኤርትራዊ ዳንኤል ብርሃነ። ኢትዮጵያ ሃይሉ ከበደ ብወገኑ 'እቲ መስርሕ ምሕንጻጽ ዶብ ክሳብ ዝፍጸም ህዝብታት ክልቲኤን ሃገራት፣ ኣብ'ተን ዝተዳመዩለንን ዝተቐብሩለንን ከተማታትን ቁሸታትን ከይተረፈ ልምዓታዊን ሓባራዊን ፕሮጀክታት ሓንጺጽና ንብገሰሉ እዋን'ዩ ዘድልየና' ይብል። No media source currently available


ኣብ ኢትዮጵያ ኣብ መንጎ ድኻን ሃፍታምን ኣፈላላይ ሰፊሑ ይብል ሓደ መፅናዕቲ

ኣብ ኢትዮጵያ ኣብቶም ዝሓለፉ 16 ዓመታት በዝሒ ኣብ ትሕቲ ፀፍሒ ድኽነት ዝነበሩ ዜጋታት ዝነከየ እንተኾነ እውን ኣብ መንጎ ድኻን ሃፍታምን ዝነበረ ኣፈላላይ ምስፍሑ ናይ ሕቡራት መንግስታት ፕሮግራም ልምዓት /UNDP/ ፀብፃብ ሰብኣዊ ልምዓት ኢትዮጵያ 2018 ሎሚ ዕላዊ ኣብ ዝገበሮ መፅናዕቲ ኣፍሊጡ። እቲ መፅናዕቲ ፅፈት ካልኣይ ብርኪ ቤት ትምህርቲ ትሑት ምዃኑ እውን ሓቢሩ’ሎ።


ኣብ ልዕሊ ፕረዚደንት ሶማል ዝቐረበ ክሲ ተሰሪዙ

አባላት ፓርላማ ሶማል ብሰንበት ፕረዚደንት መሓመድ ዓብዲላሂ ካብ መዝነቶም ክወርዱ ዝብል ናብ ፓርላማ’ታ ሃገር ዘቕረብዎ ክሲ እኹል ድምጺ ብዘይምርካቡ ሎሚ ሶሉስ ከምዝተሰረዘ ጸሓፊ ፓርላማ ዓብደልከሪም ሓጂ ዓብዲ ቡሃ ኣብ ዘውጽእዎ መግለጺ ሓቢሮም። “ 14 አባላት ፓርላማ ኣስማቶም ብጌጋ ኣብ ስም ዝርዝር ነቲ ክሲ ከምዝቐረበ ዝሕብር መግለጺ በጺሑና አሎ”ዝበሉ ጸሓፊ ፓርላማ ዓብደልከሪም ሓጂ ዓብዲ ቡሃ “እቶም አባላት ፓርላማ ዘቕረብዎ ክሲ ኣይሰሓብዎን እንተኾነ ኣስማቶም ዝተዘርዘረ ኩላቶም ነቲ ሰነድ ከምዘይፈረሙ ግን ኣረጋጊጾም ኣለው” ኢሎም። No media source currently available  ስለዝኾነ ድማ ቁጽሪ’ቶም ነዚ ክሲ ዘቕረቡ አባላት ፓርላማ ካብ 92 ናብ 78 ምውራዱን እዚ ድማ ነቲ ክሲ ብፓርላማ’ታ ሃገር ክረአ ዘድልዮም ድምጺ ከምዘይረኸበ ጸሓፊ ፓርላማ ዓብድልከሪም ሓጂ አብዲ ቡሃ ወሲኾም ኣረዲኦም ኣለው። ብመሰረት ቅዋም’ታ ሃገር ክሲ ብፓርላማ’ታ ሃገር ክረአ ድምጺ 92 አባላት ፓርላማ ክረክብ ኣለዎ። ዝቐረበ ክሲ ተግባራዊ ክከውን ደገፍ ክልተ ሲሶ ካብ 275 አባላት ፓርላማ ክረክብ አለዎ። እቲ ንፕረዚደንት መሓመድ ዓብዱላሂ ዝቐረበሎም ሕሲ ንቅዋም’ታ ሃገር ብምጥሓስ ምስ መንግስታት ወጻኢ ሃገራት ምስጢራዊ ስምምዕ የካይዱ ኣለው ዝብል እዩ። እቲ ክሲ ዝቐረበ ፕረዚደንት ፎርማጆ ኣብ ጉዳይ ምሕያል ቁጠባዊ ዝምድና ንምዝታይ ምስ ቀዳማይ ሚንስትር ኢትዮጵያ ዶ/ር ኣብይ ኣሕመድን ፕረዚደንት ኤርትራን ኢሰያስ ኣፈወርቂ ድሕሪ ምርካብም እዩ።


'ኣብ ትግራይ ኩሉ ሰሪሑ ዝነብረሉ ውሑስ ሰላም ተረጋጊጹ'ሎ' ኢለን ሓላፊት ቢሮ ርክብ መንግስቲን ህዝቢን ወ/ሮ ልያ ካሳ

‘ልዕልነት ሕጊ ንኩሉ ብማዕረ’ዩ ክሰርሕ ዘለዎ ዝብል እምነት ኣለኒ’ ዝበለት ወ/ሮ ልያ ካሳ ‘ዝኾነ ሰብ ብዘጥፈኦ ገበን ክሕተት ኣለዎ፣ እዚ ድማ ኣብ ኢህወዴግ ይኹን ኣብ ገምጋማት ብሄራዊ ውድባት ምስ ክራይ ኣካብነት ተኣሳሲሩ፣ ምስ ምግሃስ ሰብኣዊ መሰላት ተኣሳሲሩ ዝራኣዩ ሽግራት ተነጺሮም ብተወኺ ኣብ ካልኦት ኣብያተ ዕዮ’ውን ከይተረፈ ዝኽሰቱ ግዕዝይና’ውን ተፈቲሾም ንኹሉ ብዝሓትት መልክዕ ናብ ሕጊ ክቐርቡ ከምዝግባእ ናይ ኢህወዴግ ውሳነ’ዩ፣ ናይ ህወሓት ውሳነ’ውን እዩ’ ትብል ክልላዊ መንግስቲ ትግራይ ንቀ/ሚ ኣብዪ ኣሕመድ ዝመርሕዎ መስርሕ ለውጢ ትዕንቅፍ’ያ እናተባሃለት’ያ ትሕመ’ሞ እስኪ ሪኢቶኺ ሃብና ዝብል ሕቶ ምስ ቀረበላ። ንሳ ወሲኻ ‘ልዕልነት ሕጊ ይከበር ዝብል ናይ ኩላትና ሽኻል’ያ’ እንተኾነ ኣብ ልዕሊ ሓደ ብሄር ትሰርሕ፣ ኣብ ልዕሊ ካልእ ብሄር ግን ዘይትሰርሕ ክትኮን ኣይግባእን’ እውን በለት ንሳ። ‘ተዘይኮይኑ ግን ሓደ ጊዜ መቐለ ምሽግ ኮይና ይብልዋ፣ ካልእ ጊዜ ካልእ ሽም ይህብዋ ስለዚ እዚ ኩሉ’ዚ ነቲ ትግራዋይ ኮነ ኢልካ ንምሽምቓቅ፣ ንምስኳን ነቲ ዝነበሮ ወርቃዊ ታሪኽ ንምህሳስ ዝግበር ጉያ ጉያ’ምበር ህዝቢ ትግራይ ንሌባ ዝሽከም ከምዘይኮነ ኣንዳዕዲዖም ይፈልጥዎ’ዮም’ ኢላ። No media source currently available


ሰመጉ- `ዝተጀመረ ጉዕዞ ለውጢ ንምቕፃል ዝሓለፈ ሽግር ብሕጋዊ ስርዓትን ዕርቅን ምስጋር አማራጺ የብሉን`

ናይ ኢትዮጵያ ጉባኤ ሰብኣዊ መሰል /ሰመጉ/ ዝተጀመረ ጉዕዞ ለውጢ ንምቕፃል ዝሓለፈ ሽግር ብሕጋዊ ስርዓትን ዕርቅን ምስጋር አማራጺ የብሉን ኢሉ።መንግስቲ ብሰንኪ ግጭት ንዝተመዛበሉ ዜጋታት ዘድልይ ሰብኣዊ ረድኤት ከቕርብን ናብ ዝነበሩዎ መሊሱ ከጣይሶምን ሓቲቱ። ቅድም ክብል ጉባኤ ሰብኣዊ መሰላት ኢትዮጵያ ተባሂሉ ዝፅዋዕ ዝነበረ ጉባኤ ሰብኣዊ መሰላት/ሰመጉ/ መበል 70 ዓመት ዓለምለኸ መዓልቲ ሰብኣዊ መሰላት ምኽንያት ብምግባር ሎሚ ኣብዝሃቦ መግለፂ ንኽልተ ተፃባእቲ ዝበሎም ፍፃመታት ትኹረት ሂቡ’ሎ። እዚ በዓል ኣብዝኽበረሉ እዋን ኢትዮጵያ ብሓደ ወገን ንምምሕያሽ ሰብኣዊ ኩነታትን ዴሞክራሲያዊ ስርዓትን ዝለዓለ ፃዕሪ ኣብዝግበረሉ፣በቲ ኻልእ ወገን ድማ ነዚ እናተፈታተኖ ዝርከብ ሰፊሕ ሽግራት ኣጋጢሙዋ ይርከብ ይብል። ኣቦ መንበር ኮሚቴ ፈፃሚ ስራሕ ሰመጉ ኣቶ ኣምሃ መኮነን ኣብ ዝተፈላለዩ ክፋላት እታ ሃገር ብሰንኪ ዝልዓሉ ግጭታት ብዙሓት ዜጋታት ካብ ናይ ንዓመታት ዝነበርሉ ከባቢ ተመዛቢሎም ኣብ ብዙሕ ሽግር ይርከቡ ይብሉ። “ብሰንኪ ግጭታት ኣብዝተፈላለዩ ከባቢታት ካብ መንበሪኦም ተመዛቢሎም ኣብ ሽግር ንዝርከቡ ዜጋታት መንግስቲ ኣድላይ ሰብኣዊ ረድኤት ክሕግዝን ናብ መነባብርዕም ተመሊሶም ዳግም ናብርኦም ከጣይሱ ኩለ መዳይ ሓገዝ ክገብረሎምን ኣብ ልዕሊ ዜጋታት ዝወርድ ምምዝባል ነባሪ መፍትሒ ክረኽብ ኣለዎ።” ኣቶ ኣምሃ መኮነን ቀጺሎም ናይ ሎሚ ዓመት ዓለምለኸ ሰብኣዊ መሰላት ኣብዘኽብረሉ እዋን ሰመጉ ነቲ ብዓል ብዝተፈለየ ኩነታት ንምኽባር ዝሓዞ መደብ ምምሕዳር ኣዲስ ኣበባ ካብ ኣዳራሽ ወፃኢ ኣፍልጦ ንምሃብ ድልዊ ዘይምዃኑ ዝተሰምዖም ቅሬታ እውን ገሊፆም ኣለው ። ዓለምለኸ መዓልቲ ሰብኣዊ መሰላት ላዕለዎት ሰበስልጣን መንግስቲ ኣብዝተኸብረሉ ኣብ ካልኦት ከባቢታት ኣዲስ ኣበባ እውን ተኸቢሩ ውዒሉ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ባህር ዳር፡ ካብ ቤንሻንጉል ጉምዝ ዝተመዛበሉ ዜጋታት ሓገዝ መንግስቲ ኣይረኸብናን ክብሉ ቕሬታኦም ይገልጹ

ካብ ክልል ቤንሻንጉል ጉሙዝ ተመዛቢሎም ኣብ ከተማ ባህር ዳር ዝርከቡ 500 ተመዛበልቲ ካብ ክልል ኣምሓራ ዝኾነ ይኹን ሓገዝ ኣይረኸብናን ክብሉ ቅሬትኦም ገሊፆም። ክልል ኣምሓራ ብወገኑ እቶም ተመዛበልቲ ናብ ትውልዲ ከባቢኦም ንምውሳድ መጎዓዚያ እንተቕረበ እውን እቶም ተመዛበልቲ ንምኻድ ፍቓደኛታት ኣይኮኑን ኢሉ ። 500 ዝኾኑ ካብ ክልል ቤንሻንጉል ጉሙዝ፣ዞባ ካማሼ ወረዳ ያሶ ተመዛቢሎም ኣብ ከተማ ባህር ዳር ዝርከቡ ዜጋታት ኣብ ልዕሌና ብዝተፈፀመ ብሄር ተኮር መጥቓዕቲ ሃብትና፣ንብረትናን መነባብሮናን ራሕሪሕና ሃዲሙና ይብሉ ። ኣብ ልዕሌና ዝተፈፀመ ግፍዒ ብናይቲ ወረዳ ሰበስልጣን እዩ ይብሉ።ሓንቲ ካብኣቶም በዓል ቤታ ብዘስካሕክሕ ኣገባብ ከምዝተቐትለ ትዛረብ። መንእሰይ ብርሃኑ ጌታቸው ብወገኑ ንብረትና ራሕሪሕና እንተወፃእና እውን እናስዓቡ ቐቲሎምናን ኣቑሲሎምናን ይብል ። “እዚ ሕብረተሰብ 10፣15 ሄክታር ኣፍርዩ እዩ።ንሕና ሓረስቶት ኢና።ነጋዶን በዓል ሃብትን እውን ኣለው።ነጋዶን ሰብሃብትን ንብረቶም ተዘሪፉ።8 መስከረም ረብሻ ጀሚሩ፣16 መስከረም ክልተ ኣባላት ምምሕዳር ቤንሻንጉል ተቐቲሎም ብዝብል ምቕታል ጀሚሮም።እቲ ምቕታል ክሳብ ሎሚ ደው ኣይበለን።” እቶም ተመዛበልቲ ኣብ ከተማ ባህርዳር ኣብ ክልተ ቦታ ተዒቒቦም ከምዝርከቡ ሓገዝ ከምዘይግበረሎምን ይዛረቡ።ኣብ ማእኸል መዘናግዒ መናእሰይ ዝተዓቖበት ኣደ ክልተ ቆልዑ ስንታየሁ ጋሻው ኣብ ሜዳ ተሰጢሕና ንውዕል ትብል። “ኣብ በረንዳ ወዲቕና ኢና ንውዕል።ምሸት ስዓት ሰለስተ ኣቲና ስዓት 11 ንጉሆ ንወፅእ።ቆልዑ ይኹን ኩሉ ሰብ ብሕማም ተለኺፉ’ሎ።ንሕና መንግስቲ፤ክቕበለና እዩ፤ሃገርና እዩ ኢልና መፂእና፤ግን ተቐባሊ የብልናን።” ሓሙሽተ ኣባላት ስድርኡ ብሞት ዝስኣነን ሃብትን ንብረቱን ራሕሪሑ ዝመፀን መንእሰይ ናይቲ ከባቢ ሕብረተሰብ እናዋፅአ ካብ ዘምፅኦ መግቢ እምበር መንግስቲ ዝኾነ ይኹን ሓገዝ ኣይገበረልናን ይብል። ካብቶም ተመዛበልቲ ጥኑሳት፣ደቂ ኣንስትዮ፣ህፃናትን ከምኡ እውን ብጥይት ዝቖሰሉን ይርከቡዎም።ብዛዕባ እዚ ዝተሓተቱ ኣብ ክልል ኣምሓራ ምክልኻል ሓደጋን ፕሮግራም ውሕስነት መግብን ዳይሬክቶረት ዳይሬክተር ቅድመ መጠንቀቕታን ምላሽን ኣቶ ጀምበሩ ደሴ ከምዚ ይብሉ። “ናብ ከባቢኹም ኪዱ’ሞ ሓገዝ ዕለታዊ መግቢ ክነቕርበልኩም ኢና ኢልናዮም።ንሓደ ሰብ ንወርሒ 15 ኪሎ ግራም ስርናይ ነቕርብ ኢና።እዚ ብደረጃ ሃገር ዝወፀ መዐቀኒ እዩ።” ንሶም ብተወሳኺ እቶም ተመዛበልቲ ግን ነዚ ኣይንቕበልን ኢሎም ይብሉ።ካብ ዝሓለፈ ሚያዚያ ጀሚሩ ካብ ክልላት ኦሮሚያን ቤንሻንጉል ጉምዝን ተመዛቢሎም ናብ ክልል ኣምሓራ ዝመፁ ልዕሊ 29 ሽሕ ተመዛበልቲ ይርከቡ። ምሉእ ትሕዝቶ ኣብዚ ምስማዕ ይክኣል። No media source currently available


ሰላማዊ ሰልፊ ከተማ መቐለ

ኣብ ከተማ መቐለ ዝሓለፈ ቀዳም ሕገ መንግስቲ ይከበር ዝብል ሰላማዊ ሰልፊ ተኻይዱ። ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ኣብቲ ሰልፊ ኣብ ዘስምዕዎ ዘረባ ድምፂ ህዝቢ ዘይምስማዕ ከባድ ዋጋ ዘኽፍል እዩ’ሞ ንሕቶ ህዝቢ ቆላሕታ ክወሃቦ ይግባእ ኢሎም። No media source currently available  ኣብቲ ሰልፊ ሕገ መንግስቲ ይከበር፣ ብሄር ተኮር መጥቃዕቲ ደው ይበል : ምትእትታው ወፃኢ ደው ይበል ዝብሉ ጭርሖታት ተሰሚዖም እዮም። ምሉእ ትሕዝቶ ኣብዚ ምስማዕ ይክኣል። No media source currently available


ቲቦር ናዥ ኣብ ቀርኒ ኣፍሪቃ ንዝረአ ዘሎ ምዕባለ ንኢዶም

ኣብዚ ቅነ ኣብ ዞባ ቀርኒ ኣፍሪቃን ምብራቅ ኣፍሪቃን ዑደት ከካይዱ ዝጸንሑ ሓጋዚ ሚንስትሪ ጉዳያት ወጻኢ ኣሜሪካ ንጉዳያት ኣፍሪቃ ቲቦር ናዥ ኢትዮጵያ ኣብ ውሽጢን ወጻኢን ብዝገበረቶ ምክፋት ኣብ ዞባ ቀርኒ ኣፍሪቃ ዘሓጉስ ምዕባለ ይረአ’ሎ ክብሉ ገሊጾም። ንሶም ምስ ሰበ ስልጣን መንግስቲ ኤርትራ’ውን ንኣተሓሕዛ ሰብኣዊ መሰላት ሓዊሱ ርክብ ክልቲኣን ሃገራት ከምቲ ምስ ኢትዮጵያ ዘሎ ደረጃ ንምብጻሕ ዘኽእሉ ዝተፈላለየ ጉዳያት ከምዝተዘራረቡ ኣፍሊጦም። ቲቦር ናዥ ነዚ ዝገለጹ ኣብ ኬን ያ ካብ ዝተፈላለዩ ጋዜጠኛታት ብዛዕባ ዑደቶምን ኣፍሪቃን ዝምልከት ንዝቀረበሎም ሕቶታት ዝሃብዎ ኣብ ምላሽን’ዩ ። ምሉእ ትሕዝቶ ኣብዚ ምስማዕ ይክኣል። No media source currently available


"ኢትዮጵያ ንድሕሪት ዝመልሳ ሓይሊ የለን"ቀ/ሚ ኣብይ ኣሕመድ

ኢትዮጵያ ድሕሪ ደጊም ንድሕሪት ክመልሳ ዝኽእል ሓይሊ የለን ክብሉ ቀዳማይ ሚንስተር ኣብይ ኣሕመድ ተዛሪቦም። ዘጋጥሙ ዘለው ፈተናታት እውን ኣብ እዋን ምሕዳስ ገዛ ምስ ዘጋጥም ኩነታት ብምንፅፃር ዝርአ ዘሎ ዓውዓውታን ደሮናን፣ኢትዮጵያ ንምድሓን ትጉዓዝ ከምዘላ ዘርኢ እዩ ኢሎም። እቶም ቀዳማይ ሚንስተር ነዚ ዝበሉ ሎሚ ካብዝተፈላለያ ክልላት ኢትዮጵያ ምስ ዝተዋፅኡ ትሕቲ ዕድመ መንእሰያት ኣብ ዝተራኸብሉ እዩ። ምሉእ ትሕዝቶ ኣብዚ ምስማዕ ይክኣል። No media source currently available


ቤት ፍርዲ ሩስያ ብግዝያዊ ቪዛ ዝኣተው ሸውዓተ ኤርትራዊያን ናብ ሃገሮም ክጥረዙ ወሲኑ

ኣብ ሩስያ ኣብ ዝተኻየደ ዋንጫ ዓለም 2018 ‘ንምስታፍ’ ብዝብል ቪዛ፡ ካብ ሱዳን ናብ ሩስያ ዝኣተዉ ኤርትራውያን፡ ናብ ኣውሮጳ ክኣትው ኣብ ዝፈተንሉ ክብሉ ኣብ ዶብ ኢስቶንያ ተታሒዞም ኣለዉ። እቶም ስለስተ ኣዋልድን ኣርባዕተ ኣወዳትን ዝርከብዎም ሸውዓተ ኤርትራውያን፡ ናብ ሃገሮም ክጥረዙ ብቤት-ፍርዲ ከምዝተፈርደሎም፡ ንሳቶም ግን ክምለሱ ከምዘይደልዩ ሓቢሮም ኣለዉ። ምስቶም ኣብ ፒስኮቭ ትብሃል ከተማ ሩስያ ዘለው ስደተኛታት ዝተኻየደ ቃለ-መጠይቕ ኣብዚ ምስማዕ ይክኣል። No media source currently available


ኣብ ማእከላዊ ጎንደር፡ደንብያን ጭልጋን ንዝሓለፈ ሰለስተ መዓልታት ብዝተለዓል ግጭት ሽዱሽተ ሰባት ሞይቶም

ኣብ ኢትዮጵያ ዞባ ማእከላዊ ጎንደር፡ ደንብያን ጭልጋን ንዝሓለፈ ሰለስተ መዓልታት ኣብ መንጎ ነበርቲ ግጭት ምልዓሉ ተገሊጹ። ኣብቲ ኣብ መንጎ ተወለድቲ ቅማንትን ኣምሓራን ምዃኑ ዝተነግረሉ ግጭት ሽዱሽተ ሰባት ከምዝሞቱ ናይቲ ክልል ቤት ጽሕፈት ሰላምን ደሕንነትን ንድምጺ ኣሜሪካ ገሊጹ’ሎ። ኣብቲ ግጭት ሓደ አባል ሰራዊት ምክልካል ከምዝሞተን ኣስታት 70 ዝኾኑ አባይቲ ከምዝነደደን ተገሊጹ’ሎ። ግዳያት’ቲ ጎንጺ ኢና ዝበሉ ተወላዶ ኣምሓራ ብስም ቅማንት መጥቓዕቲ ዝፈጸሙ ብህውሓት ብሕቡእ ዝተወደቡ ዕጡቓት’ዮም ክብሉ ንሪፖርተር ድምጺ ኣሜሪካ ገሊጾም። ካብ ወገን ቅማንት ዝኾኑ ከአ አለዓዓልቲ’ቲ ጎንጺ ንሕቶ መንነት ቅማንት ክዕፍኑ ዝደልዩ ሓይልታት’ዮም፡ ፖሊስ’ቲ ክልል’ውን ምስኣቶም ወጊኑ ክብሉ ይኸሱ ። ቤት ጽሕፈት ሰላምን ደሕንነትን እቲ ክልል ነቲ ግጭት ዘለዓዓሉ ሰላምን ምርግጋእን ከይዓስል ዝደልዮም ብምባል ብተወሳኺ ግጭት ዘልዓሉ ካብቲ መሓውር’ቲ ክልላዊ መንግስቲ ዝወጹ ሰለስተ ቀበሌታት’ዮም ብሕቡእ ወታሃደራዊ ስልጠና ይወሃቦም ከምዝነበረ’ውን አረጋጊጸ አለኹ ኢሉ’ሎ። ንቅማንት ብሕቡእ ወታሃደራዊ ስልጠና ብምሃብ ዝተኸሰሰ ህውሓት’ዩ ምላሽ ህውሓት ንምርካብ ናብ መቐለ ደዊልና ኣይቐንዓናን።


ኣብ ጎንደር ትማሊ ብዝተላዕለ ህውከት 1 ሰብ ሞይቱ 8 ድማ ቆሲሎም

ኣብ ክልል ኣምሓራ፣ዞባ ማእኸላይ ጎንደር ከባቢ ጭልጋ ትማሊብሰንኪ ዝተፈጥረ ህውከት ሓደ ሰብ ምሟቱን፣ ካልኦት ሸሞንተ ሰባት ምቑሳሎምን ብርክት ዝበለ ንብረት ከምዝዓነወን ተፈሊጡ። 39 ኣባይቲ፣ትሽዓተ እንዳመጥሓን ከምዝተቓጸለን 50 ኣባይቲ ድማ ከምዝተዘረፉን ፀብፃብ ኣስቴር ምስጋናው ይሕብር። ሓላፊ ጉዳያት ኮሚኒኬሽን ክልላዊ መንግስቲ ኣምሓራ ኣቶ ኣሰማሀኝ ኣስረስ ሎሚ ኣብዝሃብዎ ፈላማይ ጋዜጣዊ መግለፂ ምስቲ መጥቓዕቲ ብዝተኣሳሰረ ተጠርጠርቲ ኣብ ቁፅፅር ናይ ምውዓል ስራሓት ይስራሕ ኣሎ ኢሎም። “ቅድሚ ሎሚ እውን ዝነበሩ፣ንህዝቢ ዝበደሉ፣ገንዘብ ዝዘረፉ፣ዝሰረቑ እቲ ለውጢ ተጠናኺሩ ተሓተቲ ከይገብሮም ብዝተፈላለየ መንግዲ ንግጭታት እናመወሉ ሰላም ክዝረግ እናሰርሑ ይርከቡ እዮም።” ንሶም ብተወሳኺ ንህዝብና ንሓቶን ንልምኖን በብአካብቢኡ ሰላሙ ክሕልውን ነዞም ኣካላት ፈልዩ ንኣካላት ፀጥታ ከረክብን እዩ ኢሎም ።እቲ ናይ ሰላም ምዝራግ ንለውጢ ኣዚዩ ሓደገኛ እዩ ፤ዝተመዝገበ ለውጢ ከይኹለፍ ምክልኻሉ ሓላፈነት ህዝቢ እዩ ኢሎም። ኣብ ጭልጋ ትማሊ ዝተለዓለ ህውከት ሎሚ ብሓይልታት ፀጥታ ተረጋጊኡ’ሎ።


ንግጭት ክልላት ኦሮምያን ቤንሻንጉል ዘበገሶ ዝተወደበ ሓይሊ ኣሎ ክብል ፈደራል ዓቃቢ ሕጊ ኣፍሊጡ

ኣብ ኢትዮጵያ ክልላት ኦሮሚያን ቤንሻንጉል ጉሙዝን ምስ ዝተፈጥረ ግጭት ብድሕሪት ኣዚዩ ዝተወደበ ሓይሊ ኣሎ ክብል ናይ ኢትዮጵያ ጠቕላሊ ዓቃቢ ሕጊ ፌደራል ኣፍሊጡ።መንቀሊ ናይ ዝተፈጥረ ፀገም ፀጥታ ይፅናዕ ከምዘሎ እውን ሓቢሩ’ሎ። ፈደራል ዓቃቢ ሕጊ ኢትዮጵያ ሎሚ ኣብ ዘውጽኦ መግለጺ ኣብቲ ሃገር ዝተፈላለየ ከባቢታት ዝተኸሰተ ጎንጺታት ሃንደበት አይኮነን ዝብል’ዩ። እቲ ጠቅላሊ ዓቃቢ ሕጊ ንዘውጽኦ መግለጺ መበገሲ ጌሩ ምስ ዳይሬክተር ህዝባዊ ርክባትን ኮሚኒኬሽንን’ቲ ቤት ዕዮ ኣቶ ዝናቡ ቱኑ ዝተኻየደ ቃለ መጠይቕ ኣብዚ ምስማዕ ይክኣል። No media source currently available


ኣምንስቲ ኣብ ኤርትራ ዑደት ዘካይዱ ዘለው ቲቦር ናዥ ብዛዕባ እሱራት ክሓቱ ይጽውዕ

ኣብ ሚንስተር ጉዳያት ወፃኢ ኣሜሪካ ሓላፊ ጉዳያት ኣፍሪቃ ቲቦር ናዢ ኣብ ኤርትራ ብሰላማዊ ኣገባብ ሓሳቦም ብነፃነት ብምግላፆምን ብጉዳይ እምነትን ዝተኣስሩ ኩሎም ክፍትሑ ክሓቱ ኣለዎም ክብል ተሓላቒ ሰብኣዊ መሰላት ኣምነስቲ ኢንተርናሽናል ናብ ኤርትራ ቅድሚ ምጋሾም ኣብዘውፅኦ መግለፂ ፀዊዑ ነይሩ። ጉዳይ ናይ ኣሜሪካ ዜግነት ዘለዋን ኣብ 15 ዓመታ ኣብ 2012 ንፖሊሲ ሃገራዊ ኣገልግሎት ኤርትራ ብምጥሓስ ካብታ ሃገር ክትወፅእ ኣብ ዝተፈተንትሉ እዋን ዝተኣስረትን ሲሃም ዓሊ ኣብቲ መግለጺ ከም ኣብነት ተጠቂሱ’ሎ።ንሳ ምስ ኻልእ ሰብ ከምዘይትራኸብን ስድርኣ ሪኦምዋ ይኹን ብዛዕብኣ ሰሚዖም ከምዘይፈልጡን እቲ መግለፂ ይሕብር። "ሓላፊ ጉዳያት ኣፍሪቃ ናዢ ሕማቕ ኣተሓሕዛ ሰብኣዊ መሰላት ኤርትራ ቕልጡፍ ፍታሕ ከምዘድልዮ ኣስሚሮምሉ እዮም፤ነዚ ንምግባር ድማ ካብዚ ዑደት እዚ ዝበለፀ ዕድል የብሎምን’’ ኢለን ኣብ ኣምነስቲ ኢንተርናሽናል ዳይሬክተር ምብራቕ ኣፍሪቃን ዓበይቲ ቃላይን ጆኣን ኒያንዩኪ። "ቅድሚት ካብ ዝስራዕ ኣጀንድኦም ዝተሰምዖም ብምዝራቦም ብጃምላ ዝተኣስሩ እሱራት ሕልና ክኸውን ኣለዎ።ከም ሲሃም ዓሊ ዝኣመሰሉ ኣብ ቤት ማእስርቲ ኤርትራ ዝማስኑ ዘለው ኣሽሓት ሰባት ተኸሲሶም ወይ ተፈሪዱዎም ኣይፈልጥን።” ሓላፊ ጉዳያት ኣፍሪካ ቲቦር ናዢ ገደብ ኣልቦ ሃገራዊ ኣገልግሎት ከብቅዕን ልዕሊ 18 ኣዋርሕ ዘገልገሉ ድማ ብዘይውዓል ሕደር ክሰናበቱን ንሰበስልጣን ኤርትራ ክሓቱዎም መግለፂ ኣምነስቲ ኢንተርናሽናል ይፅውዕ። ኤርትራ ነቲ ኽሲ ብተደጋጋሚ ትነጽጎ’ያ።ኤርትራ ኣባል ብርክት ዝበሉ ውዕላት ሰብኣዊ መሰላት ከምዝኾነትን ንኣተሓሕዝኣ በብእዋኑ ፀብፃብ ከም እተቕርብን ትገልፅ። ኣብ ቀረባ እዋን ናይ ሕቡራት ሃገራትኣባል ቤት ምኽሪ ሰብኣዊ መሰላት ክትኸውን ኣብዝተመርፀትሉ እዋን ከምዝገለፀቶ ኤርትራ መሰላት ዜጋታታ ንምሕያል ቅርብቲ ምዃናን ኣብ ኣገልግሎታት ትምህርቲን ጥዕናን፣ኣፍራይነት ሕርሻ፣ምንካይ ድኽነትን ምምዕባል መሰረተ ልምዓትን ኣገዳሲ ምምሕያሽ ከምዘመዝገበት ገሊፃ’ላ። ኤርትራ ንዞባዊ ሰላም፣ምርግጋእን ፀጥታን ቀይሕ ባሕርን ቀርኒ ኣፍሪቃን ኣገዳሲ ኣበርክቶ ትገብር ከምዘላ ቅድም ክብል ኣብ መንግስታዊ መርበብ ሓበሬታ ሻባይት ዝወፀ ጽሑፍ ይሕብር።እቲ ጽሑፍ ከም ካልኦት ኣባል ሃገራት ኤርትራ ብድሆታት ሰብኣዊ መሰላት ከምዘለዋን ንምምሕያሽ ከም እትሰርሕን እውን ትርዳእ እያ ይብል።ብሃናፃይ ፅምዶ ከም እትኣምንን ዕላማታት ሰብኣዊ መሰላት ኣብ ኩለን ሃገራት ብፅምዶ፣ብምትሕብባርን ብናይ ሓባር ምክብባርን ክፍፀም ከምዘለዎ ትግንዘብ ይብል። እቲ ፅሑፍ ብተወሳኺ ከም መብዛሕቲአን ኣባል ሃገራት ሕቡራት ሃገራትን ኩለን ኣብ ምምዕባል ዝርከባ ሃገራትን ኤርትራ ንድርብ መዐቀኒ፣ፖለቲካዊ ተበግሶን ንዝተወሰና ሃገራት ጥራሕ ዒላማ ከይኸውን ትቃወም ይብል። መግለጺ ኣምንስቲ ኢንተርናሽናል ኣብዚ ምንባብ ይክኣል።


ኤርትራን ኣሜሪካን ዝምድንአን ንምሕያል ብሓባር ክሰርሓ ተሰማሚዐን

ምክትል ሓላፊ ሚንስትር ጉዳያት ወጻኢ ኣሜሪካ ኣብ ጉዳይ ኣፍሪቃ ቲቦር ናዢ ሎሚ 4 ታሕሳስ 2018 ምስ ፕረዚደንት ኢሳያስ ኣፈወርቂ ተራኺቡ ኣብ ክልተኣውን ዞባውን ጉዳያት ዘትዮ።  ፕረዚደንት ኢሳያስ ኣፈወርቂን ሚስተር ቲቦር ናዢን ሎሚ ቅድሚ ቀትሪ ኣብ መቐበሊ ኣዳራሽ ደንደን ኣብ ዘካየድዎ ርክብ ዝምድንኦም ከመሓይሹን ከሕይሉን ንክልቲኦም ሃገራት ኣብ ዘገድሱ ዝተፈላለዩ ጉዳያት ከኣ ብሓባር ክሰርሑን ዘለዎም ድልዉነት ኣረጋጊጾም። ምሉእ ትሕዝቶ ኣብዚ ምስማዕ ይክኣል። No media source currently available


ዑደት ብፕረዚደንት ክልል ኣምሓራ ዝምራሕ ልኡኽ ኣብ ኣሜሪካ

ብፕረዚደንት ክልላዊ ምምሕዳር ኣምሓራ ኣቶ ገዱ አንዳርጋቸው ዝተመርሓ ጉጅለ ልኡኻት ኣብ ኣሜሪካ ካብ ትማሊ ሰንበት ጀሚሩ ዑደት የካይድ ኣሎ። ነቲ ጉጅለ ልኡኻት ዋሽንግተን ዲሲ ኣብ ዝኣተወሉ እዋን ብዙሓት ኢትዮጵያዊያን ኣቀባበል ጌሮምሎም ኣለው። ዕላማ’ቲ ጉዕዞ ኢትዮጵያዊያንን ትውልደ ኢትዮጵያዊያንን ንልምዓት ክልል ኣምሓራ እጃሞም ከበርክቱ ንምግባር እዩ። እቲ ብኣቶ ገዱ አንዳርጋቸው ዝተመርሓ ጉጅለ ልኡኻት ክልላዊ መንግስቲ ኣሓራ ኣብዚ ኣብ ክፍለ ግዝኣት ቨርጅንያ ኣብ ዝርከብ ሂልተን ሆቴል ኣቀባበል ተጌርሎም። ምሉእ ትሕዝቶ ኣብዚ ምስማዕ ይክኣል። No media source currently available


ም/ሚ/ጉዳያት ወጻኢ ኣሜሪካ ንጉዳይ ኣፍሪቃ ቲቦር ናጅ ኣስመራ ኣትዮም

ምኽትል ሚንስተር ጉዳያት ወጻኢ ኣሜሪካ ንጉዳይ ኣፍሪቃ ቲቦር ናጅ ሎሚ ኣስመራ ኣትዮም ኣለው።ኣብ መዓርፎ ነፈርቲ ኣስመራ ክኣትው ኸለው፡ ኣማኻሪ ፕረዚደንት የማነ ገብረኣብን፡ ላዕለዎት ሓለፍቲ ኤምባሲ ኣሜሪካን ተቐቢሎሞ። ቲቦር ናጅ ጽባሕ ሶሉስ ምስ ፕረዚደንት ኢሳያስ ኣፈወርቅን ካልኦት ዝምልከቶም ሰበስልጣንን ክራኸብ ትጽቢት ይግበር ኣሎ። ዝሓለፈ ሰሙን ዑደቱ ብኢትዮጵያ ዝጀመረ`ቲ ኣሜሪካዊ ዲፕሎማት፡ “ከምቲ ምስ ኢትዮጵያ ዘለና ዓይነት ምሕዝነት ምስ ኤርትራ ክህልወና ንደልይ ኢና” ኢሉ ኔሩ። ቲቦር ናጅ ቅድሚ ድሕሪ ናይ ኢትዮጵያ ዑደቱ ጅቡቲ ምብጽሑ ይፍለጥ።


ዓረና መስርሕ ኣብ ቀረባ ዝተፈትሑ ተአረምቲ ሕጊ ኣድልዎ ዘለዎን ዘይፍትሓዊ’ዩ ይብል መንግስቲ’ቲ ክልል ግን ነዚ ይነጽግ

ኣብ ቀረባ እዋን መንግስቲ ትግራይ ብይቕሬታ ክፍትሑ ዝወሰነሎም 3,231 ተአረምቲ ሕጊ ተፈቲሖም ። ኣብዚ ጉዳይ ጠሚቱ ንድምጺ ኣሜሪካ መግለፂ ዝሃበ ውድብ ዓረና ንሉአላውነትን ዴሞክራሲን ከይዲ እቲ ይቕሬታ ዘይፍትሓዊን ኣድልዎ ዘለዎ እዩ ብተወሳኺ ኣባላት ውድበይ ብምኽንያት ፖለቲካዊ ቅዋሞም ክሳብ ሐዚ ተኣሲሮም ይርከቡ ኢሉ። ቢሮ ፀጥታን ምምሕዳርን ትግራይ ብወገኑ እቲ ከይዲ ይቕሬታ ብመሰረት መምርሒ ይቕሬታ ዝተፈፀመን ግልፅነት ዘለዎን ፍታሓውን እዩ ክብል ገሊፁ። ብተወሳኺ እውን ብፖለቲካዊ ቅዋሙ ተኣሲሩ ኣብ መአረሚ ቦታ ዝርከብ ሰብ የለን ኢሉ። ምሉእ ትሕዝቶ ኣብዚ ምስማዕ ይክኣል። No media source currently available


ሓጋዚ ሚ/ጉ/ወ ኣብ ጉዳያት ኣፍሪቃ ምስ ዝተፈላለዩ ሰበ ስልጣን ኢትዮጵያ ተራኺቦም ተዘራሪቦም

ናይ ቀርኒ ኣፍሪቃ ዑደቶም ብኢትዮጵያ ዝጀመሩ ሓጋዚ ሚንስትር ጉዳያት ወጻኢ ኣሜሪካ ንጉዳያት ኣፍሪቃ ቲቦር ናዥ ምስ ዝተፈላለዩ ሰበ ስልጣን ኢትዮጵያ ተራኺቦም: ተዘራሪቦም ኣለው። እቶም በዓል ስልጣን ኣሜሪካ ትማሊ ምስ ሚንስተር ጉዳያት ወጻኢ ዶ/ር ወርቅነህ ገበየሁ ተራኺቦም ኣብ ሓባራዊ ምትሕብባር ዞባዊን ዓለምለኸ ጉዳያትን ዝተዘራረቡ ክኾኑ ከለው ኢትዮጵያ ንዘለውዋ ናይ ቁጠባን ፖለቲካዊን ለውጢታት ብዛዕባ ካብ ኣሜሪካ ዝወሃብ ደገፍ’ውን ተዘራሪቦም። ቲቦር ናዥ ኢትዮጵያ ምስ ኤርትራ ተካይዶ ዘላ ምቅርራብን ኣብ ቀርኒ ኣፍሪቃ ምቅርራብ ክህልው ዕድላት ንግዲን ኢኮኖሚን ንምክፋት ትገብሮ ዘላ ሃናጺ ዞባዊ ጽምዶ ብሓጎስ ከምተቐበልዎ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ሃይማኖታዊ በዓል ሕዳር ጽዮን ኣብ ኣስመራን ኣክሱምን ብድምቀት ተኸቢሩ

በዓል አክሱም ፅዮን ብድምቀት ተባዒሉ። No media source currently available  ኣብዚ በዓል ብዙሓት ኤርትራውያን ድሕሪ 21 ዓመታት ተሳቲፎም።  ምሉእ ትሕ ዝቶ ኣብዚ ምስማዕ ይክኣል። No media source currently available


ኢትዮጵያ ነቲ ብዱባይ ተታሒዙ ዝነበረ ቀዳምነት ካብን ናብን ኣፍሪቃ ዝግበር በረራ ትወስድ

ኢትዮጵያ ናብ ዝተፈላለያ ሃገራት ኣፍሪቃ ንዝጉዓዙ ተጠቀምቲ ቀዳምነታ መጉዓዝያ ኣየር ካብ ዱባይ ወሲዳ። ፎርዋርድኪስ ተባሂሉ ዝፅዋዕ ናይ ጉዕዞ ኣማኻሪ ትማሊ ረቡዕ ከምዝገለፆ ቦሌ ዓለምለኸ መዓርፎ ነፈርቲ ናብ ሃገራት ትሕቲ ስሃራ ኣፍሪቃ መሕለፊ ዓለምለኸ ተሳፈርቲ ምዃኑ ዓብዩ’ሎ።ቦሌ ዓለምለኸ መዓርፎ ነፈርቲ ኣብ 2018 ካብ ዓለም ፅዑቕ መዕረፎ ነፈርቲ ሓደ ንዝኾነ ዱባይ ከምዝበለፆ ወሲኹ ይገልፅ። ኣብ መዓልቲ 17 ሚሊዮን ተጓዓዝቲ ዝተጠቕምሉ ስርዓት ትራንዚት መጎዓዚያ ኣየር ዝገምገመ ፎርዋርድኪስ፡ ሃገራት ትሕቲ ስሃራ ኣፍሪቃ ከም መሕለፊ ዝጥቀሙ ቦሌ መዓርፎ ነፈርቲ ካብ 2013 ክሳብ 2017 ኣብዘሎ እዋን ብ85 ሚእታዊት ወሲኹ’ሎ።ኣብ ተመሳሳሊ እዋን መዓርፎ ነፈርቲ ዱባይ ግን 31 ሚእታዊት ጥራሕ እዩ ወሲኹ። ዛጊት ናይ 2018 ናይ ኣዲስ ኣበባ ብ18 ሚእታዊት ክውስኽ ከሎም ናይ ዱባይ ግን ብ3 ሚእታዊት ጥራሕ ዓብዩ’ሎ። ኣዚዩ ዕዉት ኩባንያ መንግስቲ ዝኾነ መንገዲ ኣየር ኢትዮጵያ ኣብ 2010 ዝፈንዎ ናይ 15 ዓመታት ስትራተጂ ብቱርኪን ኤሜረትን ዝዕብለል ዝነበረ ዕዳጋ መሪሕነት ክወስድ ኣኽኢሉዎ’ሎ።


ናይ ኣሜሪካ ኣምባሳደር ኣብ ኢትዮጵያን ፕረዚደንት ክልል ሶማልን ምስ ተማሃሮ ዩኒቨርሲቲ ጂጂጋ ተራኺቦም

ተማሃሮ ዩኒቨርስቲ ጂግጂጋ ኣብቲ ንማሕበረሰባት ንምቅርራብ ዝተጀመረ ለውጢ ኣወንታዊ ኣበርክቶ ክገብሩ ፕረዚደንት ክልል መንግስቲ ሶማሊያ ፀዊዖም።  ነቲ ዩኒቨርስቲ ዝበፅሑ ናይ ኣሜሪካ ኣምባሳደር ኣብ ኢትዮጵያ ማይክል ራይነር ብወገኖም በቲ ሓድሽ ራእይ ሓድነትን ለውጥን ኢትዮጵያ ኣሜሪካ ኣዝያ ከምዝተነቓቕሐት ኣፍሊጦም።  ኣብ ኢትዮጵያ ናይ ኣሜሪካ ኣምባሳደር ማይክል ራይነር ናይ ክልል ሶማልያ ፕረዚደንት አቶ ሙስጠፋ መሓመድ ኣብ ዩኒቨርሲቲ ጂጂጋ ተራኺቦም ንማሕበረሰብ’ቲ ዩኒቨርሲቲ መደረ ዝገበሩ ሎሚ ቅነ ኣብታ ሃገር ኣብ ሓደ ሓደ ዩኒቨርሲቲታት ዝረአ ዘይምርግጋእን ዘጋጥሙ ፍጻሜታትን መሰረት ብምግባር ምኳኑ ገሊጾም።  ምሉእ ትሕዝቶ ኣብዚ ምስማዕ ይክኣል። No media source currently available


ኣብ መንጎ ኤርትራን ኢትዮጵያን፡ ከምኡ`ውን ምስ ጅቡቲ ዝተመሓየሸ ዝምድናታት ንዕብየት ንግድን ኢንቨስትመንት ኣሜሪካ ኣገዳሲ ምዃኑ ቲቦር ናጅ ገሊጾም

ናይ ቀርኒ ኣፍሪቃ ዑደቶም ኣብ ኢትዮጵያ ዝጀመሩ ናይ ኣሜሪካ ላዕላዋይ ዲፕሎማት ጉዳይ ኣፍሪቃ ቲቦር ናዥ ኣብ ቀርኒ ኣፍሪቃ ዝርአ ዘሎ ለውጢ ኣሜሪካ ብልዑል ኣወንታዊ ዓይኒ ከምትጥምቶ ኣፍሊጦም። ናይ ቀርኒ ኣፍሪቃ ዑደቱ ትማሊ ብኢትዮጵያ ዝጀመረ ቲቦር ናጅ፡ ብቐንዱ ኣብ መንጎ ኤርትራን ኢትዮጵያን፡ ከምኡ`ውን ምስ ጅቡቲ ዝተመሓየሸ ዝምድናታት ብዕብየት ንግድን ኢንቨስትመንት ኣሜሪካ ኣገዳሲ ምዃኑ ተዛሪቡ። ኣብ ኣዲስ ኣበባ ምስ ሚንስተር ጉዳያት ወጻኢ ኢትዮጵያ ዶ/ር ወርቅነህ ገበየሁ ድሕሪ ምርኻብ ንጋዜጠኛታት መግለጺ ዝሃቡ ቲቦር ናጅ፡ ኣብ ኢትዮጵያ ብኸቢድ ገበን ሰብኣዊ መሰላት ዝጥርጠሩ ሰባት ገንዘቦም ንምእጋድ ካብ መንግስቲ ኢትዮጵያ ዝቐረበ ሕቶ ኔሩ እንተኾይኑ ንዝቐረበሎም ሕቶ ክምልሱ ከለው፡ ከምኡ ዓይነት ሕቶ ቀሪቡ እንተነይሩ`ውን ብዛዕብኡ ርእይቶ ክህብ ኣይክእልን`የ፡ ስለዚ ከረጋግጸልኩም ወይ ኣሉታዊ መልሲ ክህበኩም ኣይክእልን`የ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ድርብ ዜግነት ዘለዎም መራሕቲ ተቓወምቲ ፓርቲታትን ፓስፖርት ወጻኢ ሃገራት ክሓድግዎ ከምዘለዎም ቀ/ሚ አብይ አሕመድ ኣፍሊጦም

ዜግነት ወጻኢ ዘለዎም መራሕቲ አካላት ተቓወምቲ ፓርቲታትን ዜግነት ኢትዮጵያ ንምርካብ ሕጂ ዝሓዝዎ ፓስፖርት ወጻኢ ሃገራት ክሓድግዎ ኣለዎም ክብሉ ቀ/ሚ አብይ ኣሕመድ ኣፍሊጦም። ድርብ ዜግነት ዝብል ምስ ምምሕያሽ ሕገ መንግስቲ ዝረአ’ዩ ዝኸውን’ዩ ክብሉ እውን ወሲኾም አረዲኦም። ብካልእ ወገን ኮሚሽን ዕርቂ ናይ ምምስራሕ ስራሕ ኣብ መወዳእቲ በጺሑ’ሎ ኢሎም። ኢህወዲግ ናብ ስልጣም ምስ መጸ ዝጸደቀ ሕገ መንግስቲ ኢትዮጵያ ድርብ ዜግነት ስለዘየፈቅድ ዜግነት ኢትዮጵያ ዘይብሉ ሰብ ክመርጽን ክምረጽን ኣይክእልን’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ኣምባ. ኣሜሪካ ኣብ ኢትዮጵያ ንቤት ማእሰርቲ ኦጋዴን በጺሖም

ኣብ ኢትዮጵያ ክልል ሶማሊያ ከተማ ጂግጂጋ ዝርከብ ቤት ማእሰርቲ ንዝተፈፀመ ኣዚዩ ዘሰቅቕ እዩ ዝተባህለ ገበን ዜግነት ኣሜሪካ ዘለዎም ኢትዮጵያዊያን ምስታፎም ናይቲ ክልል ፕረዚደንት ወግዓዊ ገይሮም።ኣብ ኢትዮጵያ ኣምባሳደር ኣሜሪካ ማይክ ሬይነር ተጠርጠርቲ ናብ ሕጊ ኣብ ምቕራብ ዝክኣሎም ከምዝገብሩ ቃል ኣትዮም። 400 እሱራት ክእሰርሉ ዝተሰርሐ ኣብ ከተማ ጂግጂጋ ዝርከብ ‘’ጄል ኦጋዴን’’ ኣሽሓት እሱራት ይዳጎኑሉ ከምዝነበሩ ይግለፅ።ትማሊ ሶሉስ ነቲ ቤት ማእሰርቲ ዝተዓዘቡ ኣብ ኢትዮጵያ ኣምባሳደር ኣሜሪካ ማይክል ሬይነር ብዛዕባ እቲ ቤት ማእሰርቲ መብርሂ ተዋሂቡዎም ኣሎ።ንኽልተ ሰባት ዘይትኣክል ንእሽተይ ክፍሊ ልዕሊ 10 ሰባት ንመዓልታትን ኣዋርሕን ይእሰርሉ ከምዝነበሩ ተገሊፁ’ሎ። No media source currently available  ናይቲ ክልል ፕረዚደንት ሙስጠፋ መሓመድ ድሕሪ እቲ ዑደት ንጋዜጠኛታት ኣብዝሃብዎ መብርሂ እቶም ኣምባሳደር ብዓይኖም ክሪኡዎ ንምግባር እዩ እቲ ዕላማ ኢሎም። “ነዚ ገበን ዝፈፀሙ ሰባት ኽትትል ንምግባርን መሰል ደቂ ሰባት ናይ ኩሉ ወይ ሓፈሻዊ ስለዝኾነ ናብ ዝኸዱ እንተኸዱ ከምዘይምልጡ ንምግላፅን እዩ።ዜግነት ኣሜሪካ ዝነበሮም ኣብዚ ገበን ብቐጥታ ተሳተፍቲ ዝነበሩ ተወለድቲ ሶማሌ ነይሮም።ናብ ቱርኪ፣ኬንያ፣ኣሜርካ፣ሽወድንን ካልኦት ሃገራትን ሃዲሞም ስለዘለው ክትትል ገይርና ናብ ሕጊ ንምቕራብን ንሓዋሩ መምሃሪ ንምግባርን እውን እዩ።”  ኣምባሳደር ማይክል ሬይነር ብወገኖም ተጠርጠርቲ ክሕተቱ ኣለዎም ኢሎም። “እቶም ፕረዚደንት ኣብዚ ምስ ዝተፈፀሙ ገበናት ዝጥርጠሩ ሰባት ኣብ ኣሜሪካ ከምዝርከቡ ነጊሮምኒ ኣለው።ጥርጡራት ናብ ሕጊ ክቐርቡ ንምግባር ክንዲ ዝክኣለኒ ንምትሕብባር ዘለኒ ምሉእ ድልውነት ንዕኦም ይኹን ንሰበስልጣን መንግስቲ ኢትዮጵያ ገሊፀሎም ኣለኹ።ግዳያት ይፍፀሞም ዝነበረ ስቓይን መከራን ዘካፈሉና ብርቱዕ መንፈሰ ዘለዎም ሰባት ዘለኒ ልባዊ ምስጋና ክገልፅ እደሊ።እዚ ተመክሮ ብዘይካ ናታቶም መንፈስ ክንርድኦ ኣዚዩ ኣፀጋሚ ምኾነ ነይሩ።”  ናይቲ ክልል ፕሬዝዳንት ብተወሳኺ ጄል ኦጋደን ሎሚ ባዶ እዩ።እቲ ቤት ማእሰርቲ ዝተፈላለዩ ናይ መስቀይቲ ክፍልታት ዝሓዘ እዩ።ጄል ኦጋዴን ኣዚዮ ኣሰቀቕቲ ዝኾኑ መግሃስቲ ሰብኣዊ መሰላት ዝተፈፀመሉ ምናላባሽ እውን ኣብ ሃገርና ጥራሕ ከይኮነስ ኣብ ኣፍሪቃ እውን ኣብ ልዕሊ ደቂ ሰባት ክፍፀም ኢልካ ዘይእመን ስቓይ ዝተፈፀመሉ እዩ ኢሎም ። ምሉእ ትሕዝቶ ኣብዚ ምስማዕ ይክኣል። No media source currently available


ቀ/ሚ አብይ አሕመድ ተቓወምቲ ፓርቲታት ንዝቕጽል ምርጫ ክዳለው ጸዊዖም

ኣብ ኢትዮጵያ ዝርከቡ ልዕሊ 70 ፓርቲታት ንዝቕጽል ምርጫ’ታ ሃገር ንክዳለው ቀዳማይ ሚንስተር ኣብይ ኣሕመድ ጸዊዖም። ቀዳማይ ሚንስተር ነዚ መጸዋዕቲ ዘቕረቡ ሎሚ ሶሉስ ምስቶም ፓርቲታት ኣብ ዘካየድዎ ፈላማይ ዙር ልዝብ’ዩ። ኣብቲ ካብ ወጻኢ ሃገራት ናብ ውሽጢ ሃገር ዝተመልሱ ሓዊሱ 70 ዝኾኑ ፓርቲታት ዝተኻፈልሉ አኼባ፡ ቀዳማይ ሚንስተር ኣብይ ኣሕመድ እቶም ፓርቲታት ብኸምዚ ተበታቲኖም ምስ ዝንቀሳቀሱ ኣብ ልዝብ ኾነ ምርጫ ንምስታፍ ዘለዎ አሉታዊ ጎኒ ገሊጾም፡ግንባር እናፈጠሩን እናተወሃሃዱን ቁጽሮም ብምንካይ ክሕይሉ’ውን ሓቲቶም። ምሉእ ትሕዝቶ ኣብዚ ምስማዕ ይክኣል። No media source currently available


ብሄራዊ ክልላዊ መንግስቲ ትግራይ 3,231 ተአረምቲ ሕጊ ብይቕሬታ ንምፍታሕ ወሲኑ። ብይቕሬታ ክፍትሑ ዝወስንኩ ኣብ መአረሚ ዝርከቡ ሓይሊ መናእሰይ ንስራሕ ክውዕል ተሊመ እዩ ክብል መንግስቲ’ቲ ክልል ሓቢሩ’ሎ። ሕጊ ይቕራታ ዘማልኡ ድማ ሎሚ መዓልቲ ክፍትሑ ወሲነ ኢሉ። ምሉእ ትሕዝቶ ኣብዚ ምስማዕ ይክኣል። No media source currently available


`ናይ ሰላም ሃዋራያ`፡ ኢትዮጵያውያን ኣዴታት ኣብ ምልእቲ`ታ ሃገር ብምዛር ንሰላምን ሓድነትን ይምሕጸና

ካብ ዝተፈላለያ ክልላትን ከባቢታት ዝተወከላ ኣምባሳደር ሰላም ተባሂለን ዝተሰየማ ኣዴታት ናብ ከተማ መቐለ ይበጽሓ ኣለዋ።  እተን ኣዴታት ምስ ምክትል ርእሰ ምምሕደር ክልል ትግራይ ዶ/ር ደብረፅዮን ገ/ሚካኤል ተራኺበን ተዘራሪበን። ዶክተር ደብረፅዮን ኣብቲ ዘተ ኣብ ትግራይ ሰላም እዩ ዘሎ ኮይኑ ግና ኣብ ካልእ ከባቢ እውን ሰላም ክሰፍን ክንሕግዘክን ኢና ኢሎም። No media source currently available  ብኻልእ ወገን እዘን ሰላምን ሓድነትን ዝናፈቓ ኣዴታት፡ ናይ ሰላም ጉዕዘአን ብኸተማ ባህርዳር ከምዝጀመራ ወኪል ድምጺ ኣሜሪካ ካብ ከተማ ባህርዳር ትገልጽ። ኣብ ኣዳራሽ ቤት-ምኽሪ ኽልል ኣምሓራ ኣብ ዝተኻየደ ስነ-ስርዓት፡ ነተን ኣዴታት መንእሰያት ተቐቢሎመን።  እተን ኣዴታት ብዘቕርብኦ ዝነበራ ምሕጽንታ ልቡ ዘይተተንከፈ መንእሰይ ኣይነበረን ትብል ነቲ ኣብ ኣዳራሽ ዝነበረ ሃዋህው ብምርኣይ። “ን50 ሚልዮን ኣዴታት ወኪልና ክንመጽእ ኸለና ከምዘይተሕፉርና ስለእንፈልጥ ኢና። ሃገር ከምዝተረከብኩም፡ ስልጣን እተሰጋግሩ ንስኻትኩም ምዃንኩም ስለእንፈልጥ ኢና። ኣብ ጻዕሪ-ሕርሲ ሰላም ኢና ዘለና። ነዛ ተወሊዳ ዘላ ሰላም ንስኻትኩም ኢኹም ክተዕብዩዋ። ድሕሪ ደጊም ንስኻትኩም እናሃለኹም ኣይክንበክይን ኢና” ኢለን። እተን ናይ ሰላም-ሃዋርያ ኣዴታት ካብ ኩሉ ከባቢታት ኢትዮጵያ ዝተዋጽኣ`የን፡ ዝቕጽል ጉዕዘአን ክልል ዓፈር`ዩ። ምሉእ ትሕዝቶ ኣብዚ ምስማዕ ይክኣል። No media source currently available


ናይ ኣሜሪካ ኣምባሳደር ኣብ ኢትዮጵያ ኣብ ክልል ሶማል ዑደት አካይዶም

ናይ ኣሜሪካ ኣምባሳደር ኣብ ኢትዮጵያ ማይክ ሬይነር ኣብ ክልል ሶማል ኢትዮጵያ ሎሚ ዑደት አካይዶም። ኣብቲ ዑደት ምስ ፕረዚደንት’ቲ ክልል ሙስጠፋ መሓመድ ተራኺቦም ኣብ ጉዳይ ጸጥታትን ልምዓትን ምዝርራቦም ተፈሊጡ’ሎ። አምባሳደር ሬይነር ኣብቲ ክልልን ከተማ ጂጂጋ ዝኸደሉ ዕላማ ብዛዕባ ዝተፈጥረ ናይ ሰላምን ጸጥታን ጉዳይ ንምዝርራብን ከምኡ’ውን ኣብቲ ክልል ኣብ ዝርከቡ ዝተፈላለዩ ኢኮኖሚያዊ ትካላት ልምዓት ብዝተሓሓዝ ምስ ፕረዚደንት’ቲ ክልል ንምዝርራብ እዩ። ኣምባሳደር ሬይነር ድሕሪ ምስ ፕረዚደንት’ቲ ክልል አቶ ሙስጠፋ መሓመድ ምዝርራቦም ናይ ሓባር ጋዜጣዊ ምሃቦምን ተገሊጹ’ሎ። ኣምባሳደር ሬይነር ኣብ ውሽጢ ክልተ ወርሒ ንካልኣይ ጊዜ ናብቲ ክልል ይበጽሑ ምህላዎም ይፍለጥ።


ኣብ ዝተፈላለየ ከተማታት ክልል ትግራይ ሰላማዊ ሰልፊታት ተኻይዱ

ኣብ ዞባታት ደቡብ፣ ማእኸልን ምዕራብን ትግራይ ኣብ ዝርከባ ከተማታት ትማሊ ሰንበት ሰላማዊ ሰልፍታት ተኻይዶም። ኣብ ቀረባ እዋን ብምክትል ምምሕዳር ክልል ትግራይ ዶክተር ደብረፅዮን ገብረሚካኤል ዝተወሃበ መግለፂ ንድግፍ ኢና፣ ብሄር መሰረት ዝገበረ መጥቃዕቲ ደው ይበል፣ ሕገ መንግስቲ ይከበር ዝብሉ ጭርሖታት ዝተሰምዕሉ ነይሩ። ኣብ ዞባታት ምዕራብን ደቡብን ትግራይ ኣብ ዝነበረ ሰልፊ ብሽም መንነት ዝቐረብ ሕቶ ንዓና ኣይውክልን ዝብል ጭርሖ እውን ቀሪቡ እዩ። ኣብ ከተማ አላማጣ እቲ ሰልፊ ቅድሚ ምክያዱ ቅድሚ ሓደ መዓልቲ ኣብ ስለስተ ቦታታት ነታጊ ከምዝተደርብየ እንተኾነ ኣብ ልዕሊ ሰብ ኮነ ንብረት ዘብፀሖ ጉድኣት ከምዘየለ ተጠርጠርቲ እውን ኣብ ትሕቲ ቀይዲ ምውዓሎም ምምሕዳር’ታ ከተማ ኣፍሊጡ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ውድድር ብሽክለታ ዋንጫ ኣፍሪቃ 2018 ተዛዚሙ

ካብ 22-25 ሕዳር ኣብ ኣስመራ ክካየድ ዝቐነየ ውድድር ብሽክለታ ዋንጫ ኣፍሪቃ ብዓወት ኤርትራዊ ሲራክ ተስፎምን ደቡብ ኣፍሪቃዊት ማቲ ማርጆይስን ተዛዚሙ።  ኣብቲ ትማሊ ሰንበት 25 ሕዳር ዝተኻየደ መዛዘሚ ውድድር ሰበስልጣን መንግስት ዲፕሎማት፡ወከልቲ ዓለምለኸ ማሕበር ብሽክለታ (ዩሲኣይ)ንፈደረሽን ብሽክለታ ኣፍሪቃ(ካክ)ን፡ኣባላት ተሳተፍቲ ሃገራትን ኣብ ዝተረኽብሉ ኣብ ኣዳራሽ ምምሕዳር ዞባ ማእከል ኣብ ዝተገብረ ስነ-ስርዓት ብወግዒ ተዕጽዩ። ምሉእ ትሕዝቶ ኣብዚ ምስማዕ ይክኣል። No media source currently available


ግብረ መልሲ ዝተፈላለዩ ወገናት ንመግለጺ ምክትል ምምሕዳር ክልል ትግራይ

ምክትል ርእሰ ምምሕዳር ትግራይ ዶክተር ደብረፅዮን ገብረሚካኤል ኣብ እዋናዊ ጉዳይ ጠሚቱ ዝሃብዎ መግለፂ መዘራረቢ ኮይኑ ኣሎ። ኣቦ መንበር ዓረና ንልኣላውነትን ዴሞክራስን ኣይተ ኣብርሃ ደስታ ኣብ ኢትዮጵያ ዘጋጠመ ጥሕሰት ሰብኣዊ መሰልን ግዕዝይናን ተሓታቲ ብኢህወደግ ዝምራሕ መንግስቲ እምበር ውልቀ ሰባት ኣይኮኑን ይብሉ። ኣብ ዩኒቨርስቲ መቐለ መምህር ሕጊ ኣይተ የማነ ካሳ መንግስቲ ክልል ኣብ ኣፈፃፅማ ዛዕባታት ካብ መንግስቲ ፈደራል ዝተፈለየ መርገፅ ምሓዝ ሕጊ ኣይክልክሎን ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ዩኒቨርሲቲታት ኢትዮጵያ ዝረአ ዘይምርግጋእ ህይወት ሰብ ምጥፍኡ ከምዘሕዘኖም ኣመሓዳሪ ክልል ኣምሓራ ገሊጾም

ኣብ ሓደ ሓደ ዩኒቨርስታት ኢትዮጵያ ብሰንኪ ዝተፈጥረ ዘይምርግጋእ ህይወት ሰብ ምጥፍኡን በቲ ፋጻሜ ምሕዛኖምን ርእሰ ኣመሓዳሪ ክልላዊ መንግስቲ ኣምሓራ ኣቶ ገዱ እንዳርጋቸው ትማሊ ምሸት ገሊፆም። ትማሊ ምሸት መግለፂ ዝሃቡ ኣቶ ገዱ እንዳርጋቸው ካብ ዝኾነ ይኹን ክልል ናብ ክልል ኣምሓራ ዝመፁ ተማሃሮ ናይ ኣምሓራ ውላድ እዮም፤ ኣብታ ሃገር ዝተፈጥረ ኣንፃራዊ ሰላም ንምዝራግ ተማሃሮ መጥቐሚ ክኾኑ የብሎም ኢሎም። “ናይቶም ተማሃሮ ዕላማ ምክትታል ትምህርቲ እዩ።ነዚ ዝዕንቅፍ ካብ ውሽጦም ይኹን ካብ ወፃኢ ዝመፅእ ሓይሊ ከቃልዑ ኣለዎም።ተሓባበርቲ ክኾኑ የብሎምን።ተማሃሮ ሕድ ሕዶም ካብ ምግጫው ክርሕቑ ኣለዎ።ኣብ ክልልና ምስ ዝርከቡ ማሕበረሰባት ዩኒቨርስቲታት፣ምስ ሕብረተሰብ ብፅንዓት ክንሰርሕ ኢና።” ትማሊ ኣብ ዩኒቨስሪ ጎንደር ተኸሲቱ ዝነበረ ውሱን ዘይምርግጋእ ብኣመራርሓ እቲ ዩኒቨርስቲ፣ነበርቲ ከተማ፣ሽማግለታት ዓዲን ብፍሉይ ሓይሊ ፖሊስን ሰላም ናብ ንቡር ተመሊሱ’ሎ ኢሎም ፕረዚደንት ዩኒቨርሲቲ ጎንደር ዶ/ር ደሳለኝ መንገሻ። ኣቦ ወንበር ባይቶ ሰላምን ልምዓትን ከተማ ጎንደር ኣቶ ባዩ በዛብህ ደቆም ናብ ዩኒቨርስቲ ጎንደር ንዝለኣኹ ወለዲ እዚ ዝስዕብ መልእኽቲ ኣለዎም። “ምስ ኣዲኦምን ኣቡኦን ከምዘለው ገይሮም ክርድኡ ኣለዎም።ዋላ ሓደ ነገር፣ኣሽንዃይዶ ካልእ ፅንፅያ እውን ኣይዓርፎምን እዮም።” ኣብዚ ሰሙን እዚ ኣብ ዩኒቨርስቲ ኣሶሳ ኣብ መንጎ ክልተ ተማሃሮ ዝተፈጥረ ዘይምርድዳእ ናይ ብሄር መልክዕ ብምሓዙ ብዝተፈጥረ ህውከት ህይወት ሰለስተ ተማሃሮ ምሕላፉን ካልኦት 34 ተማሃሮ ድማ ምቑሳሉን ሚንስተር ሳይንስን ላዕለዋይን ትምህርትን ዶ/ር ሂሩት ወልደማሪያም ምግላፀን ይዝከር።


ነበርቲ ቤንሻንጉል ጃምላዊ ቅትለት ተፈጺሙ ክብሉ ይኸሱ

ኣብ ክልል ቤንሻንጉል ጉሙዝ ወረዳ ያየሶ ትማሊ ሓሙስ ምሸት ተወዲቦም ዝንቀሳቐሱ ዝበሉዎም ሰባት ጃምላዊ ቕትለት ፈፂሞም ክብሉ ነበርቲ ገሊፆም። ርእሰ ኣማሓዳሪ ክልላዊ መንግስቲ ቤንሻንጉል ጉሙዝ ኣቶ ኣሻድሌ ሃሰን ኣብዝሃብዎ መብርሂ ናይቲ ክልል ፀጥታ ዝዘርጉ ዘለው ዕጡቓት ግንባር ሓርነት ኦሮሞ/ኦነግ/ እዮም ኢሎም ኣለው።ኦነግ ኣብ ክልል ቤንሻንጉል ጉሙዝ ኣይንቀሳቕስን፤ናይቲ ክልል ፀጥታ ኣብ ምዝራግ ብኦነግ ሰብብ ክግበር ኣይግባእን ክብሉ ኣቦ ወንበር ኦነግ ኣቶ ዳውድ ኢብሳ ምላሽ ሂቦም ኣለው።


ቀ/ሚ ኣብይ ኣሕመድ ንምርጫ ብዝምልከት ምስ ተቓወምቲ ፓርቲታት ክዝትዩ'ዮም

ምስ መራሕቲ ተቓወምቲ ፓርትታት ዝቕፅል ሰሉስ ከምዝራኸቡ ትፅቢት ዝገበርሎም ቀዳማይ ሚንስተር ኣብይ ኣሕመድ ኣብ 2012 ዓ.ም ዝካየድ ምርጫ ነፃን ፍትሓውን ክኸውን ከምዝዘራረቡ ቤት ጽሕፈት ቀዳማይ ሚንስተር ገሊፁ።  ኣብቲ ልዝብ ኣብ ውሽጢ ሃገር ዝንቀሳቐሱን ካብ ወፃኢ ሃገር ዝተመልሱን ፓርትታት ክሳተፉ ተፀዊዖም ኣለው። እቲ ርክብ ቀ/ሚን ተቓወምቲ ፓርቲታትን ናይ 2012 ዓ.ም ምርጫ ኣብ ዝተመደበሉ እዋን ክካየድ ንምውሳን ነፃን ገለልተኛን ኣካላት ምስ ምፍጣር ከምዝተኣሳሰር መራሕቲ ተቓወምቲ ተዛሪቦም ኣለው ።


ኣብ ልዕሊ ሜቴክ ዝተካየደ መርመራ ብልሽውና ኣብ ካልኦት'ውን ክቅጽል'ዩ ክብል ዓቃቢ ሕጊ ኣፍሊጡ

ኣብ ልዕሊ ሜቴክ ዝተገብረ መርመራ ብልሽውና ኣብ ካልኦት ትካላት እውን ክቕፅል እዩ ክብሉ ጠቕላሊ ዓቃቢ ሕጊ ፌደራል ኣፍሊጡ። ኣብ ልዕሊ ሓላፍቲ ሜቴክን ሃገራዊ ስለላን ድሕነትን ዝነበሩ ዛጊድ ዝተወስደ ስጉምትታት ሕጊ መሰረት ዝገበሩ እዮም ክብል ዝሓበረ ዓቃቢ ሕጊ ካብዚ ወፃኢ ዝውሃብ ርእይቶ ተቐባልነት የብሎምን ክብል ኣፍሊጡ። ምሉእ ትሕዝቶ ኣብዚ ምስማዕ ይክኣል። No media source currently available


ሰብ ስልጣን ሊብያ ካብ ዝደሓንሉ መርከብ ንምውራድ ዘይፈቐዱ ስደተኛታት ብሓይሊ ከምዘውረድዎም ተገሊጹ

ሰብ ስልጣን ሊብያ ካብ ማእከላይ ባሕሪ ብንግዳዊት መርከብ ድሒሮም ኣብ ወደባዊት ከተማ ሚስትራ ምስ በጽሑ ካብቲ መርከብ ክወርዱ ፍቓደኛታት ከምዘይኾኑ ክገልጹ ንዝጸንሑ 79 ስደተኛታት ብሓይሊ ካብታ መርከብ ከምዝውረድዎም ተገሊጹ። እታ ኣብ ትሕቲ ባንዴራ ፓናማ ትጉዓዝ ዝነበረት መርከብ ነቶም ስደተኛታት ካብ ማእከላይ ባሕሪ ብምድሓን ናብ ገማግም ባሕሪ ሊብያ ምስ መለሰቶም 14 ካብኣቶም ሽዑ ሽዑ ክወርዱ ከለው ዝተረፉ 79 ግን ናብ ሊብያ ክምለሱ ፍቃደኛታት ከምዘይኮኑን ካብታ መርከብ ከምዘይወርዱን ክገልጹ ጸኒሖም። ኮማንደር ሓለዋ ባሕሪ ሊብያ ጨንፈር ማእከላይ ዞባ ተውፊቕ ኢሳካር ብቴሌፎን ንሮይተርስ ኣብ ዝሃቦ ቃል ቁጽሪ ስደተኛታት ልዕሊ 90 ምኳኑ ምስ ፖሊስ ብምትሕብባር ኣብ ዝተኻይደ ስርሒት ዘንብዕ ጋዝን ዘይቐትል ዓረር ብምጥቃሞም ገለ ጉድኣት ዝበጽሖም ስደተኛታት ከምዘለው ሓቢሮም። ንሶም ብተወሳኺ እቶም ዝተጎድኡ ስደተኛታት ናብ ሆስፒታል ከምዝተወስዱን ኣብ ደሓን ኩነታት ከምዝርኸቡን አረዲኦም ኣለው። ሕቡራት ሃገራት ቁጽሪ እቶም ስደተኛታት 79 ከምዝኾነን በቲ ፍጻሜዝተሰምዖ ሓዘንን ገሊጹ'ሎ። ዓለምለኸ ተሓላቒ ሰብኣዊ መሰላት ሁማን ራይትስ ዎች ግን ሰብ ስልጣን ሊብያ ሓይሊ ብምጥቓሞም ብትሪ ብምንቃፍ ነቲ ጉዳይ ንምጽራይ ምርመራ ክካየድ ጸዊዑ'ሎ። ኣብታ ሃገር ዝርከቡ ዲፕሎማት ሱዳንን ሶማልን እቶም ስደተኛታት ብወለንትኦም ካራታ መርከራ ክወርዱ ብመንጎኝነት ክሰርሑ ምጽንሖም ይፍለጥ።


ወ/ሪት ብርቱኳን ሚዴቅሳ ኣካቢት ሃገራዊ ቦርድ ምርጫ ኮይነን ተመዚዝን

ፓርላማ ኢትዮጵያ ሎሚ ኣብዘካየዶ ስሩዕ ኣኼብኡ ወ/ሪት ብርቱኳን ሚዴቅሳ ኣካቢት ሃገራዊ ቦርድ ምርጫ ክኾና ሸይሙወን። ቀዳማይ ሚንስተር ኣብይ ኣሕመድ ነቲ ሽመት ኣብዘቕረብሉ እዋን ዝቕፅል ሃገርለኸ ምርጫ ኣብ ኢትዮጵያ ንሓቀኛ ዴሞክራሲ መሰረት ዝንበረሉ ክኸውን እዩ ኢሎም ኣለው ። ምሉእ ትሕዝቶ ኣብዚ ምስማዕ ይክኣል። No media source currently available


ሞያሌ: ብሰንኪ ግጭት ካብ መነባብርኦም ዝተመዛበሉ ሓገዝ ከምዘይበጽሖም ይገልጹ

ኣብ ኢትዮጵያ ክልል ኦሮሚያ ከተማ ሞያሌ ካብ 2 ክሳብ 7 ሕዳር 2011 ዓ/ም ብሰንኪ ዝተፈፅመ መጥቓዕቲ መንበሪኦም ዝተቓፀሎም ነበርቲ እታ ከተማ ስኣን ሓገዝ ኣብ ፀገም ከምዝርከቡ ንድምጺ ኣሜሪካ ተዛሪቦም። እቶም ነበርቲ ካብ ኣካላት መንግስቲ ዘዘራረቦም ከምዘየለ እውን ሓቢሮም።ኮሚሽን ድልውነትን ምክልኻልን ሓደጋ ክልል ኦሮሚያ ኣብ ውሽጢ ሓደ ሰሙን ረድኤት ንምቕራብ ይሰርሕ ከምዘሎ ገሊፁ’ሎ ይብል ።


ኣብ ክልል ቤንሻንጉል ብጉጅለ ዝተዓጥቑ ሰባት መቕተልቲ ይፍጽሙ ኣለው ክብሉ ነበርቲ ገሊፆም

ኣብ ክልል ቤንሻንጉል ግሙዝ ወረዳ የያሶ ብጉጅለ ዝተዓጥቑ ሰባት መቕተልቲ ይፍጽሙ ኣለው ክብሉ ነበርቲ ንድምጺ ኣሜሪካ ገሊፆም።ካብ ሓደ ስድራ ክሳብ ሸሞንተ ሰባት ዝተቐትልሉ ከምዘሎ እውን እቶም ነበርቲ ሓቢሮም። መብርሂ ክህበሉ ዝተሓተቱ ምምሕዳር ቤንሻንጉል ጉሙዝ ብዛዕባ እቲ ጉዳይ ከምዘይሰምዐ እንተገለፀ እውን ክልላዊ መንግስቲ ኦሮሚያ ግን ሓበሬታ ከምዘለዎ ብምግላፅ ብዛዕብኡ ምፅራይ ይገብር ከምዘሎ ሓቢሩ።


መግለጺ ቀ/ሚ ኣብይ ኣሕመድ ንምምሕያሽ ምርጫ ቦርድ ኢትዮጵያ

ኣብ ኢትዮጵያ ተኣማንን ሓቀኛን ዴሞክራሲያዊ ምርጫ ንምክያድ ተላዒለ ኣለኹ ክብል መንግስቲ ቀዳማይ ሚንስተርኣብይ ኣሕመድ ኣፍሊጡ። ሽመት ወ/ሪት ብርቱካን ሚደቅሳ እውን ምስቲ መፅናዕቲ ዝግበር ዘሎ መመሓየሺ ሕጊ ቦርድ ምርጫ ዝቃዶ ፖለቲካዊ ስጉምቲ እዩ ክብል ገሊፁ’ሎ። ካብ ቤት ፅሕፈት ቀዳማይ ሚንስተር ዝተላ እኸ መግለፅን ብጠቕላሊ ዓቃቢ ሕጊ ዝተዳለወ ምይይጥ መመሓየሺ ሕጊ ቦርድ ምርጫን ዝምልከት ጸብጻብ ኣብዚ ምስማዕ ይክኣል። No media source currently available


ም/ሓላፊ ሚ/ጉ/ ወጻኢ ኣሜሪካ ንጉዳይ ኣፍሪቃ ቲቦር ናዥ ናብ ቀርኒ ኣፍሪቃ ክበጽሑ'ዮም

ምኽትል ሓላፊ ሚንስትር ጉዳያት ወጻኢ ኣሜሪካ ንጉዳይ ኣፍሪቃ ቲቦር ናዥ ናብ ኤርትራ: ኢትዮጵያ: ጅቡቲ: ኬንያን ጀርመንን ከምዝበጽሑ መርበብ ሓበሬታ ሚንስትሪ ውሽጣዊ ጉዳያት ኣሜሪካ ኣፍሊጡ። ኣብቲ ካብ ሕዳር 27 ክሳብ ታሕሳስ 8 ዘካየድዎ ዑደት ምኽትል ሓላፊ ሚንስትር ጉዳያት ወጻኢ ኣሜሪካ ንጉዳይ ኣፍሪቃ ቲቦር ናዥ ኣብ መንጎ ኣሜሪካን ኣፍሪቃ ናይ ንግዲን ሸቐጥን ዝምድና ንምሕያል: ነቲ ዕቑር ዓቕሚ ኣፍሪቃ ዝኾነ መንእሰይ ጽምዶ ንምክያድን ምስ መሻርኽቲ ብምዃን ንሰላምን ምርግጋእን ኣፍሪቃ ንምድንፋእ ከምኡ'ውን ነቲ ኣሜሪካ ንህዝቢ ኣፍሪቃ ዘለዋ ተአማንነት ንምርግጋጽ ኣብ ዝብሉ ጉዳያት ከምዘተኹሩ ተገሊጹ። ቲቦር ናዥ ኣብ ኩለን ዝበጽሕወን ሃገራት ኣብ ክልቲኣዊ ዝምድና ሃገራት ዘተኾረ ርክብ ምስ ሰበ ስልጣን እዘን ሃገራት ከምዘካየዱን ኣብ ናይ አዲስ አበባ ዑደቶም ድማ ኣብ ናይ ኣሜሪካን ሕብረት ኣፍሪቃ ላዕለዎት ሰበ ስልጣን ዘተ ከምዝሳተፉ ኣብ ጅቡቲ ድማ ጸሓፊ ኢጋድ ተራኺቦም ከምዝዘራረቡ ተፈሊጡ'ሎ።


ኣብ ኤርትራ ዝረአ ለውጢ ምስ ምኽባር ሰብኣዊ መሰላት ዝሳነ ኽከውን አባላት ባይቶ ኣሜሪካ ሓቲቶም

ኣብ መንጎ ኣሜሪካን ኤርትራን ዝግበር ዝኾነ ርክብ ኾነ ምፍኳስ ማዕቀባት ምእንቲ ረብሓ ህዝቢ ኤርትራን ዓለምለኸ ማሕበረሰብን ምስ ዕላማታት ምኽባር ሰብኣዊ መሰላት ዝተታሓሓዝ ምዃኑ ከተረጋግጹ ንጽውዕ ክብሉ ክልተ አባላት ባይቶን ኣብ ባይቶ ኣሜሪካ አባላት ኮሚሽን ሰብኣዊ መሰላት ንሚንስተር ጉዳያት ወጻኢ ኣሜሪካ ማይክ ፖምፐዮ ሓቲቶም። ክልቲኦም አባላት ባይቶ ኣሜሪካ ነዚ መጸዋዕታ ዘቕረቡ ናብ ሚንስተር ጉዳያት ወጻኢ ፓምፐዮ ኣብ ዝጸሓፍዎ ደብዳበ’ዩ። አባላት ኮንግረስ ጀመስ መጋቨርን ዲሞክራት ኣብ ማሰቸቱሰት ሪፖብሊክን ራንዲ ሃልቲግሪን ካብ ኤሎነይ ክልቲኦም ኣብ ባይቶ ኣሜሪካ ናይ ዝርከብ ኮሚሽን ሰብኣዊ መሰላት ቶም ላንቶስ ብሓባር ብአቦ መንበርነት ዝመርሑ ኮይኖም ብቀንዱ ናብ ሚንስተር ጉዳያት ወጻኢ ኣሜሪካ ማይክ ፖምፐይን ቅድሑ ኸአ ንኣብ ሕቡራት ሃገራት ናይ ኣሜሪካ ኣምባሳደር ኒኪ ሃሊ ኣብ ዝጸሓፍዎ ደብዳበ መራሕቲ ኢትዮጵያን ኤርትራን ኣብ ቀረባ ንዝወሰድዎ ተበግሶ ሰላም ከም ዓቢ ዓወት ብሓጎስ ንቅበሎ፡ ኤርትራ ናብ ዞባውን ዓለማውን ማሕበረሰብ ምእታዋን’ውን ጽቡቕ ምዕባለ’ዩ ንዞባ ቀርኒ ኣፍሪቃ’ውን ዘረብሕ’ዩ ንርክብ ኣሜሪካን ኤርትራን እውን ኣገዳሲ’ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available